UK court extradites Vijay Mallya: വിജയ് മല്യക്ക് തിരിച്ചടി, ഇന്ത്യക്കു വിട്ടുനൽകാൻ കോടതി ഉത്തരവ് | Indian Express Malayalam\nuk court extradites vijay mallya\nവിവിധ ബാങ്കുകളിൽനിന്നായി കോടിക്കണക്കിന് രൂപയുടെ വായ്പയെടുത്ത് തിരിച്ചടയ്ക്കാതെ രാജ്യംവിട്ട വിജയ് മല്യ ലണ്ടനിലാണ് ഉളളത്.2വർഷമായി മല്യയെ വിട്ടു കിട്ടാൻ ഇന്ത്യ ശ്രമിക്കുകയായിരുന്നു\nUpdated: December 10, 2018 5:54:21 pm\nലണ്ടൻ: ബാങ്കുകളിൽനിന്നും കോടികളുടെ വായ്പയെടുത്ത് രാജ്യംവിട്ട വിവാദ വ്യവസായി വിജയ് മല്യയെ ഇന്ത്യക്ക് വിട്ടുനൽകാൻ യുകെയിലെ കോടതിയുടെ ഉത്തരവ്. മല്യയെ വിട്ടുകിട്ടണം എന്നാവശ്യപ്പെട്ട് ഇന്ത്യ നൽകിയ അപേക്ഷയിൽ ലണ്ടനിലെ വെസ്റ്റ്മിൻസ്റ്റർ കോടതിയാണ് വിധി പറഞ്ഞത്. മല്യക്ക് 14 ദിവസത്തിനകം മേൽക്കോടതിയെ സമീപിക്കാമെന്നും കോടതി അറിയിച്ചു.\nവിവിധ ബാങ്കുകളിൽനിന്നായി കോടിക്കണക്കിന് രൂപയുടെ വായ്പയെടുത്ത് തിരിച്ചടയ്ക്കാതെ രാജ്യംവിട്ട വിജയ് മല്യ ലണ്ടനിലാണ് ഉളളത്.2വർഷമായി മല്യയെ വിട്ടു കിട്ടാൻ ഇന്ത്യ ശ്രമിക്കുകയായിരുന്നു. പൊതുമേഖല ബാങ്കുകളെ വഞ്ചിച്ച് 9000 കോടി രൂപ തട്ടിയെടുത്തുവെന്നതാണ് മല്യക്കെതിരായ പ്രധാന കേസ്. കളളപ്പണം വെളുപ്പിച്ചു, വായ്പ തുക വകമാറ്റി ചെലവഴിച്ചു എന്നീ കുറ്റങ്ങളും മല്യക്ക് മേൽ ചുമത്തിയിട്ടുണ്ട്.\nവായ്പയെടുത്ത മുഴുവന് തുകയും താന് തിരിച്ചടയ്ക്കാമെന്ന് മല്യ ട്വിറ്ററിലൂടെ നേരത്തെ അറിയിച്ചിരുന്നു. 100 ശതമാനം തുകയും തിരിച്ചടയ്ക്കാമെന്നും ‘ദയവ് ചെയ്ത് സ്വീകരിക്കണം’ എന്നുമാണ് അദ്ദേഹം ട്വീറ്റ് ചെയ്തത്. ‘ബാങ്കിലെ പണം തിരിച്ചടയ്ക്കാതെ ഞാൻ കടന്നുകളഞ്ഞുവെന്നാണ് രാഷ്ട്രീയക്കാരും മാധ്യമങ്ങളും നിരന്തരം വിളിച്ചു പറയുന്നത്. ഇത് കളവാണ്. എന്ത് കൊണ്ട് കർണാടക ഹൈക്കോടതിക്ക് മുമ്പിലുള്ള തന്‍റെ ഒത്തുതീർപ്പ് വാഗ്‌ദാനം ചർച്ചയാകുന്നില്ലെന്നും മല്യ മറ്റൊരു ട്വീറ്റിലൂടെ ചോദിച്ചു. മൂന്ന് പതിറ്റാണ്ടായി രാജ്യത്തിന് വേണ്ടി തന്റെ വ്യാപാര ഗ്രൂപ്പ് പണം ചെലവഴിച്ചിട്ടുണ്ടെന്നും മല്യ പറഞ്ഞു. കിങ്ഫിഷര് തകര്‍ന്നപ്പോഴും പണം തിരികെ അടയ്ക്കാമെന്നാണ് താന് പറയുന്നത്. ദയവായി സ്വീകരിക്കണമെന്നും മല്യ പറയുന്നു.\nവായ്പയെടുത്ത തുകയും പലിശയുമടക്കം മുഴുവൻ തിരിച്ചടയ്ക്കാൻ തയ്യാറാണെന്ന് ഇന്ന് കോടതിയിൽ എത്തിയപ്പോഴും മല്യ മാധ്യമപ്രവർത്തകരോട് ആവർത്തിച്ചു. ”കിങ്ഫിഷറിലെ മുഴുവൻ ജീവനക്കാർക്കും മറ്റു കടക്കാർക്കും പണം നൽകാൻ തയ്യാറാണ്. ഇക്കാര്യം നേരത്തെ തന്നെ വ്യക്തമാക്കിയതാണ്. കർണാടക ഹൈക്കോടതിയിൽ ഇതു സംബന്ധിച്ച സത്യവാങ്മൂലവും നൽകി. 14000 കോടി രൂപയുടെ വസ്തുവകകൾ ഉണ്ട്. ഇത് സംബന്ധിച്ച വിവരം കോടതിക്ക് കൈമാറിയിട്ടുണ്ട്. വായ്പ തിരിച്ചടയ്ക്കാനുളള പണം തന്റെ കൈയ്യിൽ ഉണ്ടെന്നും ബാങ്കുകൾ അത് സ്വീകരിക്കണം,” വിജയ് മല്യ പറഞ്ഞു.\nവിവിധ ബാങ്കുകളിൽനിന്നായി 9000 കോടിയിലേറെ രൂപയുടെ കടബാധ്യതയാണ് മല്യയ്ക്കുളളത്. 2016 മാർച്ചിലാണ് വിജയ് മല്യ ലണ്ടനിലേക്ക് കടന്നത്.\nWeb Title: Uk court extradites vijay mallya


IPL 2021 | പന്തില് ഉമിനീര് പുരട്ടി അമിത് മിശ്ര; താക്കീത് നല്‍കി അംപയര് | Delhi Capitals spinner Amit Mishra warned for applying saliva on the ball – News18 Malayalam\nIPL 2021 | പന്തില് ഉമിനീര് പുരട്ടി അമിത് മിശ്ര; താക്കീത് നല്‍കി അംപയര്\nനിലവിലെ നിയമപ്രകാരം ഉമിനീര് പ്രയോഗം നടത്തിയാല് ആദ്യം താക്കീത് നല്‍കും. പിന്നെയും ഇതേ പ്രവൃത്തി ആവർത്തിച്ചാല് ടീമിന് അഞ്ച് റണ്‍സ് ടീമിന് പെനാല്‍റ്റിയായി വിധിക്കും.\nLast Updated : April 28, 2021, 19:30 IST\nഐപിഎല്ലിൽ ആര്‍സിബി-ഡല്‍ഹി ക്യാപിറ്റല്‍സ് മത്സരത്തിനിടയിൽ കോവിഡ് ചട്ടം മറന്ന് ഡല്‍ഹി സ്പിന്നര് അമിത് മിശ്ര. പന്തില് ഉമിനീര് പ്രയോഗം നടത്തിയതോടെയാണ് മിശ്ര കോവിഡ് ചട്ടം ലംഘിച്ചത്. അറിയാതെ സംഭവിച്ച പിഴവായതിനാല് അംപയര് താരത്തിന് താക്കീത് നല്‍കി. കോവിഡ് 19 മഹാമാരി പിടിമുറുക്കിയ സാഹചര്യത്തില് പന്തില് താരങ്ങൾ ഉമിനീര് പുരട്ടാൻ പാടില്ലെന്ന് നേരത്തെ തന്നെ ഐസിസി പ്രഖ്യാപിച്ചിരുന്നു. ഈ നിയമമാണ് അബദ്ധത്തില് അമിത് മിശ്ര ലംഘിച്ചത്.\nമത്സരത്തിലെ തൻ്റെ ആദ്യ പന്ത് എറിയുന്നതിന് മുമ്പായാണ് അമിത് മിശ്രയുടെ ഭാഗത്ത് നിന്നും ഈ പിഴവ് സംഭവിച്ചത്. മത്സരത്തിലെ ആറാം ഓവറിലാണ് അദ്ദേഹം പന്തെറിയാനെത്തിയത്. അമിത് മിശ്ര പന്തില് ഉമിനീര് പ്രയോഗിക്കുന്നത് ശ്രദ്ധയില്‍പെട്ടതോടെ ഓണ് ഫീല്‍ഡ് അംപയര് വീരേന്ദര് ശര്‍മ ഡല്‍ഹി നായകന് റിഷഭ് പന്തിനെ കാര്യം അറിയിച്ച ശേഷം ആദ്യ താക്കീത് നല്‍കുകയും ചെയ്തു.\nനിലവിലെ നിയമപ്രകാരം ഉമിനീര് പ്രയോഗം നടത്തിയാല് ആദ്യം താക്കീത് നല്‍കും. പിന്നെയും ഇതേ പ്രവൃത്തി ആവർത്തിച്ചാല് ടീമിന് അഞ്ച് റണ്‍സ് ടീമിന് പെനാല്‍റ്റിയായി വിധിക്കും. മത്സരത്തിനിടെ ഒരു നിമിഷം കോവിഡ് സാഹചര്യം മറന്നതാണ് ഇത്തരമൊരു പിഴവ് സംഭവിക്കാന് കാരണമായത്.\nമത്സരത്തില് മൂന്ന് ഓവറില് 27 റണ്‍സ് വഴങ്ങി ഒരു വിക്കറ്റാണ് അമിത് മിശ്ര വീഴ്ത്തിയത്. ആവേശകരമായ പോരാട്ടത്തിനൊടുവില് ആര്‍സിബിയോട് 1 റണ്ണിന് ഡല്‍ഹിക്ക് തോല്‍വി വഴങ്ങേണ്ടി വന്നു. മത്സരത്തിൽ തോറ്റെങ്കിലും എട്ട് പോയിൻ്റുമായി പോയിൻ്റ് ടേബിളിൽ മൂന്നാമതാണ് ഡൽഹിയുടെ സ്ഥാനം. കൊല്‍ക്കത്ത നൈറ്റ് റൈഡേഴ്‌സുമായാണ് ടീമിന്റെ അടുത്ത മത്സരം.\nകോവിഡ് സാഹചര്യം കൂടുതല് രൂക്ഷമായിരിക്കുന്ന സാഹചര്യത്തില് കര്‍ശന നിയന്ത്രണങ്ങളും സുരക്ഷാ സംവിധാനങ്ങളുമാണ് താരങ്ങള്‍ക്കായി ഒരുക്കിയിരിക്കുന്നത്. എല്ലാ താരങ്ങളും ബയോബബിള് സുരക്ഷാ വലയത്തിലാണ്. ഒരു തരത്തിലും താരങ്ങളെ രോഗം ബാധിക്കാത്ത തരത്തിലുള്ള സുരക്ഷാക്രമീകരണങ്ങളാണ് ഒരുക്കിയിരിക്കുന്നത്.\nഇന്ത്യയില് കോവിഡ് വ്യാപനം അതി രൂക്ഷമാണ്. അതിനാല്‍ത്തന്നെ പല വിദേശ താരങ്ങളും നാട്ടിലേക്ക് മടങ്ങിപ്പോയി. ഇനിയും താരങ്ങള് മടങ്ങിയേക്കുമെന്നാണ് റിപ്പോര്‍ട്ടുകള്. ഇന്ത്യയിൽ നിന്നുള്ള യാത്രക്കാർക്ക് യാത്രാ വിലക്ക് ഏർപ്പെടുത്തുമോ എന്ന ആശങ്കയിലാണ് ഓസ്‌ട്രേലിയന് താരങ്ങളുള്ളത്. ടൂർണമെൻ്റിൽ കളിക്കുന്ന മറ്റ് വിദേശ താരങ്ങൾക്കും ഇതേ ആശങ്കയാണുള്ളത്. എന്നാല് കോവിഡ് വ്യാപനം ടൂർണമെൻ്റിൻ്റെ നടത്തിപ്പിൽ തടസ്സമാവില്ലെന്നും ഐപിഎല്ലുമായി മുന്നോട്ട് പോകുമെന്ന നിലപാടിലാണ് ബിസിസിഐയുള്ളത്. താരങ്ങളുടെ ആശങ്കക്ക് ആശ്വാസമായി ടൂർണമെൻ്റ് തീർന്നാൽ എല്ലാ വിദേശ താരങ്ങളേയും അവരുടെ നാട്ടിലെത്തിക്കുമെന്ന പ്രഖ്യാപനവുമായി വന്നിരിക്കുകയാണ് ബിസിസിഐ. മെയ് 30ന് ഫൈനൽ കഴിഞ്ഞാലും വിദേശതാരങ്ങൾ നാട്ടിലെത്തി കുടുംബത്തോടൊപ്പം ചേർന്നാലെ ടൂർണമെൻ്റ് സമാപിക്കുകയുള്ളൂവെന്ന് താരങ്ങൾക്ക് എഴുതിയ കത്തിൽ ബിസിസിഐ ചീഫ് ഓപ്പറേറ്റിങ് ഓഫീസർ ഹേമംഗ് അമീൻ വ്യക്തമാക്കി.\nതങ്ങളുടെ യാത്ര സംബന്ധിച്ച് മുംബൈ ഇന്ത്യൻസിൻ്റെ ഓസീസ് താരം ക്രിസ് ലിൻ അവരുടെ യാത്രയെ പറ്റിയുള്ള ആശങ്ക പങ്കുവച്ചിരുന്നു. ഐപിഎല്ലിന് ശേഷം ഓസീസ് താരങ്ങൾക്ക് ചാർട്ടേർഡ് വിമാനം ക്രമീകരിക്കണമെന്ന് ലിൻ ആവശ്യപ്പെട്ടിരുന്നു. എന്നാൽ, ഓസ്ട്രേലിയൻ പ്രധാനമന്ത്രിയായ സ്കോട്ട് മോറിസൺ പറഞ്ഞത് ഓസ്ട്രേലിയൻ താരങ്ങൾ അവരുടെ ദേശീയ ടീമിൻ്റെ ഭാഗമായല്ല ഇന്ത്യയിലേക്ക് പോയത്. സ്വകാര്യ ടൂർണമെൻ്റിൻ്റെ ഭാഗമകാനായിരുന്നു യാത്ര. അതിനാൽ അവർ സ്വയം തന്നെ തിരിച്ചുവരാനുള്ള മാർഗവും ഒരുക്കണം. ഈ പ്രസ്താവന ഉണ്ടാക്കിയ ആശങ്കക്ക് ആശ്വാസം പകരുന്നതിനായാണ് ബിസിസിഐ അത്തരത്തിൽ ഒരു പത്രക്കുറിപ്പ് ഇറക്കിയത്.\nSummary- Delhi Capitals spinner Amit Mishra warned for applying saliva on. the ball\nFirst published: April 28, 2021, 19:30 IST\nAmit Mishraapplying saliva on the balldelhi capitalsDelhi Capitals spinner Amit MishraIPL 2021


ഓണ്‍ലൈന് ഷോപ്പിങിന് മുമ്പ് സിവിവിയും ഒടിപിയും അറിയണം!\nFirst Published Dec 1, 2016, 1:12 PM IST\nഓണ്‍ലൈന് പര്‍ച്ചേസിങിന്റെ കാലമാണിത്. കോടിക്കണക്കിനു രൂപ ഓരോ ദിവസവും ഓണ്‍ലൈന് വ്യാപാരം വഴി ഇന്ത്യയില് വിനിമയം ചെയ്യപ്പെടുന്നെന്നാണു കണക്ക്. കറന്‍സി നോട്ടില്ലാതെ തീര്‍ത്തും ഡിജിറ്റല് രൂപത്തില് നടക്കുന്ന ഈ ഇടപാടിന്റെ സുരക്ഷിതത്വം സംബന്ധിച്ചു നിരവധി ആശങ്കകള് ഉയര്‍ന്നിട്ടുണ്ട്. എന്നാല് റിസര്‍വ് ബാങ്ക് രാജ്യത്തെ ബാങ്കുകള്‍ക്ക് നല്‍കിയിട്ടുള്ള നിര്‍ദേശങ്ങള് ഓണ്‍ലൈന് പണമിടപാടിന്റെ സുരക്ഷ ഉറപ്പിക്കാന് തീര്‍ത്തും പര്യാപ്തമാണ്. ഓണ്‍ലൈന് പണമിടപാടിനു ബാങ്ക് ഇടപാടുകാരനില്‍നിന്ന് ആവശ്യപ്പെടുന്ന ഓരോ വിവരങ്ങളും സുരക്ഷ ഉറപ്പിക്കുന്ന ഓരോ ഘട്ടങ്ങളാണ്. ഡെബിറ്റ്/ക്രെഡിറ്റ് കാര്‍ഡ് സിവിവിയും ഒടിപിയുമാണ് ഇതില് ഏറെ പ്രധാനം. ഇതേക്കുറിച്ച് അറിഞ്ഞിരിക്കേണ്ട ചില കാര്യങ്ങള് ചുവടെ...\nഡെബിറ്റ് കാര്‍ഡിന്റെയും ക്രെഡിറ്റ് കാര്‍ഡിന്റെയും പിന്‍വശത്തുള്ള മൂന്നക്ക നമ്പറാണു സിവിവി അഥവാ കാര്‍ഡ് വെരിഫിക്കേഷന് വാല്യൂ കോഡ്. കാര്‍ഡിന്റെ മാഗ്നറ്റിക് സ്ട്രിപ്പിനോടു ചേര്‍ന്നാണ് ഇതുള്ളത്. ഓണ്‍ലൈന് ഇടപാടുകള് നടത്തുമ്പോള് സിവിവി നമ്പര് നല്‍കേണ്ടതുണ്ട്. പണമിടപാടുകളുടെ സുരക്ഷ ഉറപ്പുവരുത്തുക എന്ന ലക്ഷ്യത്തിലാണു വെരിഫിക്കേഷന് വാല്യൂ കോഡ് ഓരോ കാര്‍ഡിനും നല്‍കിയിരിക്കുന്നത്.\nമുന്‍പ് കാര്‍ഡ് നമ്പറും സിവിവിയും ഉപയോഗിച്ച് ഏതു കാര്‍ഡ് ട്രാന്‍സാക്ഷനും നടത്താന് കഴിയുമായിരുന്നു. എന്നാല് ഇപ്പോള് ഒടിപിയും(വണ് ടൈം പാസ്‌വേഡ്) 3ഡി സെക്യുര്‍പിന് എന്‍ട്രിയും ഉപയോഗിച്ചു കൂടുതല് സുരക്ഷിതമാക്കിയിട്ടുണ്ട്. സിവിവി ഒരു 3ഡി സെക്യുര് കോഡ് അല്ല. വിസ കാര്‍ഡിനു വേരിഫൈഡ് ബൈ വിസ പാസ്‌വേഡ് എന്നും മാസ്റ്റര് കാര്‍ഡിന് സെക്യുര്‍കോഡ് എന്നുമുള്ള പ്രത്യേക പാസ്‌വേഡ് ഇപ്പോള് ഉണ്ട്.\nഓണ്‍ലൈന് ഷോപ്പിങിന് ഇത്തരം പാസ്‌വേഡുകള് നിര്‍ബന്ധമാക്കിക്കൊണ്ട് റിസര്‍വ് ബാങ്ക് ഓഫ് ഇന്ത്യയുടെ നിര്‍ദേശം പുറത്തിറങ്ങിയതോയെടാണു സിവിവിക്കൊപ്പം കൂടുതല് സുരക്ഷാ സംവിധാനങ്ങള് എത്തിയത്.\nഓണ്‍ലൈന് ഇടപാടുകള് നടത്തുമ്പോള് ഇടപാടുകാരന് ബാങ്ക് നേരിട്ടു നല്‍കുന്ന സുരക്ഷാ പാസ്‌വേഡ് ആണ് ഒടിപി അഥവാ വണ് ടൈം പാസ്‌വേഡ്. ബാങ്ക് അക്കൗണ്ടുമായി ബന്ധിപ്പിച്ചിരിക്കുന്ന മൊബൈല് നമ്പറിലേക്ക് എസ്എംഎസ് ആയാണ് ഇതു നല്‍കുക. ഒടിപി ഉപയോഗിക്കാതെ ഇപ്പോള് ഓണ്‍ലൈന് ട്രാന്‍സാക്ഷന് നടത്താന് കഴിയില്ല.\nനിങ്ങളുടെ എടിഎം കാര്‍ഡ് ആരെങ്കിലും മോഷ്ടിച്ച് ഇടപാടു നടത്താന് ശ്രമിച്ചാല്‍ത്തന്നെ ഒടിപി ഉപയോഗിക്കാതെ പണമിടപാട് നടക്കില്ല. അതുകൊണ്ടുതന്നെ നിലവിലുള്ള ഏറ്റവും ശക്തമായ സുരക്ഷാ മാര്‍ഗമാണ് ഒടിപി. തെറ്റായ ഒടിപി നല്‍കിയാല് ട്രാന്‍സാക്ഷന് റദ്ദാക്കപ്പെടും.\nLast Updated Oct 4, 2018, 5:39 PM IST


ത്രിയേകത്വമെന്ന പരമാബദ്ധം – Islamiseasy\nfouziya bint hamad Faith, Trinity Leaveacomment 283 Views\nതങ്ങള് ഏകദൈവ വിശ്വാസികളാണെന്ന് വാദിക്കുന്നവരാണ് ക്രൈസ്തവര്. ഏകദൈവവിശ്വാസത്തില് അധിഷ്ഠിതമായ ത്രിത്വമാണ് തങ്ങളുടെ അടിസ്ഥാന വിശ്വാസമെന്നും, ത്രിത്വത്തിലധിഷ്ഠിതമായ ഏകദൈവ വിശ്വാസമാണെന്നുമെല്ലാം അവര് വാദിക്കുന്നു.\nതീര്‍ത്തും വൈരുദ്ധ്യാത്മകവും, പൊള്ളയുമായ വാദമാണ് ഏകദൈവ വിശ്വാസത്തിലധിഷ്ഠിതമായ ത്രിത്വമെന്നത്. മൂന്ന് ഒരിക്കലും ഒന്നാവുകയോ, ഒരു വസ്തു ഒരേ സമയം ഒന്നും മൂന്നുമാവുകയോ ഇല്ലെന്നത് ബുദ്ധിപരമായി സ്ഥിരപ്പെട്ട കാര്യമാണ്. 1+1+1 എന്നതിന്റെ സങ്കലന ഫലം3ആണെന്നത് സര്‍വ്വാംഗീകൃതമായ സത്യമാണ്. അവയെല്ലാം ചേര്‍ന്ന് ഒന്ന് എന്ന സങ്കലന ഫലം ലഭിക്കുകയെന്നത് അസംഭവ്യമാണ്.\nവൈരുദ്ധ്യത്തിലധിഷ്ഠിതമായ വാദമാണ് ക്രൈസ്തവരുടെ ത്രിത്വ വിശ്വാസം. തൗഹീദ് അഥവാ ഏകദൈവ വിശ്വാസം എന്നത് ഏകത്വത്തില് നിന്ന് രൂപപ്പെട്ടതാണ്. ബഹുത്വം എന്നത് ഏകത്വത്തിന് വിരുദ്ധമായ ആശയമായിരിക്കെ മൂന്നിനെ കുറിക്കുന്ന ത്രിത്വം ഏകദൈവ വിശ്വാസത്തിന് പൂര്‍ണ വിരുദ്ധമാണ്.\n‘ഏകദൈവ വിശ്വാസത്തിലധിഷ്ഠിതമായ ത്രിത്വ’മെന്നത് തീര്‍ത്തും അബദ്ധജഢിലമായ പ്രയോഗമാണ്. ത്രിത്വമെന്ന ആശയം ഒരേ സമയം ബഹുത്വത്തെയും ധാരാളിത്വത്തെയും കുറിക്കുന്നതാണ്. ഏകത്വം ബഹുത്വത്തോട് ചേര്‍ത്ത് ഉദ്ധരിക്കുകയെന്നത് അസംബന്ധമാണ്.\nശൈഖുല് ഇസ്ലാം ഇബ്‌നു തൈമിയ പറയുന്നു (അവര് മൂന്ന് ദൈവങ്ങളെ പ്രതിഷ്ഠിച്ചു. അവര് പറയുന്നു ‘ഞങ്ങള്‍ക്ക് ഒരു ദൈവമേ ഉള്ളൂ എന്ന്. ഇത് വ്യക്തമായ വൈരുദ്ധ്യമാണ്).\nഅതിനാലാണ് ബുദ്ധിമാന്മാര് ഇപ്രകാരം പറയാറുള്ളത് ‘ജനങ്ങളുടെ എല്ലാ വാക്കുകളും വ്യാഖ്യാനിക്കാനും സങ്കല്‍പിക്കാനും സാധിക്കുന്നവയാണ്. ക്രൈസ്തവരുടെ വാദങ്ങളാണ് ഇതിന് അപവാദമായിട്ടുള്ളത്. അവര് മുന്നോട്ട വെച്ച ആശയം സങ്കല്‍പത്തിനും അപ്പുറമായിരുന്നു. എന്നല്ല, അവര് അവിവേകമാണ് ഉന്നയിച്ചതത്രയും. തങ്ങളുടെ വാക്കുകളില് വൈരുദ്ധ്യം ഒരുമിപ്പിക്കുകയാണ് അവര് ചെയ്തത്’.\nചിലര് ഇപ്രകാരമാണ് അതേക്കുറിച്ച് പറഞ്ഞത് ‘പത്ത് ക്രൈസ്തവര് ഒരുമിച്ച് ചേര്‍ന്നാല് അവര്‍ക്ക് പതിനൊന്ന് അഭിപ്രായങ്ങളുണ്ടാവും’. മറ്റൊരാള് പറഞ്ഞതിങ്ങനെയാണ് ‘താങ്കള് ഒരു ക്രൈസ്തവനോടും അയാളുടെ ഭാര്യയോടും മകനോടും അവരുടെ ഏകദൈവ വിശ്വാസത്തെക്കുറിച്ച് ചോദിച്ചാല് പുരുഷന് ഒരഭിപ്രായവും, ഭാര്യ മറ്റൊരഭിപ്രായവും മകന് മൂന്നാമതൊരഭിപ്രായവുമാണ് പറയുക’.\nദൈവത്തെയെ വിഭജിക്കുകയും കഴിവുകള് പരിമിതപ്പെടുത്തുകയും ചെയ്യുന്ന സമീപനമാണ് ക്രൈസ്തവര് സ്വീകരിച്ചത്. ഒരു വസ്തു ഒന്നാണെങ്കില് അതിനെ വിഭജിക്കാനോ, വിവിധ ഭാഗങ്ങളാക്കാനോ സാധിക്കുകയില്ല. ത്രിത്വമെന്ന ക്രൈസ്തവ വാദം ദൈവത്തെ മൂന്ന് ഭാഗങ്ങളായി തിരിക്കുകയാണ് ചെയ്യുന്നത്. എന്നാല് ഏകനായ ദൈവത്തെ രണ്ടെന്നോ, മൂന്നെന്നോ വിഭജിക്കുക അസംഭവ്യമാണ്.\nഎന്നാല് ദൈവം ഏകനായ സ്വത്വമാണെന്നും, ത്രിമൂര്‍ത്തികള് പ്രസ്തുത ദൈവത്തെ പ്രതിനിധീകരിക്കുകയുമാണെന്ന വാദവും നിരര്‍ത്ഥകമാണ്. നാം ഒരു വസ്തു ഒന്നാണെന്ന് അവകാശപ്പെടുന്നുവെങ്കില് അതിന് ഒരു മുഖം മാത്രമെ ഉണ്ടാവുകയുള്ളൂ. ആ വസ്തു പൂര്‍ണാര്‍ത്ഥത്തില് അവിഭജിതമായിരിക്കും. നാം മൂന്ന് വസ്തുക്കളെന്ന് എന്തിനെയെങ്കിലും വിശേഷിപ്പിക്കുന്നുവെങ്കില് അവ വിഭജിതമാണെന്നര്‍ത്ഥം. ഒന്നും അതേസമയം ത്രിമൂര്‍ത്തികളുമാണെന്ന വാദം ഒരു വസ്തു ഒരേ സമയം ‘ഉണ്ട്’ ‘ഇല്ല’ എന്ന് വാദിക്കുന്നതിന് തുല്യമാണ്. ഒരേ സമയം ത്രിത്വവും ഏകദൈവ വിശ്വാസവും വാദിക്കുന്നത് ഒരു വസ്തു ഒരേ സമയം പുതിയതും പഴയതുമാണ് എന്ന് വാദിക്കുന്നത് പോലെയാണെന്നര്‍ത്ഥം.\nയഥാര്‍ത്ഥ ത്രിയേകത്വം സ്ഥാപിതമാകുന്നിടത്ത് ഒരിക്കലും ഏകദൈവ വിശ്വാസം പുലരുകയില്ല. കാരണം ത്രിയേകത്വം ധാരാളിത്തത്തെയാണ് കുറിക്കുന്നത്. ധാരാളിത്തമുള്ളിടത്ത് ഏകത്വം സാക്ഷാല്‍ക്കരിക്കപ്പെടുകയില്ല. അത് അസംഭവ്യമായ കാര്യമാണ്. അതിനാല് തന്നെ ത്രിത്വ വിശ്വാസികള്‍ക്ക് ഏകദൈവ വിശ്വാസം നഷ്ടപ്പെട്ട് പോയിരിക്കുന്നുവെന്ന് ചുരുക്കം.\nത്രിമൂര്‍ത്തികള് ദൈവത്തിന്റെ മൂന്ന് വിശേഷണങ്ങള് പ്രതിനിധീകരിക്കുക മാത്രമാണ് ചെയ്യുന്നതെന്ന് ചില ക്രൈസ്തവര് വ്യാഖ്യാനിക്കുന്നതായി കാണാവുന്നതാണ്. സ്വത്വം, ജ്ഞാനം, ജീവിതം തുടങ്ങിയവയാണ് അവയെന്നും, അതല്ല കഴിവ്, ജ്ഞാനം, ഉദ്ദേശ്യം എന്നിവയാണ് അവയെന്നും അവര് വാദിക്കുന്നു.\nഈ വിശദീകരണവും പരമാബദ്ധമാണ്. ദൈവത്തെ കേവലം മൂന്ന് വിശേഷണങ്ങളില് പരിമിതപ്പെടുത്തുകയാണ് ഇവര് ചെയ്തിരിക്കുന്നത്. എങ്ങനെയാണ് അല്ലാഹുവിന്റെ എണ്ണമറ്റ വിശേഷണങ്ങളെ കേവം മൂന്നില് പരിമിതപ്പെടുത്തുക?\nPrevious ത്രിയേകത്വവും ക്രൈസ്തവ ചര്‍ച്ചുകളും -1\nNext വലിയ്യുകളുടെ പാപസുരക്ഷിതത്വം -2\nഭരണഘടനാ സമൂഹത്തിലെ ഫ്യൂഡല് മുതലാളിമാര്


Ind vs Aus: Jasprit Bumrah And Mohammad Shami Should Be Included Alternatively, Says Kiran More - Malayalam MyKhel\n» Ind vs Aus: ബുംറയെയും ഷമിയെയും ഒരുമിച്ച് കളിപ്പിക്കരുത്, കാരണം കിരണ് മോറെ പറയും\nInd vs Aus: ബുംറയെയും ഷമിയെയും ഒരുമിച്ച് കളിപ്പിക്കരുത്, കാരണം കിരണ് മോറെ പറയും\nPublished: Thursday, November 26, 2020, 17:19 [IST]\nനടക്കാനിരിക്കുന്ന ഓസ്‌ട്രേലിയന് പരമ്പരയില് ജസ്പ്രീത് ബുംറയും മുഹമ്മദ് ഷമിയുമാണ് ഇന്ത്യയുടെ വജ്രായുധങ്ങള്. ഇരുവരും മിന്നും ഫോമില് തുടരുന്നു. ഏകദിന, ട്വന്റി-20, ടെസ്റ്റ് പരമ്പരകളില് ബുംറ - ഷമി സഖ്യത്തെ ആശ്രയിച്ചായിരിക്കും ടീം ഇന്ത്യ തന്ത്രങ്ങള് മെനയുക. എന്നാല് പര്യടനത്തില് ബുംറയെയും ഷമിയെയും ഒരേസമയം കളിപ്പിക്കരുതെന്നാണ് മുന് ഇന്ത്യന് താരം കിരണ് മോറെ ആവശ്യപ്പെടുന്നത്. ഷമിയെ ടീമില് ഉള്‍പ്പെടുത്തുകയാണെങ്കില് ബുംറെയ പുറത്തിരുത്തണം. ബുംറ കളിക്കുമ്പോള് ഷമിയെയും, ഒരു ദേശീയ മാധ്യമത്തിന് നല്‍കിയ അഭിമുഖത്തില് കിരണ് മോറെ പറഞ്ഞു.\nഫാസ്റ്റ് ബൗളര്‍മാരുടെ കാര്യത്തില് 'റൊട്ടേഷന്' ക്രമം വേണമെന്നാണ് ഇദ്ദേഹത്തിന്റെ ആവശ്യം. ഈ വര്‍ഷം ഐപിഎല്ലില് തിളങ്ങിയ നിരവധി യുവതാരങ്ങളുമായാണ് ഇന്ത്യ ഓസ്‌ട്രേലിയയില് എത്തിയിരിക്കുന്നത്. ദീപക് ചഹര്, നവ്ദീപ് സെയ്‌നി, ശാര്‍ദ്ധുല് താക്കൂര്, ടി നടരാജന് എന്നിവര് സ്‌ക്വാഡിലുണ്ട്. ഇവര്‍ക്ക് പുറമെ ഇഷന് പോരലിനെയും കാര്‍ത്തിക് ത്യാഗിയെയും റിസര്‍വ് പട്ടികയില് കാണാം.\nഈ അവസരത്തില് മുഴുവന് ഭാരവും ജസ്പ്രീത് ബുംറ – മുഹമ്മദ് ഷമി ജോടിയുടെ മേല് അടിച്ചേല്‍പ്പിക്കരുതെന്ന് മോറെ പറയുന്നു. മോറെയുടെ അഭിപ്രായത്തില് ഇന്ത്യയും ഓസ്‌ട്രേലിയയും തമ്മിലെ ടെസ്റ്റ് പരമ്പരയാണ് മുഖ്യം. ഏകദിന, ട്വന്റി-20 പരമ്പരകളില് തുടരെ കളിച്ചാല് പരിക്കേല്‍ക്കാനുള്ള സാധ്യതയുണ്ട്. അതുകൊണ്ട് ഒന്നോ രണ്ടോ പരിമിത ഓവര് മത്സരങ്ങള് നഷ്ടപ്പെട്ടാലും മുഖ്യ പേസ് ബൗളര്‍മാരെ ടെസ്റ്റ് മത്സരങ്ങള്‍ക്കായി കാത്തുവെയ്ക്കണമെന്ന് മോറെ വിശദീകരിക്കുന്നു.\nവെള്ളിയാഴ്ച്ച സിഡ്‌നിയിലാണ് ഓസ്‌ട്രേലിയും ഇന്ത്യയും തമ്മിലെ ഏകദിന പരമ്പരയ്ക്ക് തുടക്കമാവുന്നത്. മൂന്നുവീതം ഏകദിന, ട്വന്റി-20 മത്സരങ്ങള് പര്യടനത്തിലുണ്ട്. ഇതിന് ശേഷം ഡിസംബര് 16 മുതലാണ് നാലു മത്സരങ്ങളടങ്ങിയ ടെസ്റ്റ് പരമ്പര ആരംഭിക്കുക. സ്‌ക്വാഡില് യുവപേസര്‍മാരുടെ ബാഹുല്യം കാണാമെങ്കിലും ബുംറയും ഷമിയുംതന്നെ ഇന്ത്യന് ടീമിലെ 'എക്‌സ് ഫാക്ടര്' ഘടകങ്ങള്. ബുംറയുടെ കാര്യത്തിലാണ് മോറെയ്ക്ക് കൂടുതല് ആശങ്ക.\nഏകദിന, ട്വന്റി-20, ടെസ്റ്റ് മത്സരങ്ങളില്ലെല്ലാം ഇന്ത്യന് ടീം ബുംറയെ കളിപ്പിക്കും. ഷമിയുടെ ചിത്രവും മറ്റൊന്നല്ല. ഇരുവരും നടക്കാനിരിക്കുന്ന ടെസ്റ്റില് നിര്‍ണായക സ്വാധീനം ചെലുത്തുമെന്നാണ് കിരണ് മോറെയുടെ നിരീക്ഷണം. അതുകൊണ്ട് സാഹചര്യവും സന്ദര്‍ഭവും നോക്കി ബുംറയ്ക്കും ഷമിയ്ക്കും ആവശ്യമായ വിശ്രമം അനുവദിക്കാന് മാനേജ്‌മെന്റ് ശ്രദ്ധിക്കണം. പരിമിത ഓവര് ക്രിക്കറ്റില് ഒന്നോ രണ്ടോ മത്സരങ്ങള് തോറ്റാലും കുഴപ്പമില്ല. ടെസ്റ്റ് പരമ്പരയാണ് മുഖ്യം. ട്വന്റി-20, ഏകദിന മത്സരങ്ങളില് ബുംറ – ഷമി ജോടിയെ ഒരുമിച്ച് കളിപ്പിക്കരുതെന്ന് മുന് വിക്കറ്റ് കീപ്പര് ബാറ്റ്‌സ്മാനായ മോറെ വ്യക്തമാക്കി.\nഓരോ രണ്ടു മത്സരം കഴിയുമ്പോഴും ബുംറയെയും ഷമിയെയും മാറി മാറി ടീമില് ഉള്‍പ്പെടുത്താം. ഇതുവഴി ഇവര്‍ക്ക് വിശ്രമം ലഭിക്കും. ഒപ്പം ടീമിലെ യുവപേസര്‍മാര്‍ക്ക് അവസരവും പരിചയസമ്പത്തും, മോറെ കൂട്ടിച്ചേര്‍ത്തു. 2018 -ല് ഇന്ത്യ ഓസ്‌ട്രേലിയയില് കളിച്ചപ്പോള് ട്വന്റി-20 സ്‌ക്വാഡില് ഷമിയുണ്ടായിരുന്നില്ല. ഏകദിന പരമ്പരയില് ബുംറയ്ക്ക് പൂര്‍ണ വിശ്രമവും മാനേജ്‌മെന്റ് അനുവദിക്കുകയുണ്ടായി. എന്നാല് ഇത്തവണ ഇതിന് സാധ്യത കുറവാണ്. ഇരുവരും പര്യടനത്തിലുടനീളം ഇന്ത്യന് ടീമിന്റെ ഭാഗമാണ്.\nകെഎല് രാഹുലിനെ കുറിച്ചും കിരണ് മോറെ മനസ്സുതുറക്കുന്നുണ്ട്. ഫീല്‍ഡിങ്ങിലുപരി വിക്കറ്റ് കീപ്പിങ് മികവിലാണ് രാഹുല് മുന്നില്. ഇദ്ദേഹത്തെ വിക്കറ്റ് കീപ്പറായി ടീമിലെടുക്കുമ്പോള് ഒരു അധിക ബൗളറെയോ ബാറ്റ്‌സ്മാനെയോ കളിപ്പിക്കാന് ഇന്ത്യയ്ക്ക് സാധിക്കും. അതുകൊണ്ട് കെഎല് രാഹുല് തന്നെയായിരിക്കണം ഇന്ത്യയുടെ വിക്കറ്റ് കീപ്പറെന്ന് കിരണ് മോറെ അറിയിച്ചു.\n6 hrs ago IPL 2021: ഫ്രാഞ്ചൈസികള് പുറത്താക്കി, ഇനി ലേലത്തിലും പ്രതീക്ഷ വേണ്ട!- ഇവരെ ആരും വാങ്ങിയേക്കില്ല


ബ്രിസ്ബേൻ: ഓസ്ട്രേലിയക്കെതിരായ നാലാം ടെസ്റ്റ് മത്സരത്തിൽ മൂന്ന് വിക്കറ്റിന്റെ ആവേശ ജയവുമായി ഇന്ത്യ. ഓസീസ് ഉയർത്തിയ 328 റൺസ് വിജയലക്ഷ്യം7വിക്കറ്റ് നഷ്ടത്തിൽ ഇന്ത്യ മറികടന്നു. 91 റൺസ് നേടിയ ശുഭ്മാൻ ഗില്ലും 89 റൺസ് നേടിയ ൠഷഭ് പന്തും തകർത്തടിച്ചപ്പോൾ ഏറ്റവും വേഗം കുറഞ്ഞ അർദ്ധസെഞ്ചുറിയുമായി നങ്കൂരമിട്ട ചേതേശ്വർ പുജാരയും ഓസീസിനെ അക്ഷരാർത്ഥത്തിൽ നിഷ്പ്രഭരാക്കി.\nവിക്കറ്റ് നഷ്ടമാകാതെ നാല് റൺസ് എന്ന നിലയിൽ അഞ്ചാം ദിനം ബാറ്റിംഗ് പുനരാരംഭിച്ച ഇന്ത്യക്ക്7റൺസെടുത്ത രോഹിത് ശർമ്മയെ ആദ്യം തന്നെ നഷ്ടമായി. എന്നാൽ തികഞ്ഞ ആത്മവിശ്വാസത്തോടെ ബാറ്റ് വീശിയ ശുഭ്മാൻ ഗിൽ ഇന്ത്യൻ പ്രതീക്ഷകളെ ചുമലിലേറ്റിയപ്പോൾ അനുഭവസമ്പത്ത് എന്താണെന്ന് പുജാര ഒരിക്കൽക്കൂടി തെളിയിച്ചു. അർഹിക്കുന്ന സെഞ്ചുറിക്കരികെ ഗിൽ പുറത്തായെങ്കിലും കഴിഞ്ഞ ടെസ്റ്റിലെ അവസാന ഇന്നിംഗ്സ് പന്ത് ആവർത്തിച്ചു. അന്നത്തെ നേരിയ പിഴവിന് പ്രായ്ശ്ചിത്തം ചെയ്ത ഇന്ത്യൻ വിക്കറ്റ് കീപ്പർ 89 റൺസുമായി വിജയ റൺ കുറിച്ചു. നായകൻ രഹാനെ 24ഉം വാഷിംഗ്ടൺ സുന്ദർ 22ഉം റൺസ് നേടി.\nഒന്നാം ഇന്നിംഗ്സിൽ ഓസ്ട്രേലിയ 369 റൺസ് നേടിയിരുന്നു. മറുപടി ബാറ്റിംഗിൽ ഇന്ത്യ 336 റൺസിന് പുറത്തായി. ശാർദുൽ ഠാക്കൂറും വാഷിംഗ്ടൺ സുന്ദറും കാഴ്ചവെച്ച ഗംഭീര പ്രകടനങ്ങൾ ഇന്ത്യക്ക് മുതൽക്കൂട്ടായി. രണ്ടാം ഇന്നിംഗ്സിൽ ഓസ്ട്രേലിയയെ 294 റൺസിന് പുറത്താക്കാൻ ഇന്ത്യക്ക് സാധിച്ചു. മുഹമ്മദ് സിറാജിന്റെ5വിക്കറ്റ് നേട്ടം ശ്രദ്ധേയമായിരുന്നു.\nജയത്തോടെ ഇന്ത്യ 2-1ന് പരമ്പര സ്വന്തമാക്കി. 33 വർഷത്തിന് ശേഷം ആദ്യമായാണ് ഓസ്ട്രേലിയ ബ്രിസ്ബേനിൽ ഒരു ടെസ്റ്റ് മത്സരം തോൽക്കുന്നത്.\nTags: India winsIndia tour to AustraliaBorder Gavaskar Trophy


ഇന്ത്യക്ക് ദക്ഷിണാഫ്രിക്കയ്ക്കെതിരെ 31 റൺസിൻറെ തോൽവി | Sutharya Keralam\nഇന്ത്യക്ക് ദക്ഷിണാഫ്രിക്കയ്ക്കെതിരെ 31 റൺസിൻറെ തോൽവി\nദക്ഷിണാഫ്രിക്കയ്‌ക്കെതിരായ ആദ്യ ഏകദിനത്തിൽ ഇന്ത്യക്ക് തോൽവി. 31 റൺസിനാണ് ദക്ഷിണാഫ്രിക്ക ഇന്ത്യയെ തോൽപിച്ചത്. ദക്ഷിണാഫ്രിക്ക ഉയർത്തിയ 297 എന്ന വിജയലക്ഷ്യത്തിലേക്ക് ബാറ്റേന്തിയ ഇന്ത്യക്ക് 50 ഓവറിൽ എട്ട് വിക്കറ്റ് നഷ്ടത്തിൽ 265 റൺസെടുക്കാനെ കഴിഞ്ഞുള്ളൂ. സ്കോർ– ദക്ഷിണാഫ്രിക്ക: 50 ഓവറിൽ 296–4; ഇന്ത്യ 50 ഓവറിൽ 8 വിക്കറ്റിന് 265. സെഞ്ചുറി’കളുമായി പടനയിച്ച ക്യാപ്റ്റൻ തെംബ ബാവുമ, റാസ്സി വാൻഡർ ദസ്സൻ എന്നിവരും അച്ചടക്കത്തോടെ പന്തെറിഞ്ഞ ബൗളർമാരുമാണു ദക്ഷിണാഫ്രിക്കയ്ക്ക് അർഹിച്ച ജയം സമ്മാനിച്ചത്\n297 റണ്‍സ് വിജയലക്ഷ്യം പിന്തുടര്‍ന്ന ഇന്ത്യ ഓപ്പണര് ശിഖര് ധവാന്‍റെയും വിരാട് കോലിയുടെയും അര്‍ധസെഞ്ചുറികളുടെ കരുത്തില് വിജയപ്രതീക്ഷ ഉയര്‍ത്തിയെങ്കിലും ഇരുവരും മടങ്ങിയതോടെ പൊരുതാതെ മടങ്ങിയ യുവതാരങ്ങള് ഇന്ത്യന് തോല്‍വി വേഗത്തിലാക്കി. 29-ാം ഓവറില് 152-2 എന്ന ശക്തമായ നിലയിലായിരുന്ന ഇന്ത്യ കോലി പുറത്തായതിന് ശേഷം 50 ഓവറില് എട്ട് വിക്കറ്റ് നഷ്ടത്തില് 265 റണ്‍സെടുത്ത് പോരാട്ടം അവസാനിപ്പിച്ചു. 79 റണ്‍സെടുത്ത ശിഖര് ധവാനാണ് ഇന്ത്യയുടെ ടോപ് സ്കോറര്. കോലി 51 റണ്‍സെടുത്ത് പുറത്തായി.\nവാലറ്റത്ത് 43 പന്തില് 50 റണ്‍സുമായി പുറത്താകാതെ നിന്ന ഷര്‍ദ്ദുല് ഠാക്കൂറിന്‍റെ പോരാട്ടം ഇന്ത്യയുടെ തോല്‍വിഭാരം കുറച്ചു. രണ്ട് വിക്കറ്റ് വീതം വീഴ്ത്തിയ ആന്‍ഡില് ഫെലുക്കുവായോയും ലുങ്കി എങ്കിഡിയുമാണ് ടബ്രൈസ് ഷംസിയുമാണ് ദക്ഷിണാഫ്രിക്കയുടെ ജയം അനായാസമാക്കിയത്.\nPrevious articleകോവിഡ് വ്യാപനം; നിവിന് പോളിയുടെ ‘തുറമുഖം’ റിലീസ് മാറ്റിവച്ചു\nNext articleഒന്നു മുതല് ഒമ്ബതു വരെ ക്ലാസ്സുകള്‍ക്ക് ഓണ്‍ലൈന് ക്ലാസുകള്; മാര്‍ഗരേഖ പുറത്തിറക്കി സര്‍ക്കാര്


മൗനം ആയുധമാക്കിയ പ്രധാനമന്ത്രി – Chandrika Daily\nമൗനം ആയുധമാക്കിയ പ്രധാനമന്ത്രി\nപെരുന്നാള് ആഘോഷിക്കുന്നതിന് മൂന്ന് ദിവസം മുമ്പാണ് ട്രെയിനില് വെച്ച് 15 കാരനായ ജുനൈദ് ഖാനെ ഒരു കൂട്ടം ആളുകള് കുത്തികൊലപ്പെടുത്തിയത്. ന്യൂഡല്‍ഹിയില് നിന്നും പുതുവസ്ത്രങ്ങള് വാങ്ങി…\nപെരുന്നാള് ആഘോഷിക്കുന്നതിന് മൂന്ന് ദിവസം മുമ്പാണ് ട്രെയിനില് വെച്ച് 15 കാരനായ ജുനൈദ് ഖാനെ ഒരു കൂട്ടം ആളുകള് കുത്തികൊലപ്പെടുത്തിയത്. ന്യൂഡല്‍ഹിയില് നിന്നും പുതുവസ്ത്രങ്ങള് വാങ്ങി സഹോദരനും രണ്ട് കൂട്ടുകാര്‍ക്കും ഒപ്പം ഹരിയാനയിലെ തന്റെ ഖാണ്ഡൗലി ഗ്രാമത്തിലേക്ക് മടങ്ങുകയായിരുന്നു അവന്. കുത്തികൊലപ്പെടുത്തുന്നതിന് മുമ്പ് തൊപ്പി ധരിച്ചതിന്റെ പേരില് അവരെ പരിഹസിക്കുകയും ബീഫ് കഴിക്കുന്നവരെന്ന് ആക്ഷേപിക്കുകയും ചെയ്തിരുന്നു. രാജ്യം ഒന്നടങ്കം പെരുന്നാള് ആഘോഷിച്ചപ്പോള് ജുനൈദിന്റെ ഖാണ്ഡൗലി ഗ്രാമത്തില് ആഘോഷങ്ങളൊന്നും ഉണ്ടായിരുന്നില്ല. കൗമാരക്കാരന്റെ കൊലപാതകത്തിലും മൂന്ന് വര്‍ഷം മുമ്പ് നരേന്ദ്ര മോദി അധികാരത്തിലേറിയതിന് ശേഷം മുസ്‌ലിംകള്‍ക്കെതിരെ നടക്കുന്ന അതിക്രമങ്ങള് പെരുകുന്നതിലും പ്രതിഷേധിച്ച് പെരുന്നാള് ദിനത്തില് രാജ്യവ്യാപകമായി തന്നെ നിരവധി പേര് പ്രതിഷേധം രേഖപ്പെടുത്തി. പലരും കറുത്ത റിബ്ബണ് കൈകളില് കെട്ടിയാണ് പെരുന്നാള് നമസ്‌കാരത്തിനെത്തിയത്.\n2015 സെപ്തംബറില് പശുവിനെ കൊന്ന് അതിന്റെ മാസം റെഫ്രിജേറ്ററില് സൂക്ഷിച്ചുവെന്നാരോപിച്ച് തലസ്ഥാന നഗരിക്ക് സമീപത്തെ ദാദ്രിയില് മുഹമ്മദ് അഖ്‌ലാഖ് കൊല്ലപ്പെട്ടു. അതുകഴിഞ്ഞ് ഒരു മാസം പിന്നിടവെ ഉദ്ദംപൂരില് പതിനാറുകാരനായ സാഹിദ് റസൂല് ബട്ടിനെ അദ്ദേഹത്തിന്റെ ട്രക്ക് ആക്രമിച്ച് ഗോരക്ഷാ സംഘങ്ങള് കൊലപ്പെടുത്തി. 2017 മാര്‍ച്ചില് കാലിക്കച്ചവടക്കാരെന്ന് സംശയിച്ച് ലതേഹാറില് മുഹമ്മദ് മജ്‌ലൂമും അസദ് ഖാനും കൊല ചെയ്യപ്പെട്ടു. കഴിഞ്ഞ മേയില് അനധികൃതമായി ബീഫ് കൈവശം വെച്ചെന്നാരോപിച്ച് മഹാരാഷ്ട്രയിലെ മലേഗാവില് കച്ചവടക്കാര് മര്‍ദിക്കപ്പെട്ടു. ഝാര്‍ഖണ്ഡില് മെയ് 19ന് ഹിന്ദു പെണ്‍കുട്ടിയെ പ്രണയിച്ചെന്നാരോപിച്ച് മുഹമ്മദ് ഷാലിക് എന്ന പത്തൊമ്പതുകാരനെ കെട്ടിയിട്ട് മര്‍ദിച്ചു കൊലപ്പെടുത്തി. മെയ് മാസത്തില് തന്നെ അസമില് കാലികളെ മോഷ്ടിച്ചെന്നാരോപിച്ച് അബൂഹനീഫ, റിയാസുദ്ദീന് അലി എന്നീ പേരുള്ള മറ്റ് രണ്ട് മുസ്‌ലിംകള് കൂടി കൊല ചെയ്യപ്പെട്ടു. ഈയടുത്ത് ജൂണ് 7ന് ഇഫ്താര് വിരുന്നിന് ബീഫ് കൊണ്ടുപോയി എന്ന സംശയത്തിന്റെ പേരില് ഝാര്‍ഖണ്ഡിലെ ധന്‍ബാദില് ഒരു മുസ്‌ലിം ആക്രമിക്കപ്പെട്ടു. ഈ ആഴ്ചയില് തന്നെ ഗോഹത്യ സംബന്ധിച്ച കിംവദന്തികളുടെ പേരില് രാജ്യത്തിന്റെ കിഴക്ക് ഭാഗത്ത് രണ്ട് കൊലപാതകങ്ങള് കൂടി റിപ്പോര്‍ട്ട് ചെയ്യപ്പെട്ടിട്ടുണ്ട്.\nഅമേരിക്കന് പ്രസിഡന്റ് ട്രംപുമായുള്ള ആദ്യ കൂടിക്കാഴ്ചക്ക് മുമ്പ് പ്രധാനമന്ത്രി നരേന്ദ്ര മോദി ‘മന് കി ബാത്’ റേഡിയോ പരിപാടിയിലൂടെ രാജ്യത്തെ അഭിസംബോധന ചെയ്തിരുന്നു. യോഗ, ശൗച്യാലയം, സ്‌പോര്‍ട്‌സ്, രാജ്ഞിയുമായുള്ള കൂടിക്കാഴ്ച്ച, സമ്മാനമായി പുസ്തകങ്ങള് തുടങ്ങിയ നിരവധി വിഷയങ്ങള് അദ്ദേഹത്തിന്റെ സംസാരത്തില് കടന്നു വന്നു. എന്നാല് ജുനൈദ് ഖാന്റെ കൊലപാതകത്തെ സംബന്ധിച്ച നേരിയ പരാമര്‍ശം പോലും അതിലുണ്ടായില്ല.\nകഴിഞ്ഞ വര്‍ഷം സെപ്തംബറിന് ശേഷം ആള്‍ക്കൂട്ടം തല്ലിക്കൊന്ന ഒരു ഡസനിലേറെ കേസുകളുണ്ടായിട്ടും മോദി അതിനെ കുറിച്ചൊന്നും പരാമര്‍ശിച്ചില്ല. അതിലേറെയും ഇരകളാക്കപ്പെട്ടത് മുസ്‌ലിംകളായിരുന്നു എന്നതും അതില് മിക്കതും മോദിയുടെ പാര്‍ട്ടിയായ ബി.ജെ.പി ഭരിക്കുന്ന സംസ്ഥാനങ്ങളിലായിരുന്നു എന്നതും ശ്രദ്ധേയമാണ്. ഗോരക്ഷാ സംഘങ്ങളുടെ അതിക്രമങ്ങളെ കുറിച്ചും അദ്ദേഹം ഒന്നും മിണ്ടിയില്ല. അവയില് മിക്കതും ബി.ജെ.പിയോടോ ആര്.എസ്.എസ്സിനോടോ കൂറ് പുലര്‍ത്തുന്നവയാണ്.\nമുസ്‌ലിംകള്‍ക്കെതിരെയുള്ള അതിക്രമങ്ങളെയും ഗോരക്ഷാ സംഘങ്ങളുടെ അക്രമങ്ങളെയും അപലപിച്ചു കൊണ്ട് സോഷ്യല് മീഡിയയില് സജീവമായ പ്രധാനമന്ത്രിയുടെ ഒരൊറ്റ ട്വീറ്റ് പോലും ഉണ്ടായില്ല. അതേസമയം ലോകത്തിന്റെ പല ഭാഗത്തും നടക്കുന്ന ആക്രമണങ്ങളെ അദ്ദേഹം ഒട്ടും വൈകാതെ അപലപിക്കുന്നുമുണ്ട്. മോദിയുടെ മൗനം ഓര്‍മപ്പെടുത്തുന്നത് ആയിരത്തിലേറെ ഏറെയും മുസ്‌ലിംകള് കൊല്ലപ്പെട്ട 2002ലെ ഗുജറാത്ത് കലാപത്തെയാണ്. വര്‍ഷങ്ങളുടെ മൗനത്തിന് ശേഷം അദ്ദേഹം വാ തുറന്നപ്പോള് വാഹനത്തിനടിയില്‍പെട്ട് നായ്ക്കുട്ടി കൊല്ലപ്പെട്ടതിനോടാണ് കലാപത്തെ താരതമ്യപ്പെടുത്തിയത്.\nഇന്ത്യയിലെ സാഹചര്യം അങ്ങേയറ്റം ഉത്കണ്ഠയുണ്ടാക്കുന്നതാണെന്ന് വ്യക്തമാക്കി ആംനസ്റ്റി ഇന്റര്‍നാഷണല് പുറത്തുവിട്ട പ്രസ്താവന ആക്രമണങ്ങളെ അപലപിക്കാന് തയ്യാറാവാത്ത മോദിയും മറ്റ് ബി.ജെ.പി നേതാക്കളും അതിനെ ന്യായീകരിക്കുകയാണ് യഥാര്‍ത്ഥത്തില് ചെയ്യുന്നതെന്നു വിശദീകരിക്കുന്നു. ഇന്ത്യന് പ്രധാനമന്ത്രിയും മുതിര്‍ന്ന ബി.ജെ.പി നേതാക്കളും മുഖ്യമന്ത്രിമാരും അവരുടെ മൗനം വെടിയുകയും ആക്രമണങ്ങളെ വ്യക്തമായി അപലപിക്കുകയും ചെയ്യണമെന്ന് ആംനസ്റ്റി ഇന്റര്‍നാഷണലിന്റെ ഇന്ത്യയിലെ എക്‌സിക്യൂട്ടീവ് ഡയറക്ടര് ആകാര് പട്ടേല് പ്രസ്താവനയില് ആവശ്യപ്പെട്ടു. 2014 മെയില് മോദിയുടെ നേതൃത്വത്തില് ബി.ജെ.പി അധികാരത്തിലെത്തുകയും ഹിന്ദു ദേശീയതയെ ഉയര്‍ത്തിപ്പിടിക്കുന്നതിനുള്ള പ്രവര്‍ത്തനങ്ങള് സജീവമാവുകയും ചെയ്തതിന് ശേഷം മത ന്യൂനപക്ഷങ്ങള്‍ക്കെതിരെയുള്ള ആക്രമണങ്ങളില് ശ്രദ്ധേയമായ വര്‍ധനവുണ്ടായിട്ടുണ്ടെന്ന് മുംബൈ ആസ്ഥാനമായി പ്രവര്‍ത്തിക്കുന്ന സെന്റര് ഫോര് സ്റ്റഡി ഓഫ് സൊസൈറ്റി ആന്റ് സെക്യുലറിസം, യു.കെ ആസ്ഥാനമായി പ്രവര്‍ത്തിക്കുന്ന മൈനോറിറ്റി റൈറ്റ്‌സ് ഗ്രൂപ്പ് ഇന്റര്‍നാഷണല് എന്നിവയുടെ റിപ്പോര്‍ട്ടുകള് വ്യക്തമാക്കുന്നു. ബി.ജെ.പി അധികാരത്തിലെത്തിയതിന് ശേഷം ഉത്തര്‍പ്രദേശില് വര്‍ഗീയാക്രമണങ്ങളുടെ കാര്യത്തില് വന് വര്‍ധനവുണ്ടായിട്ടുണ്ടെന്നാണ് റിപ്പോര്‍ട്ട് പറയുന്നത്. മുസ്‌ലിം വിരുദ്ധ നിലപാടുകള് കൊണ്ട് അറിയപ്പെട്ട കടുത്ത ഹിന്ദുത്വ വാദിയായ യോഗി ആതിഥ്യനാഥിനെ അവിടത്തെ മുഖ്യമന്ത്രിയായി നിശ്ചയിച്ചത് പലരെയും അസ്വസ്ഥപ്പെടുത്തുന്നുണ്ട്.\nഈ ആക്രമണങ്ങളില് മോദി സ്വീകരിച്ച മൗനം തീവ്ര വലതുപക്ഷ ഗ്രൂപ്പുകള്‍ക്ക് കൂടുതല് ധൈര്യം പകര്‍ന്നിരിക്കുകയാണെന്നാണ് റിപ്പോര്‍ട്ടുകള് അഭിപ്രായപ്പെടുന്നത്. ഇന്ത്യന് രാഷ്ട്രപതി എല്ലാ വര്‍ഷവും സംഘടിപ്പിക്കാറുള്ള ഇഫ്താര് വിരുന്നില് ബി.ജെ.പി മന്ത്രിമാര് പങ്കെടുത്തില്ലെന്നതും ശ്രദ്ധേയമായ മറ്റൊരു കാര്യമാണ്. ഇന്ത്യയില് മുസ്‌ലിംകള്‍ക്കെതിരെയുള്ള നിശബ്ദമായ, എന്നാല് വളരെ ആസൂത്രിതമായ ഹത്യ നടക്കുന്നു. അതിനെതിരെ ശബ്ദിക്കാന് ഇനിയും വൈകിക്കൂടാ.\nകടപ്പാട്: ഠവല ണമവെശിഴീേി ജീേെെ


‘രണ്ടില ചിഹ്നം കിട്ടിയത് ബിജെപി സഹായത്തില്’; ജോസിന്റെ പോക്ക് എന്‍ഡിഎയിലേക്കെന്ന് പി ജെ ജോസഫ്\n‘രണ്ടില ചിഹ്നം കിട്ടിയത് ബിജെപി സഹായത്തില്’; ജോസിന്റെ പോക്ക് എന്‍ഡിഎയിലേക്കെന്ന് പി ജെ ജോസഫ്\nഇടതുമുന്നണിയിലേക്കല്ല എന്‍ഡിഎയിലേക്കാണ് ജോസ് കെ മാണിയുടെ പോക്കെന്നും ജോസഫ് സൂചിപ്പിച്ചു.\n9 Oct 2020 12:02 PM GMT\nജോസ് കെ മാണി നീക്കം നടത്തുന്നത് എന്‍ഡിഎയില് ചേരാന് വേണ്ടിയാണെന്ന് പി ജെ ജോസഫ്. ജോസ് വിഭാഗത്തിന് രണ്ടില ചിഹ്നം ലഭിക്കാന് സഹായിച്ചത് ബിജെപിയാണെന്ന് ജോസഫ് പറഞ്ഞു. ഇടതുമുന്നണിയിലേക്കല്ല എന്‍ഡിഎയിലേക്കാണ് ജോസ് കെ മാണിയുടെ പോക്കെന്നും ജോസഫ് സൂചിപ്പിച്ചു. കേരള കോണ്‍ഗ്രസ് ജന്മദിനത്തിലാണ് എതിര് വിഭാഗത്തിനെതിരെ പി ജെ ജോസഫിന്റെ ഗുരുതരആരോപണം.\nചിഹ്നവും പാര്‍ട്ടി പേരും ജോസ് വിഭാഗത്തിന് നല്‍കിയ കേന്ദ്ര തെരഞ്ഞെടുപ്പ് കമ്മീഷന് വിധിക്കെതിരെ രൂക്ഷ വിമര്‍ശനവുമായി പിജെ ജോസഫ് രംഗത്തെത്തിയിരുന്നു. മൂന്നില് രണ്ട് പേര് ജോസ് കെ മാണിക്ക് അനുകൂല നിലപാട് എടുക്കുകയുമായിരുന്നു.\nകേരള കോണ്‍ഗ്രസ് ജോസ് കെ മാണി വിഭാഗം എല്‍ഡിഎഫില് പോകുമെന്ന് കരുതുന്നില്ലെന്ന് ബിജെപി സംസ്ഥാന അദ്ധ്യക്ഷന് കെ സുരേന്ദ്രന് പ്രസ്താവിച്ചിരുന്നു. ഇരുകൂട്ടര്‍ക്കും ഒരുമിച്ച് പ്രവര്‍ത്തിക്കാന് കഴിയില്ലെന്നും സുരേന്ദ്രന് കോട്ടയത്ത് വെച്ച് മാധ്യമങ്ങളോട് പ്രതികരിച്ചു.\nജോസ് വിഭാഗത്തിന്റെ മുന്നണിമാറ്റം സംബന്ധിച്ച തീരുമാനം ദിവസങ്ങള്‍ക്കകം അറിയിക്കുമെന്ന് ജോസ് കെ മാണി ഇന്ന് പറഞ്ഞിരുന്നു. കേരളകോണ്‍ഗ്രസിനോട് കോണ്‍ഗ്രസ് കാണിച്ചത് രാഷ്ട്രീയ വഞ്ചനയാണെന്നും അദ്ദഹം പറഞ്ഞു. കേരളാകോണ്‍ഗ്രസിനെ ഉന്മൂലനം ചെയ്യാനുള്ള പദ്ധതിയുടെ കൂടെ നിന്ന പിജെ ജോസഫും കൂട്ടരും സ്വന്തം വിഭാഗത്തെ വഞ്ചിച്ച ഒറ്റുകാരെപ്പോലെയാണ് പ്രവര്‍ത്തിക്കുന്നതെന്നും ജോസ് കെ മാണി തുറന്നടിച്ചു. സ്റ്റിയറിംഗ് കമ്മിറ്റി യോഗത്തിന്ശേഷം മാധ്യമങ്ങളോട് സംസാരിക്കുകയായിരുന്നു അദ്ദേഹം.\nസ്റ്റിയറിംഗ് കമ്മിറ്റി യോഗത്തില് കോണ്‍ഗ്രസിനെ കടുത്ത ഭാഷയിലാണ് ജോസ് കെ മാണി വിമര്‍ശിച്ചത്. പുറത്താക്കലിന്ശേഷം ഒരുവിധത്തിലുമുള്ള ചര്‍ച്ചയ്ക്കും യുഡിഎഫിലെ ഒരു നേതാവും തയ്യാറായിട്ടില്ലെന്നും ജോസ് വിഭാഗം കുറ്റപ്പെടുത്തി.\nKerala Congress Dispute


Tamil Nadu approves bill to set aside medical colleges for government school students സർക്കാർ സ്‌കൂൾ വിദ്യാർത്ഥികൾക്കായി മെഡിക്കൽ കോളജുകളിൽ നീക്കിവെക്കുന്ന ബില്ലിന് തമിഴ്‌നാട്ടിൽ അനുമതി\nസർക്കാർ സ്‌കൂൾ വിദ്യാർത്ഥികൾക്കായി മെഡിക്കൽ കോളജുകളിൽ 7.5 ശതമാനം സീറ്റുകൾ നീക്കിവെക്കുന്ന ബില്ലിന് തമിഴ്‌നാട്ടിൽ അനുമതി. നിയമസഭ ഐക്യകണ്‌ഠേന പാസാക്കിയ ബില്ലിനാണ് ഗവർണർ ബൻവാരിലാൽ പുരോഹിതാണ് ബില്ലിന് അനുമതി നൽകിയത്.\nബില്ല് പ്രാബല്യത്തിൽ വരുന്നതോടെ ഈ അധ്യയന വർഷം മുതൽ സർക്കാർ സ്‌കൂൾ വിദ്യാർത്ഥികൾക്കായി സംസ്ഥാന മെഡിക്കൽ കോളജുകളിലുടനീളം 300 സീറ്റുകൾ നീക്കിവെക്കും.\nദരിദ്ര വിരുദ്ധമെന്ന് പറഞ്ഞ് കഴിഞ്ഞ ഒരു ദശാബ്ദത്തോളം തമിഴ്‌നാട് സർക്കാരുകൾ സംസ്ഥാനത്ത് മെഡിക്കൽ പ്രവേശന പരീക്ഷ നടപ്പിലാക്കാതെ. 12-ാം ക്ലാസ് പരീക്ഷാ മാർക്കിന്റെ അടിസ്ഥാനത്തിലായിരുന്നു മെഡിക്കൽ കോളജുകളിൽ പ്രവേശനം നടത്തിയിരുന്നത്. എന്നാൽ, കഴിഞ്ഞ കുറച്ച് വർഷങ്ങളായി നീറ്റ് നടത്താൻ സംസ്ഥാനം നിർബന്ധിതമാവുകയായിരുന്നു. ഇതാണ് നിലവിൽ സർക്കാർ സ്‌കൂൾ വിദ്യാർത്ഥികൾക്കായി സീറ്റ് വയ്ക്കാൻ സർക്കാറിനെ പ്രേരിപ്പിക്കാൻ കാരണമായത്.\nസെപ്റ്റംബറിൽ പാസായ ബില്ലിൽ ഗവർണർ തീരുമാനമെടുക്കാത്തിനെത്തുടർന്ന് ബില്ലിലെ വ്യവസ്ഥകൾ നടപ്പാക്കാൻ തമിഴ്‌നാട് സർക്കാർ എക്‌സിക്യൂട്ടീവ് ഉത്തരവ് പുറപ്പെടുവിച്ചിരുന്നു. ബില്ല് വൈകുന്നതിനെ തുടർന്ന് പ്രതിപക്ഷ കക്ഷികൾ നിലപാട് കടുപ്പിച്ച് രംഗത്ത് വന്നിരുന്നു.\nStory Highlights – Tamil Nadu approves bill to set aside medical colleges for government school students\nRead more on: medical college | thamilnad\nഅവയവമാറ്റം വൈകിയതില് അന്വേഷണം: കർശന നടപടിയെന്ന് ആരോഗ്യമന്ത്രി Health


യു എ ഇയിൽ ഈ രോഗം കൂടുതലായി കണ്ടുവരുന്നു; മൂന്നാമത്തെ പ്രധാന മരണ കാരണം ഇതാണ് – East Coast Daily Malayalam\nJul 7, 2019, 09:28 pm IST\nദുബായ്: യു എ ഇയിൽ കാൻസർ രോഗം മുമ്പത്തേക്കാളും കൂടുതലായി കണ്ടുവരുന്നു. 2015 ലെ കണക്കുപ്രകാരം മൂന്നാമത്തെ പ്രധാന മരണ കാരണം കാൻസറാണ്.\nഈ വർഷം റിപ്പോർട്ട് ചെയ്യപ്പെട്ട 8,755 മരണങ്ങളിൽ 867 (9.9 ശതമാനം) പേർ ക്യാൻസർ ബാധിതരാണെന്ന് സ്ഥിരീകരിച്ചു. യു എ ഇ ദേശീയ കാൻസർ രജിസ്ട്രിയുടെ രണ്ടാം വാർഷിക സ്ഥിതിവിവരക്കണക്ക് പ്രകാരം 2015ൽ സ്തനാർബുദം മൂലമാണ് 113 മരണങ്ങൾ സംഭവിച്ചത്. ശ്വാസനാളം-ശ്വാസകോശ അർബുദം മൂലം മരിച്ചത് 104 പേരാണ്.\nയു എ ഇയിലെ ഒരു ലക്ഷം സ്ത്രീകളിൽ 87.3 പേർക്ക് അർബുദം ബാധിച്ചിരിക്കുന്നു. ഒരു ലക്ഷം പുരുഷന്മാരിൽ ഇത് 27.2 ആണ്. 2018 ലെ കണക്കുകൾ പ്രകാരം ഇത് കൂടുതലോ കുറവോ ആകാൻ സാധ്യതയുണ്ടെന്ന് അധികൃതർ പറഞ്ഞു. ലഭിച്ച ഏറ്റവും പുതിയ കണക്കുകൾ പ്രകാരം യു എ ഇ നിവാസികളിൽ 3,968 കാൻസർ കേസുകൾ കണ്ടെത്തി. അതിൽ 3,744 (94.4 ശതമാനം) ഗുരുതര കാൻസറാണ്. ഇതിൽ 1,822 (45.9 ശതമാനം) പുരുഷന്മാരും 2,146 പേർ (54.1 ശതമാനം) സ്ത്രീകളുമാണ്. ഇതിൽ 1,113 പേർ യു എ ഇ പൗരന്മാരും, 2,855 പേർ പ്രവാസികളും ആണ്. കാൻസർ രോഗം രാജ്യത്തുനിന്ന് തുടച്ചു നീക്കാനുള്ള ശ്രമത്തിലാണ് യു എ ഇയെന്ന് ആരോഗ്യ-പ്രതിരോധ മന്ത്രാലയം അണ്ടർസെക്രട്ടറി ഡോ. മുഹമ്മദ് സലിം അൽ ഒലാമ പറഞ്ഞു.\ncancer UAE Dubai diseases\nഇംഗ്ലണ്ടിനെതിരായ മത്സരത്തിന് മുൻപ് ഓസ്‌ട്രേലിയക്ക് കനത്ത തിരിച്ചടി\nസംസ്ഥാനത്തെ അറുപതിലേറെ ഹോട്ടലുകളിൽ ജിഎസ്ടി റെയ്ഡ്\nയുഎഇയില് കോവിഡ് മുക്തരുടെ എണ്ണത്തില് ഗണ്യമായ വര്‍ധനവ് ; നിലവില് ചികിത്സയിലുള്ളത് ആറായിരത്തിന് താഴെ പേര് മാത്രം\nAug 13, 2020, 04:37 pm IST


മഞ്ഞില് പൊതിഞ്ഞ ഓര്‍മ്മകള്: മഴത്തുള്ളികൾ\nPosted by Sinochan at 13:19\nസുധി അറയ്ക്കൽ November 13, 2019 at 8:02 PM\nആഹാ. എന്നാ സൂപ്പർ എഴുത്താ ചേട്ടാ.????\nമാധവൻ November 13, 2019 at 9:31 PM\nന്തൂട്ടായാലും നല്ല പൂശാ പൂശീത് ട്ടാ.\nഗംഭീരായിരുന്നു പതികാലത്തിൽ തുടങ്ങി\nകൊട്ടിക്കയറി തിരികേ വന്നു ലാൻഡ് ചെയ്തത് ഇഷ്ടമായി.സുധിയാണ് പറഞ്ഞത് ഈ ബ്ലോഗിനെ പറ്റി.\nഇനിയും വരാം ഫോളോ ചെയ്യുന്നുണ്ട്.\nBlogsapp November 13, 2019 at 9:41 PM\nബല്ലാത്തജാതി എഴുത്ത്, ഒന്നും പറയാനില്ല, തകർത്തു. ഇഷ്ടം\nഗൗരിനാഥന് November 13, 2019 at 10:00 PM\nആഹാ... മെരിച്ച്... ചിറിച്ച് മെരിച്ച്.. ഒന്നന്നര പോസ്റ്റ്..


Thief arrested: കടമ്പനാട് സ്‌കൂളില് മോഷണം; പ്രതി പിടിയില്\nHOME/ CRIME/KADAMBANAD KRKPMG HS AND VOCATIONAL HIGH SCHOOL THEFT ARREST\nPublished on: Nov 24, 2021, 8:22 AM IST\nകൊല്ലം മങ്ങാട് ശ്രീകുമാരപുരം നഗര് ഹൗസ് നമ്പര് 71 ല് താഴത്തു തൊടിയില് വീട്ടില് സുധി (52) നെയാണ് ഏനാത്ത് പൊലീസ് അറസ്റ്റ് ചെയ്തത്. കടമ്പനാട് കെ.ആര്.കെ.പി.എം.ജി എച്ച്.എസ് ആന്‍റ് വൊക്കേഷണൽ ഹൈസ്കൂളിലാണ് ഇയാള് മോഷണം നടത്തിയത്.\nപത്തനംതിട്ട: അടൂർ കടമ്പനാടുള്ള സ്‌കൂളില് മോഷണം നടത്തിയ കേസിലെ പ്രതി അറസ്റ്റില്. കൊല്ലം മങ്ങാട് ശ്രീകുമാരപുരം നഗര് ഹൗസ് നമ്പര് 71 ല് താഴത്തു തൊടിയില് വീട്ടില് സുധി (52) നെയാണ് ഏനാത്ത് പൊലീസ് (Enathu Police) അറസ്റ്റ് ചെയ്തത്. നവംബര് ഒന്നിന് രാത്രിയില് കടമ്പനാട് കെ.ആര്.കെ.പി.എം.ജി എച്ച്.എസ് ആന്‍റ് വൊക്കേഷണൽ ഹൈസ്കൂളിൽ (Kadambanad KRKPMG HS and Vocational High School ) മോഷണം നടത്തിയ കേസിലാണ് അറസ്റ്റ്.\nAlso Read: Adoor Rape Case | പ്രണയം നടിച്ച് പ്ലസ് വണ് വിദ്യാര്‍ഥിയെ പീഡിപ്പിച്ച പ്രതിക്ക്6വര്‍ഷം തടവ്\nസ്കൂളിന്‍റെ ഓഫീസില് സൂക്ഷിച്ചിരുന്ന 40,000 രൂപയാണ് പ്രതി മോഷ്ടിച്ചത്. സി.സി.ടി.വിയില് പതിഞ്ഞ ദൃശങ്ങളും മൊബൈല് ടവര് ലൊക്കേഷന് കേന്ദ്രീകരിച്ചും പൊലീസ് നടത്തിയ അന്വേഷണത്തിലാണ് പ്രതി പിടിയിലാകുന്നത്. കോടതിയില് ഹാജരാക്കിയ പ്രതിയെ റിമാന്‍ഡ് ചെയ്തു.


Janmabhumi| ഹൂതി ഗ്രൂപ്പുകളെ തീവ്രവാദികളായി പ്രഖ്യാപിച്ച് അമേരിക്ക, ബൈഡന് വെല്ലുവിളി സൃഷ്ടിച്ച് ട്രം‌പ്\nഹൂതി ഗ്രൂപ്പുകളെ തീവ്രവാദികളായി പ്രഖ്യാപിച്ച് അമേരിക്ക, ബൈഡന് വെല്ലുവിളി സൃഷ്ടിച്ച് ട്രം‌പ്\nJanuary 11, 2021, 05:08 p.m.\nബാങ്ക് ട്രാന്‍സ്ഫര്, സാമ്പത്തിക സഹായം, ഇന്ധനം തുങ്ങിയ ഇടപാടുകള് നടത്തുന്നത് ഇതോടെ ഹൂതികള്‍ക്ക് എളുപ്പമാകില്ല. അന്‍സാര് അല്ലായെ പൗരന്മാര്‍ക്ക് നേരെയുള്ള ആക്രമണങ്ങള്‍ക്കും തീവ്രവാദ പ്രവര്‍ത്തനങ്ങള്‍ക്കും ഉത്തരവാദിയാക്കാനാണ് പുതിയ തീരുമാനമെന്ന് പോംപിയോ പുറത്തിറക്കിയ പ്രസ്താവനയില് പറയുന്നു.\nസന: യെമനിലെ ഹൂതി ഗ്രൂപ്പുകളെ തീവ്രവാദികളായി പ്രഖ്യാപിച്ച് അമേരിക്ക. യു.എസ് സ്റ്റേറ്റ് സെക്രട്ടറി മൈക്ക് പോംപിയോ ആണ് ഇക്കാര്യം അറിയിച്ചത്. നിയുക്ത അമേരിക്കന് പ്രസിഡന്റ് ജോ ബൈഡന് അധികാരം ഏറ്റെടുക്കാന് പത്ത് ദിവസം മാത്രം ബാക്കി നില്‍ക്കെ ഇറാനുമായി അടുത്ത ബന്ധമുള്ള ഹൂതി ഗ്രൂപ്പുകളെ തീവ്രവാദികളെന്ന് പ്രഖ്യാപിച്ച റിപ്പബ്ലിക്കന് സര്‍ക്കാരിന്റെ തീരുമാനം നിയുക്ത ഡെമോക്രാറ്റിക്ക് പ്രസിഡന്റ് ജോ ബൈഡന് വെല്ലുവിളിയാകും.\nബൈഡന് അധികാരത്തിലെത്തിയാല് ഇറാനും അമേരിക്കയും തമ്മിലുള്ള നയതന്ത്ര ബന്ധം മെച്ചപ്പെടുമെന്ന് കരുതിയിരിക്കുന്നതിനിടയിലാണ് ഈ അപ്രതീക്ഷിത നീക്കം. ഹൂതികളെ തീവ്രവാദികളെന്ന് യുഎസ് പ്രഖ്യാപിച്ചതോടെ ഇവരുടെ പ്രവര്‍ത്തനങ്ങള്‍ക്ക് വലിയ തടസമുണ്ടാകും. ബാങ്ക് ട്രാന്‍സ്ഫര്, സാമ്പത്തിക സഹായം, ഇന്ധനം തുങ്ങിയ ഇടപാടുകള് നടത്തുന്നത് ഇതോടെ ഹൂതികള്‍ക്ക് എളുപ്പമാകില്ല. അന്‍സാര് അല്ലായെ പൗരന്മാര്‍ക്ക് നേരെയുള്ള ആക്രമണങ്ങള്‍ക്കും തീവ്രവാദ പ്രവര്‍ത്തനങ്ങള്‍ക്കും ഉത്തരവാദിയാക്കാനാണ് പുതിയ തീരുമാനമെന്ന് പോംപിയോ പുറത്തിറക്കിയ പ്രസ്താവനയില് പറയുന്നു. ഹൂതി ഗ്രൂപ്പുകള് യെമനില് സമാധാനപരമായ പ്രശ്ന പരിഹാരത്തിന് തടസം നില്‍ക്കുകയാണെന്നും പോംപിയോ പറഞ്ഞു.\nയെമനിലെ ഏദന് എയര്‍പോര്‍ടില് ഡിസംബര് 30ന് നടന്ന ആക്രമണത്തില് സൗദി പിന്തുണയുള്ള സർക്കാര് ഹൂതികളെയാണ് കുറ്റപ്പെടുത്തിയത്. പുതുതായി അധികാരമേറ്റ മന്ത്രിസഭയിലെ അംഗങ്ങള് വിമാനത്താവളത്തിൽ എത്തിയതിന് പിന്നാലെയാണ് സ്ഫോടനം ഉണ്ടായത്. അപകടത്തില് 26 പേര് കൊല്ലപ്പെട്ടിരുന്നു. ഹൂതികള്‍ക്ക് യെമനില് നിര്‍ണയാക സ്വാധീനമാണുള്ളത്. ഇവര്‍ക്ക് നേരത്തെ തന്നെ യുഎസ് ഉപരോധവും ഏര്‍പ്പെടുത്തിയിരുന്നു.


ഫുഡ്ടെക് കേരള പത്താം പതിപ്പിന് കൊച്ചിയില് തുടക്കമായി; നാളെ (ഫെബ്രു 1) സമാപിക്കും – Media Ink Online\nഭക്ഷ്യസംസ്‌കരണ-പാക്കേജിംഗ് മേഖലകള്‍ക്കായുള്ള ഉല്‍പ്പന്നങ്ങളുടേയും സേവനങ്ങളുടേയും പ്രദര്‍ശനത്തിനൊപ്പം റൈസ് ആന്‍ഡ് ഗ്രെയിന്‍ടെക് കേരളയുടെ മൂന്നാം പതിപ്പും\nകൊച്ചി: സോളാര് ഡ്രയറുകള്, വിവിധ ശേഷികളിലും സൗകര്യങ്ങളിലുമുള്ള വലുതും ചെറുതുമായ പാക്കേജിംഗ് മെഷീനുകള് തുടങ്ങിയ ഒട്ടേറെ ആകര്‍ഷണങ്ങളുമായി ഭക്ഷ്യസംസ്‌കരണ-പാക്കേജ് മേഖലകളിലെ ഉല്‍പ്പന്നങ്ങളും സേവനങ്ങളും അവതരിപ്പിക്കുന്ന ഫുഡ്ടെക് കേരളയുടെ പത്താം പതിപ്പിന് കൊച്ചിയിലെ ബോള്‍ഗാട്ടി പാലസ് ഇവന്റ് സെന്ററില് തുടക്കമായി. നാഷനല് സെന്റര് ഫോര് എച്ച്സിസിപി സര്‍ട്ടിഫിക്കേഷനിലെ എച്ച്എസിസിപി കണ്‍സള്‍ട്ടന്റ് ഡോ. ആനന്ദവല്ലി ഉദ്ഘാടനം ചെയ്തു. കേരളാ റൈസ് മില്ലേഴ്സ് അസോസിയേഷന് (കെആര്‍എംഎ) വര്‍ക്കി പീറ്റര്, സിഫ്റ്റ് സീനിയര് സയന്റിസ്റ്റ് ഡോ. സി ഒ മോഹന്, മേളയുടെ സംഘാടകരായ ക്രൂസ് എക്സ്പോസ് ഡയറക്ടര് ജോസഫ് കുര്യാക്കോസ് തുടങ്ങിയവര് പങ്കെടുത്തു.\nക്രൂസ് എക്സ്പോസ് സംഘടിപ്പിക്കുന്ന മേളയ്ക്ക് കേരളാ ബ്യൂറോ ഓഫ് ഇന്‍ഡസ്ട്രിയല് പ്രൊമോഷന് (കെ-ബിപ്), സെന്‍ട്രല് ഇന്‍സ്റ്റിറ്റ്യൂട്ട് ഓഫ് ഫിഷറീസ് ടെക്നോളജി (സിഫ്റ്റ്), ഇന്ത്യന് കൗണ്‍സില് ഓഫ് അഗ്രികള്‍ച്ചറല് റിസര്‍ച്ച് (ഐസിഎആര്), ബ്യൂറോ ഓഫ് ഇന്ത്യന് സ്റ്റാന്‍ഡേഡ്സ് തുടങ്ങിയ പ്രമുഖ സ്ഥാപനങ്ങളുടെ പിന്തുണയും സഹകരണവുമുണ്ട്.\nഫാം റ്റു ഫോര്‍ക്ക് എന്ന ഇതിവൃത്തത്തില് അധിഷ്ഠിതമായി സംഘടിപ്പിക്കപ്പെടുന്ന മേള സംസ്ഥാനത്തെ ഭക്ഷ്യമേഖലയുടെ മുഴുവന് ശൃംഖലകളേയും ബന്ധിപ്പിക്കുന്നതാണെന്ന് ക്രൂസ് എക്സ്പോസ് ഡയറക്ടര് ജോസഫ് കുര്യാക്കോസ് പറഞ്ഞു. കൃഷിയിടങ്ങളില് നിന്നുള്ള സമാഹരണം, സംസ്‌കരണം എന്നിവ മുതല് ഉപഭോക്താവിന്റെ മേശപ്പുറത്തെത്തുന്നതുവരെയുള്ള ഉല്‍പ്പാദന-സേവന മേഖലകള് മേളയില് അണിനിരത്തിയിട്ടുണ്ട്. കഴിഞ്ഞ ഏതാനും വര്‍ഷങ്ങളായി പ്രദര്‍ശകരുടേയും സന്ദര്‍ശകരുടേയും എണ്ണത്തില് സ്ഥിരമായ വളര്‍ച്ചയാണ് ഫുഡ്ടെകിന് ലഭിക്കുന്നതെന്നും ജോസഫ് കുര്യാക്കോസ് പറഞ്ഞു. ഇത് കണക്കിലെടുത്ത് കൂടുതല് മികവോടെയാണ് ഈ വര്‍ഷത്തെ മേള സംഘടിപ്പിക്കുന്നത്. ഇതനുസരിച്ച് ഫുഡ്, ബെവറേജ് മേഖലകളിലെ പ്രമുഖ സ്ഥാപനങ്ങള് മേളയിലെത്തിയിട്ടുണ്ട്.\nഭക്ഷ്യമേഖലയിലെ പ്രമുഖരായ ദേശീയ, അന്തര്‍ദേശീയ കമ്പനികള് മേളയിലുണ്ട്. ഇതിനു പുറമെ സംസ്ഥാനത്തെ ഭക്ഷ്യസംസ്‌കരണ മേഖലയിലെ ചെറുകിട-ഇടത്തരം സംരംഭങ്ങള്‍ക്കായി സംസ്ഥാന വ്യവസായ വകുപ്പിന്റെ എക്സ്‌ക്ലൂസീവായ നാഷനല് എസ് സി/എസ്ടി പവലിയനും ഫുഡ്ടെകിലുണ്ട്.\nമേളയോടൊപ്പം എഫ്എസ്എസ്ഐ-ഫോസ്ടാക് സ്പെഷ്യല് പാക്കേജ്ഡ് വാട്ടര് കോഴ്സ് സംഘടിപ്പിക്കുന്നുണ്ട്. ഭക്ഷ്യോല്‍പ്പന്ന രംഗത്തെ സംരഭകരെ ലക്ഷ്യമിട്ട് എഫ്എസ്എസ്ഐ-ഫോസ്ടാക് ഫുഡ് സേഫ്റ്റി ട്രെയ്നിംഗ് ആന്‍ഡ് സര്‍ട്ടിഫിക്കേഷനും നടക്കുന്നുണ്ട്. സുരക്ഷ, വൃത്തി എന്നിവയില് ഊന്നുന്നതാണ് പരിശീലനം. പാക്കേജ്ഡ് വാട്ടര്, പാനീയങ്ങള് എന്നീ മേഖലകളില് ജോലി ചെയ്യുന്നവരേയും ബിസിനസ് നടത്തുന്നവരേയും ഉദ്ദേശിച്ചാണ് പരിപാടി. വിദഗ്ധരായ ഫോസ്ടാക് പരിശീലകനാണ് ക്ലാസെടുക്കുന്നത്. പരിശീലനം പൂര്‍ത്തിയാക്കുന്നവര്‍ക്ക് എഫ്എസ്എസ്ഐ സര്‍ട്ടിഫിക്കറ്റും നല്‍കും.\nഇവയ്ക്കൊപ്പം സാങ്കേതികവിദ്യ നല്‍കുന്നവര്, ഫുഡ് പ്രോസസേഴ്സ്, ഉപകരണ നിര്‍മാതാക്കള് തുടങ്ങി ഭക്ഷ്യോല്‍പ്പന്നരംഗത്തെ എല്ലാ മേഖലകളിലും നിന്നുള്ള ഉല്‍പ്പന്നങ്ങളും സേവനങ്ങളും മേളയില് പങ്കെടുക്കുന്നുണ്ട്.\nഫുഡ്ടെകിന്റെ പത്താം പതിപ്പിനൊപ്പം റൈസ് ആന്‍ഡ് ഗ്രെയിന്‍ടെക് കേരളയുടെ മൂന്നാം പതിപ്പും അരങ്ങേറുന്നുണ്ട്. ഇക്കാലത്തിനിടെ കേരളത്തിലെ അരി വ്യവസായ മേഖലയ്ക്കായുള്ള ഏറ്റവും മികച്ച പ്രദര്‍നമായി വളരാന് റൈസ് ആന്‍ഡ് ഗ്രെയിന്‍ടെകിനായിട്ടുണ്ട്. നെല്‍ക്കൃഷി, വിളവെടുപ്പ്, സംസ്‌കരണം, വിപണനം തുടങ്ങി അരി വിപണിയുടെ മുഴുവന് മേഖലകളേയും ഉള്‍ക്കൊള്ളുന്ന പ്രദര്‍ശനമാണിതെന്നും സംഘാടകര് പറഞ്ഞു. കേരളാ റൈസ് മില്ലേഴ്സ് അസോസിയേഷന്, കാലടി റൈസ് മില്ലേഴ്സ് കണ്‍സോര്‍ഷ്യം (കെആര്‍എംസി) എന്നിവയുടെ പിന്തുണയോടെയാണ് റൈസ് ആന്‍ഡ് ഗ്രെയിടെക് കേരളാ സംഘടിപ്പിക്കുന്നത്.


Posted by Rajeeve Chelanat at 11:32 AM\nഓടോ: ഇവിടെ ഒരു ബീഹാറുകാരന് എന്റെ കൂടെ താമസിക്കുന്നുണ്ട്. അവന്റെ സംസ്ഥാനം ആനയാണ്, കുതിരയാണ്.. ഇന്ത്യ ഭരിക്കുന്നത് അവന്റെ സംസ്ഥാനമാണ്.. ഒക്കെ സഹിയ്ക്കാം. ബീഹാറിന്റെ കാര്യത്തെ പറ്റി സംസാരിക്കുമ്പോഴുള്ള അവന്റെ നിസംഗതയും പ്രശ്നങ്ങളോട് കണ്ണടയ്ക്കുന്ന സമീപനവും സഹിയ്ക്കാന് വയ്യ. നമ്മളൊന്നും ചെയ്യണ്ട എന്ന നിലപാട്. ഇതൊക്കെ അവന്റെ മുഖത്തെറിഞ്ഞ് കൊടുക്കുന്നുണ്ട് ഇന്ന്.\n(അടി കിട്ടുമോ?എന്നെ രണ്ട് ദിവസം കഴിഞ്ഞും ബ്ലോഗില് കണ്ടില്ലെങ്കില് ആരെങ്കിലും ഒന്ന് അന്വേഷിച്ച് വരണേ.) :-)\nമൂര്‍ത്തിയെ കോപ്പി ചെയ്യാതിരിക്കാന് എനിക്കും കഴിയുന്നില്ല. ഞാനും ബീഹാറിന്‍റെ അയല് സംസ്ഥാനമായ യൂ.പീ ക്കാരനാണല്ലോ.\nഎന്‍റെ കേരളം എത്രയോ ഭേദമാണു്.:)\nഎല്ലാം വായിക്കുന്നുണ്ട് രാജീവ്.\nഇവിടെ ഒരു കമന്റ് ഇടാന് മൂന്നു പോസ്റ്റ് എഴുതുന്ന ആയാസം വേണം എന്നതിനാലേ നാളെ നാളെ എന്ന് ആയി പോകുന്നതാണ്...\nഈ കഥ ബീഹാറില് മാത്രം ഒതുങ്ങുന്നില്ല. തലസ്ഥാനമായ ഡെല്‍ഹിയുടെ പ്രാന്തപ്രദേശങ്ങളിലുള്ള റെയില്വേ സ്റ്റേഷനുകള് നോക്കി നോക്കൂ. ചുമരുകള് മുഴുവന് പ്രാദേശിക ഡോക്ടര്‍മാരുടെ പരസ്യങ്ങള് ആയിരിക്കും. മദ്രാസിലും കണ്ടിട്ടുണ്ട് കൃത്യമായി ക്ലിനിക്കുകള് തന്നെ തുറന്ന് ചികിത്സ നടത്തുന്ന വ്യാജന്‍മാരെ.\nഡിഗ്രീ ശരിയായ രീതിയില് കിട്ടിയിട്ടുണ്ടെങ്കിലും ടെട്റാസൈക്ക്ലിന് കുത്തിവെപ്പ് കൊടുക്കുന്ന വൈദ്യന്മാര് കേരളത്തിലും അത്ര കുറവല്ല.


congress leader k muraleedharan about binoy kodiyeri case | കേരളത്തില് തടവിലുള്ള ബിജെപിക്കാരെ വിട്ടയക്കുന്നതോടെ ബിനോയ് പ്രശ്നം തീരും; കെ മുരളീധരന് - Malayalam Oneindia\nPublished: June 30 2019, 13:10 [IST]\nകണ്ണൂര്: കേരളത്തില് തടവില് കഴിയുന്ന ബിജെപിക്കാരെ വിട്ടയക്കുന്നതിലൂടെ ബിനോയി കോടിയേരി പ്രശ്നം തീരുമെന്ന് കെ മുരളീധരന് എംപി. സിപിഎമ്മിനെ 12 കോടിയോ 13 കോടിയോ ഒരു പ്രശ്നമല്ലെന്ന് ചില കേസുകള് ഒതുക്കിയതിലൂടെ നമുക്ക് അറിയാം. മഹാരാഷ്ട്ര ഭരിക്കുന്നത് ആരാണെന്ന് നമുക്ക് ഏവര്‍ക്കും അറിയാം. കേരളത്തില് തടവില് കഴിയുന്ന ബിജെപിക്കാരെ വിട്ടയക്കുന്നതിലൂടെ ബിനോയ് പ്രശ്‌നം തീരും. അല്ലെങ്കില് ബിനോയ് ജയിലില് പോകേണ്ടിവരുമെന്നും മുരളീധരന് പറഞ്ഞു. തലശ്ശേരിയിലെ ബൂത്ത് ഏജന്‍റുമാരെ ആദരിക്കുന്ന ചടങ്ങില് സംസാരിക്കുകയായിരുന്നു അദ്ദേഹം.\nബിജെപിക്കാര് നഷ്ടക്കച്ചവടത്തിനു നില്‍ക്കാന് അത്രമാത്രം ഉദാരമനസ്‌ക്കരല്ല. സിപിഎമ്മും ബിജെപിയും അസഹിഷ്ണുതയുടെ പ്രതീകമാണ്. പരിപ്പുവടയില് നിന്നും കട്ടന്‍ചായയില് നിന്നും ക്ലബ് ഡാന്‍സിലേക്കുള്ള മാറ്റമാണ് കമ്യൂണിസ്റ്റ് പാര്‍ട്ടിയില് നടക്കുന്നത്. കയ്യൂക്കു കൊണ്ടു കളിച്ചതാണ് സിപിഎമ്മിന് ഇത്ര വലിയ പരാജയം നേരിടാന് കാരണം. പാര്‍ട്ടി ഗ്രാമങ്ങള് ഇനി അധികകാലം നിലനില്‍ക്കില്ലെന്നും മുരളീധരന് പറഞ്ഞു.\nകേരളത്തില് വ്യവസായം തുടങ്ങാന് വരുന്നവര്‍ക്ക് ഒരു മുഴം കയര് എന്നതാണ് സംസ്ഥാന സര്‍ക്കാറിന്‍റെ നയം. അതിന് ക്ഷണിക്കാനാണ് സ്വകാര്യ വ്യക്തിയുടെ ചെലവില് ഇടയ്ക്കിടയ്ക്ക് ഗള്‍ഫിലേക്ക് പോവുന്നത്. പിണറായി വിജയന്‍റെ ഈ സന്ദര്‍ശങ്ങളെല്ലാം സര്‍ക്കാറിന്‍റെ ചെലവില് ആണോയെന്ന് പരിശോദിക്കണം. ഏതു പാര്‍ട്ടിയിലാണോ പ്രവാസിയായ സാജന് വിശ്വസിച്ചത്, ആ പാര്‍ട്ടി നേതൃത്വം നീതി നിഷേധിച്ചപ്പോഴാണ് അദ്ദേഹം ആത്മഹത്യചെയ്തതെന്നും മുരളീധരന് ആരോപിക്കുന്നു.\nകുടുംബവഴക്ക് കാരണമാണ് സാജന് ആത്മഹത്യ ചെയ്തതെന്നാണ് ഇപ്പോള് അണികള്‍ക്കിടയില് പ്രചരിപ്പിക്കാന് സിപിഎം ശ്രമിക്കുന്നത്. ആന്തൂരില് സിപിഎം കേന്ദ്രകമ്മിറ്റി അംഗത്തിന്‍റെ ഭാര്യയുടെ തീരുമാനത്തെ ഒരു സര്‍ക്കാര് ഉദ്യോഗസ്ഥന് മറികടന്നുവെന്നത് ഏപ്രില് ഒന്നിനു പോലം വിശ്വസിക്കാനാവത്തതാണെന്നും കെ മുരളീധരന് പറഞ്ഞു.\nk muraleedharan bjp binoy kodiyeri cpm കെ മുരളീധരന് ബിനോയ് കോടിയേരി ബിജെപി പോലീസ് സിപിഎം\ncongress leader k muraleedharan about binoy kodiyeri case\nStory first published: Sunday, June 30, 2019, 13:10 [IST]


clash in sfi nadakkavu policestation march\nകോഴിക്കോട്: കോഴിക്കോട് നടക്കാവ് പോലീസ് സ്റ്റേഷനിലേക്ക് എസ്.എഫ്.ഐ പ്രവര്‍ത്തകര് നടത്തിയ മാര്‍ച്ചില് സംഘര്‍ഷം. സംഘര്‍ഷത്തെത്തുടര്‍ന്ന് പോലീസ് വിദ്യാര്‍ത്ഥികള്‍ക്കു നേരെ ജലപീരങ്കിയും ഗ്രനേഡും ഉപയോഗിച്ചു.\nഎഞ്ചിനിയറിംങ് വിദ്യാര്‍ത്ഥി നിര്‍മ്മല് മാധവിനെ മര്‍ദിച്ച കേസില് എസ്.എഫ്.ഐ പ്രവര്‍ത്തകരെ അറസ്റ്റ് ചെയ്തതില് പ്രതിഷേധിച്ചാണ് എസ്.എഫ്.ഐ മാര്‍ച്ച് നടത്തിയത്. പോലീസ് ബാരിക്കേഡ് മറികടന്ന സ്‌റ്റേഷനിലേക്ക് കുടക്കാന് ശ്രമിച്ചതാണ് സംഘര്‍ഷത്തിനിടയാക്കിയത്. സംഘര്‍ഷത്തില് ഒരു എസ്.എഫ്.ഐ പ്രവര്‍ത്തകന് പരിക്കേറ്റു.\nഅതിനിടെ പോലീസിന്റെ നടപടിയില് പ്രകോപിതരായ വിദ്യാര്‍ത്ഥികള് പോലീസ് ജീപ്പിനുനേരെ കല്ലെറിഞ്ഞു. ഡ്യൂട്ടിയിലായിരുന്ന ട്രാഫിക് എസ്.ഐ ഹരിദാസനെ വിദ്യാര്‍ത്ഥികള് മര്‍ദ്ദിച്ചു.


RSS worker Sanjith murder case the arrested Popular Front activist will be produced in court today - സഞ്ജിത് വധം: അറസ്റ്റിലായ പോപ്പുലർ ഫ്രണ്ട് പ്രവർത്തകനെ ഇന്ന് കോടതിയിൽ ഹാജരാക്കും | Indian Express Malayalam\nrss worker sanjith murder case the arrested popular front activist will be produced in court today\nഇന്നലെ രാത്രിയാണ് പൊലീസ് പ്രതിയുടെ അറസ്റ്റ് രേഖപ്പെടുത്തിയത്\nUpdated: November 23, 2021 10:24:55 am\nപാലക്കാട്: ആര്‍എസ്എസ് പ്രവര്‍ത്തകന് സഞ്ജിത്തിനെ വെട്ടിക്കൊലപ്പെടുത്തിയ കേസില് അറസ്റ്റിലായ പോപ്പുലർ ഫ്രണ്ട് പ്രവർത്തകനെ ഇന്ന് കോടതിയിൽ ഹാജരാക്കും. ഇന്നലെ രാത്രിയാണ് പൊലീസ് പ്രതിയുടെ അറസ്റ്റ് രേഖപ്പെടുത്തിയത്.\nഇയാൾ കൃത്യത്തിൽ നേരിട്ട് പങ്കെടുത്ത ആളാണെന്നാണ് പൊലീസ് പറയുന്നത്. തിരിച്ചറിയൽ പരേഡ് നടത്താനുള്ളതിനാൽ പ്രതിയുടെ കൂടുതൽ വിവരങ്ങൾ ഇപ്പോൾ പുറത്തുവിടാനാകില്ലെന്നും വരും ദിവസങ്ങളിൽ കൂടുതൽ അറസ്റ്റ് ഉണ്ടാകുമെന്നും പൊലീസ് പറഞ്ഞിരുന്നു.\nനവംബർ 15നു രാവിലെ ഭാര്യയ്‌ക്കൊപ്പം ബൈക്കില് പോകവെയാണു സഞ്ജിത്ത് കൊല്ലപ്പെട്ടത്. ബൈക്കില് കാറിടിച്ചു വീഴ്ത്തിയ ശേഷം വെട്ടിക്കൊലപ്പെടുത്തുകയായിരുന്നു. കൊലപാതകം നടന്ന് ഒരാഴ്ചയ്ക്ക് ശേഷമാണ് കേസിൽ അറസ്റ്റ് ഉണ്ടായത്.\nകഴിഞ്ഞ ദിവസം കേസുമായി ബന്ധപ്പെട്ട് മൂന്നുപേരെ പൊലീസ് കസ്റ്റഡിയിലെടുത്തിരുന്നു. പാലക്കാട് സ്വദേശി സുബൈര്, നെന്മാറ സ്വദേശികളായ സലാം, ഇസ്ഹാഖ് എന്നിവരെയാണു കസ്റ്റഡിയിലെടുത്തത്. മുണ്ടക്കയത്തെ ബേക്കറി തൊഴിലാളിയാണു സുബൈര്. ഇയാളുടെ മുറിയില്‍നിന്നാണ് മറ്റു രണ്ടു പേരെ അറസ്റ്റ് ചെയ്തത്. എന്നാൽ ഇവർക്ക് കേസിലുള്ള പങ്കാളിത്തം സംബന്ധിച്ച് വിവരങ്ങളൊന്നും പൊലീസ് പുറത്തുവിട്ടിട്ടില്ല.\nAlso Read: സഞ്ജിത്ത് വധം: പോപ്പുലർ ഫ്രണ്ട് പ്രവർത്തകൻ അറസ്റ്റിൽ\nWeb Title: Rss worker sanjith murder case the arrested popular front activist will be produced in court today


crime/tamil director killed wife | കുപ്പയില് നിന്ന് കണ്ടെത്തിയത് പച്ചകുത്തിയ ശിവപാര്‍വതി രൂപം മാത്രമുള്ള ഒരു കൈയ്യും രണ്ട് കാലുകളും- സംശയരോഗം തലയ്ക്ക് പിടിച്ച് സംവിധായൻ ഭാര്യയെ വെട്ടിനുറുക്കി കുപ്പത്തൊട്ടിയിലെറിഞ്ഞത് സിനിമകഥകളെ വെല്ലുന്ന തരത്തിൽ.. - Malayalivartha.com Widgets Magazine\n07 FEBRUARY 2019 10:23 AM IST\nഭാര്യയെ കൊലപ്പെടുത്തിയ സംഭവത്തിൽ സംവിധായകൻ അറസ്റ്റിൽ. ചെന്നൈ ജാഫര്‍ഖാന്‍പേട്ടില് താമസിക്കുന്ന എസ്ആര് ബാലകൃഷ്ണനാണ് അറസ്റ്റിലായത്. ഇയാളുടെ ഭാര്യ സന്ധ്യ (35) ആണ് അതിക്രൂരമായി കൊല്ലപ്പെട്ടത്. ജനുവരി 21നാണ് ചെന്നൈ പള്ളിക്കരണിയിലെ വിവിധയിടങ്ങളിലെ കുപ്പത്തൊട്ടികളില് വെട്ടിനുറുക്കിയ ശരീരഭാഗങ്ങള് കണ്ടെത്തിയത്. ഒരു കൈയ്യും രണ്ട് കാലുകളുമാണ് കുപ്പകളിൽനിന്ന് കണ്ടെത്തിയത്. തുടർന്ന് നടത്തിയ അന്വേഷണത്തിൽ മൃതദേഹാവശിഷ്ടങ്ങള് സന്ധ്യയുടെതെന്ന് തിരിച്ചറിയുകയും കൊലപാതകത്തിന് പിന്നിൽ ഭര്‍ത്താവ് ബാലകൃഷ്ണനാണ് പൊലീസ് കണ്ടെത്തുകയുമായിരുന്നു.\nജനുവരി 19ന് രാത്രിയിലാണ് കൊലപാതകം നടന്നത്. തൂത്തുക്കുടി സ്വദേശിയായ ബാലകൃഷ്ണനും കന്യാകുമാരി സ്വദേശിയായ സന്ധ്യയും 17 വര്‍ഷംമുമ്പാണ് പ്രണയിച്ച് വിവാഹം കഴിച്ചത്. പിന്നീട് അഭിപ്രായവ്യത്യാസങ്ങളെ തുടർന്ന് ഇരുവരും പിരിഞ്ഞ് താമസിക്കുകയായിരുന്നു. തര്‍ക്കം പരിഹരിക്കുന്നതിനുവേണ്ടി പൊങ്കല് അവധിക്കാലത്താണ് സന്ധ്യ ബാലകൃഷ്ണന്റെ ജാഫര്‍ഖാന്‍പേട്ടിലുള്ള വീട്ടിലെത്തിയത്. ഇതിന് പിന്നാലെ ബാലകൃഷ്ണന് സന്ധ്യയെ കൊലപ്പെടുത്തിയതിനുശേഷം ശരീരം വെട്ടിനുറുക്കി വിവിധയിടങ്ങളിൽ ഉപേക്ഷിക്കുകയായിരുന്നു. തെളിവ് നശിപ്പിക്കുന്നതിനായാണ് ശരീരം വെട്ടിനുറുക്കി കോടമ്പാക്കം, എംജിആര് നഗര് തുടങ്ങിയിടങ്ങളിലുള്ള കുപ്പത്തൊട്ടികളില് ഉപേക്ഷിച്ചത്. തലയടക്കമുള്ള ഭാഗങ്ങള് ഇനിയും കണ്ടെത്താനുണ്ട്.\nകുപ്പയില് നിന്ന് കണ്ടെത്തിയ കൈയില് പച്ചകുത്തിയ ശിവപാര്‍വതി രൂപം മാത്രമായിരുന്നു പൊലീസിന് ആളെ തിരിച്ചറിയാനുള്ള ഏക സൂചന. തുടര്‍ന്ന് സംസ്ഥാനത്തെ പൊലീസ് സ്റ്റേഷനുകളിലേക്ക് ഇത് സംബന്ധിച്ച വിവരം പൊലീസ് കൈമാറുകയായിരുന്നു. അതിനിടയിൽ മകളെ കാണാനില്ലെന്ന് കാണിച്ച് സന്ധ്യയുടെ അമ്മ നല്‍കിയ പരാതിയുമായ കേസിന് സാമ്യമുണ്ടെന്ന് കണ്ടെത്തിയതോടെയാണ് കേസിൽ വഴിത്തിരിവായത്.\nതുടര്‍ന്ന് ബാലകൃഷ്ണനെ പൊലീസ് അറസ്റ്റ് ചെയ്തു. ചോദ്യം ചെയ്യലില് പ്രതി കുറ്റം സമ്മതിച്ചിട്ടുണ്ട്. ഇയാളെ ചോദ്യം ചെയ്ത് മറ്റ് ശരീര ഭാഗങ്ങള് കണ്ടെത്താനുള്ള ശ്രമത്തിലാണ് പൊലീസ്. ലഭിച്ച ശരീര ഭാഗങ്ങള് രാജീവ് ഗാന്ധി ഗവണ്‍മെന്‍റ് ഹോസ്പിറ്റലില് പരിശോധനയ്ക്ക് അയച്ചിരിക്കുകയാണെന്നും പൊലീസ് പറഞ്ഞു.


ശ്വാസം മുട്ടി ദില്ലി; അന്തരീക്ഷ മലിനീകരണം വീണ്ടും അപകടകരമായ നിലയില്\nDelhi, First Published 12, Nov 2019, 10:43 AM\nമലിനീകരണ തോത് നഗരത്തിൽ പലയിടത്തും 450-500 പോയന്‍റിന് ഇടയിലെത്തി നില്‍ക്കുകയാണ്.\nദില്ലി: ദില്ലിയിൽ അന്തരീക്ഷ മലിനീകരണം തടയാനുള്ള കര്‍ശന നടപടികള് ആരംഭിച്ചിട്ടും ഫലമില്ല. അന്തരീക്ഷ മലിനീകരണം വീണ്ടും അപകടകരമായ അവസ്ഥയിലെത്തി. ദില്ലിയില് പലയിടത്തും അന്തരീക്ഷത്തിലെ വിഷപുകയുടെ അളവ് വീണ്ടും കൂടിയതായി റിപ്പോര്‍ട്ട്. മലിനീകരണ തോത് നഗരത്തിൽ പലയിടത്തും 450-500 പോയന്‍റിന് ഇടയിലെത്തി നില്‍ക്കുകയാണ്.\nദില്ലിയിലെ വിഷവായു: കേന്ദ്ര-സംസ്ഥാന സര്‍ക്കാരുകളെ നിര്‍ത്തിപ്പൊരിച്ച് സുപ്രീംകോടതി...\nകാര്‍ഷികാവശിഷിടങ്ങള്‍കത്തിക്കരുതെന്ന കര്‍ശന നിര്‍ദ്ദേശങ്ങളുണ്ടായിരുന്നിട്ടും ദില്ലിയുടെ അയല് സംസ്ഥാനങ്ങള് ഈ നിര്‍ദ്ദേശങ്ങളെല്ലാം കാറ്റില് പറത്തുകയാണ്. കാര്‍ഷികാവശിഷ്ടങ്ങള് കത്തിക്കരുതെന്ന നിര്‍ദ്ദേശം പാലിക്കാത്ത സംസ്ഥാനങ്ങളിലെ ചീഫ് സെക്രട്ടറിമാര്‍ക്കെതിരെ കഴിഞ്ഞ ദിവസം സുപ്രീംകോടതി രൂക്ഷ പ്രതികരണം നടത്തിയിരുന്നു. പഞ്ചാബിലെ കർഷകർ വൈക്കോൽ കത്തിക്കുന്നത് നിർത്താൻ തയ്യാറാകുന്നില്ലെന്ന് പഞ്ചാബ് ചീഫ് സെക്രട്ടറി വ്യക്തമാക്കി.\nദില്ലി വായുമലിനീകരണം: കേന്ദ്ര-സംസ്ഥാന സര്‍ക്കാരുകള്‍ക്ക് വിമര്‍ശനം\nകഴിഞ്ഞ നവംബര്6ന് സുപ്രീം കോടതിയുടെ ഇടപെടല് ഉണ്ടായത്. സ്വമേധയാ കേസെടുത്ത സുപ്രീംകോടതി പഞ്ചാബ് ചീഫ് സെക്രട്ടറി ഉള്‍പ്പടെയുള്ളവരെ വിളിച്ചുവരുത്തി അതിരൂക്ഷമായി വിമര്‍ശിച്ചു. കാര്‍ഷികാവശിഷ്ടങ്ങള് കത്തിക്കുന്നത് തടയാന് കര്‍ഷകര്‍ക്ക് ഇന്‍സെന്‍റീവ് വരെ കൊടുക്കണമെന്ന നിര്‍ദ്ദേശവുമുണ്ടായി. ഇത്രയേറെ നടപടികളുണ്ടായിട്ടും ദില്ലിയിലെ അയല്‍സംസ്ഥാനങ്ങളിലെ കര്‍ഷകര് കാര്‍ഷികാവശിഷ്ടങ്ങള് കത്തിക്കുന്നത് തുടരുകയാണ്.\nദില്ലിയിലെ വായു മലിനീകരണം: അയൽസംസ്ഥാനങ്ങളിൽ കാർഷികാവശിഷ്ടങ്ങൾ കത്തിക്കുന്നത് തുടരുന്നു...\nLast Updated 12, Nov 2019, 10:43 AM\nദില്ലിയിൽ അന്തരീക്ഷ മലിനീകരണം


Tamil Nadu Chopper Crash| സൈനിക ഹെലികോപ്റ്റർ അപകടം; ഇതുവരെ അറിഞ്ഞ 10 കാര്യങ്ങൾ| – News18 Malayalam\nഅപകട വാർത്ത പുറത്തു വന്ന് അൽപസമയത്തിനുള്ളിൽ ബിപിൻ റാവത്ത് ഹെലികോപ്റ്ററിൽ ഉണ്ടായിരുന്നുവെന്ന് ഇന്ത്യൻ വ്യോമസേന ഔദ്യോഗികമായി സ്ഥിരീകരിക്കുകയും ചെയ്തു.\nസംയുക്ത സൈനിക മേധാവി (CDS) ബിപിൻ റാവത്തും (Bipin Rawat) ഭാര്യയും മറ്റ് ഉന്നത സൈനിക ഉദ്യോഗസ്ഥരും അടക്കം സഞ്ചരിച്ച Mi17v5 ഹെലികോപ്റ്ററാണ് തമിഴ്നാട്ടിലെ നീലഗിരിയിൽ (Nilgiris) തകർന്നുവീണത്. സുളൂരിലെ ആർമി ബേസ് ക്യാമ്പിൽ നിന്ന് പുറപ്പെട്ട് ഏതാനും മിനുട്ടുകൾക്കകമായിരുന്നു അപകടം നടന്നത്. അപകട വാർത്ത പുറത്തു വന്ന് അൽപസമയത്തിനുള്ളിൽ ബിപിൻ റാവത്ത് ഹെലികോപ്റ്ററിൽ ഉണ്ടായിരുന്നുവെന്ന് ഇന്ത്യൻ വ്യോമസേന ഔദ്യോഗികമായി സ്ഥിരീകരിക്കുകയും ചെയ്തു. അപകടത്തിൽ അന്വേഷണം ആരംഭിച്ചതായും വ്യോമസേന അറിയിച്ചു.\nഅപകടത്തെ കുറിച്ച് ഇതുവരെ അറിഞ്ഞ 10 കാര്യങ്ങൾ\n2. 14 പേരാണ് അപകടത്തിൽപെട്ടത്. അതേസമയം, ഒമ്പത് പേരാണ് ഹെലികോപ്റ്ററിൽ ഉണ്ടായിരുന്നത് എന്നും ചില റിപ്പോർട്ടുകളുണ്ട്.\n3. സംയുക്ത സൈനിക മേധാവി ബിപിൻ റാവത്ത് ഹെലികോപ്റ്ററിൽ ഉണ്ടായിരുന്നതായി വ്യോമസേന സ്ഥിരീകരിച്ചിട്ടുണ്ട്. അദ്ദേഹത്തിന്റെ ആരോഗ്യസ്ഥിതിയെ കുറിച്ചുള്ള കൂടുതൽ വിശദാംശങ്ങൾ പുറത്തുവന്നിട്ടില്ല.\nAlso Read-Mi-17V5 | സംയുക്ത സൈനികമേധാവി ബിപിൻ റാവത്ത് അപകടത്തിൽപ്പെട്ട Mi-17V5 ഹെലികോപ്ടറിനെക്കുറിച്ച് അറിയേണ്ടതെല്ലാം\n4. അപകടത്തിൽ ഇതുവരെ4പേർ കൊല്ലപ്പെട്ടതായാണ് വിവരം. രണ്ട് പേരെ ഗുരുതരമായ പരിക്കുകളോടെ ആശുപത്രിയിൽ പ്രവേശിപ്പിച്ചു. മരിച്ചവർ ആരൊക്കെയാണെന്നോ അപകടത്തിൽ പെട്ട മറ്റുള്ളവരെ കുറിച്ചുള്ള വിവരങ്ങളോ പുറത്തു വന്നിട്ടില്ല.\n5. കോയമ്പത്തൂരിലെ സുലൂർ ആർമി ബേസിൽ നിന്ന് പുറപ്പെട്ട ഹെലികോപ്റ്ററാണ് അപകടത്തിൽ പെട്ടത്. ഡിഫൻസ് സർവീസസ് സ്റ്റാഫ് കോളേജ് സ്ഥിതി ചെയ്യുന്ന ഉദഗമണ്ഡലത്തുള്ള വെല്ലിങ്ടണിലേക്കുള്ള യാത്രക്കിടെയാണ് അപകടമുണ്ടായത്.\nAlso Read-Tamil Nadu Chopper Crash| ബിപിൻ റാവത്തും സംഘവും സഞ്ചരിച്ച ഹെലികോപ്റ്റർ അപകടം; നാല് മൃതദേഹങ്ങൾ കണ്ടെത്തി\n6. രാജ്യത്തിന്റെ സംയുക്ത സൈനിക മേധാവി ബിപിൻ റാവത്ത് ഹെലികോപ്റ്ററിൽ ഉണ്ടായിരുന്നതായി വ്യോമസേന സ്ഥിരീകരിച്ചു. 2019 ജനുവരിയിലാമ് ഇന്ത്യയുടെ ആദ്യത്തെ ചീഫ് ഓഫ് ഡിഫൻസ് സ്റ്റാഫായി ജനറൽ റാവത്ത് (63) ചുമതലയേൽക്കുന്നത്. പുതുതായി രൂപീകരിച്ച സൈനിക കാര്യ വകുപ്പിന്റെ തലവനായും അദ്ദേഹം നിയമിതനായി.\n6. അപകടത്തെ കുറിച്ചുള്ള വിശദാംശങ്ങൾ പ്രതിരോധ മന്ത്രി രാജ്‌നാഥ് സിംഗ് പ്രധാനമന്ത്രി നരേന്ദ്ര മോദിയെ അറിയിച്ചു.\n7. അപകടത്തിന്റെ പശ്ചാത്തലത്തിൽ കേന്ദ്ര മന്ത്രിസഭയുടെ അടിയന്തര യോഗം ചേർന്നു. രാജ് നാഥ് സിങ് പാർലമെന്റിൽ അൽപ്പസമയത്തിനകം പ്രസ്താവന നടത്തും.\n8. മി-8 ഹെലികോപ്റ്ററുകളുടെ റഷ്യൻ നിർമ്മിത സൈനിക ഗതാഗത പതിപ്പാണ് Mi-17V5, സൈനികരെ വിന്യസിക്കാനും ആയുധ ഗതാഗതം, അഗ്നിശമന സഹായം, പെട്രോളിംഗ്, സെർച്ച് ആൻഡ് റെസ്ക്യൂ ദൗത്യങ്ങൾ എന്നിവയ്ക്കായി ഉപയോഗിക്കുന്നു. ലോകത്തിലെ ഏറ്റവും നൂതനമായ സൈനിക ഗതാഗത ഹെലികോപ്റ്ററുകളിലൊന്നായാണ് ഇത് കണക്കാക്കപ്പെടുന്നത്.\n9. Mi-17V5 ഹെലികോപ്റ്ററിന്റെ പരമാവധി വേഗത മണിക്കൂറിൽ 250 കിലോമീറ്ററാണ്, സാധാരണ റേഞ്ച് 580 കിലോമീറ്ററാണ്. ഇതിന് പരമാവധി 6,000 മീറ്റർ ഉയരത്തിൽ പറക്കാൻ കഴിയും.\n10. അപകട കാരണം ഇനിയും വ്യക്തമായിട്ടില്ല. സംഭവത്തിൽ വിശദമായ അന്വേഷണത്തിന് വ്യോമസേന ഉത്തരവിട്ടിട്ടുണ്ട്.\nArmy chopper crashbipin rawatindian army


Madhyamam KUDUMBAM, Mon, 31 Dec 18\nMadhyamam Kudumbam January 2019\nഞാൻ എന്നും ശ്രമിച്ചത് പുതുമകൾ - ഷാരുഖ് ഖാൻ :ബോളിവുഡിൽ കാൽ നൂറ്റാണ്ടു പിന്നിട്ട കിംഗ് ഖാൻ ' മാധ്യമം കുടുമ്പത്തോട് സംസാരിക്കുന്നു. - അടിമുടി മാറാം, മരുന്നില്ല വർഷത്തിന്നായി: ആരോഗ്യം മെച്ചപ്പെടുത്തി 2019 നെ ഡ്രഗ് ഫ്രീ ഇയറാക്കി മാറ്റാനുള്ള പുതുവർഷ പ്രതിജ്ഞകൾ. എന്റെ സന്തോഷം എന്റെ വേരുകൾ - ഇറാനിയൻ സംവിധായകൻ മജീദ് മജീദി . ട്രാവെൽഗൈഡ് : കുടുംബ യാത്രകൾക് 20 ടെസ്റ്റിനേഷൻസ്. കരൾ പകുത്തു നൽകിയിട്ടും വിധി തട്ടിയെടുത്ത എം ഐ ഷാനവാസിനെ മകൾ അമീന ഓർക്കുന്നു


Malayalam news || സല്‍മാന് ഖാന് ബോളിവുഡിന്റെ പിന്തുണ; പട്ടിയെപ്പോലെ കിടന്നുറങ്ങിയാല് പട്ടിയെപ്പോലെ ചാകും!\nസല്‍മാന് ഖാന് ബോളിവുഡിന്റെ പിന്തുണ; പട്ടിയെപ്പോലെ കിടന്നുറങ്ങിയാല് പട്ടിയെപ്പോലെ ചാകും!\nമദ്യപിച്ച് വാഹനമോടിച്ച് റോഡരുകില് കിടന്നുറങ്ങിയവരുടെ മേല് കയറ്റി ഒരാളുടെ മരണത്തിന് ഇടയാക്കിയ കേസില് ബോളിവുഡ് സൂപ്പര് സ്റ്റാര് സല്‍മാന് ഖാന് ശിക്ഷിക്കപ്പെട്ട വിവരം പുറത്തുവന്നതോടെ ബോളിവുഡിലെ പ്രമുഖര് അദ്ദേഹത്തിനു പിന്തുണയുമായി എത്തി. അതോടൊപ്പം സല്‍മാന്റെ ആരാധകരും പിന്തുണയുമായി രംഗത്തെത്തിയിട്ടുണ്ട്. പലയിടങ്ങളിലും വായ് മൂടിക്കെട്ടിയും മറ്റും സര്‍മാന്റെ ആരാധകര് പ്രകടനം നടത്തി. അതേസമയം ബോളിവുഡില്‍നിന്നു പിന്തുണച്ചവരില് ചിലര് ട്വീറ്റ് ചെയതത് വിവാദം ഉണ്ടാക്കുകയും ചെയ്‌തു. റോഡ് പാവപ്പെട്ടവരുടെ അച്ഛന്റെ വകയല്ല എന്നു തുടങ്ങി പട്ടിയെ പോലെ കിടന്നുറങ്ങിയാല് പട്ടിയെപ്പോലെ മരിക്കുമെന്നുവരെയുള്ള പ്രയോഗങ്ങളും പുറത്തുവന്നുകഴിഞ്ഞു. ഈ പരാമര്‍ശം ഏറെ വിവാദം ഉണ്ടാക്കുകയും ചെയ്‌തു. ഗായകന് അഭിജിത് ഭട്ടാചാര്യയാണ് ഇങ്ങനെ ട്വീറ്റ് ചെയ്‌തത്. ഫുട്‌പാത്തില് കിടന്നുറങ്ങുന്നത് ആത്മഹത്യപോലുള്ള കുറ്റകൃത്യമാണെന്നും മറ്റൊരു ട്വിറ്റില് അഭിജിത്ത് പറയുന്നുണ്ട്. അഭിജിത്തിന്റെ വിവാദ പരാമര്‍ശത്തില് ബോളിവുഡില്‍നിന്നുതന്നെയാണ് ആദ്യം പ്രതിഷേധമുയര്‍ന്നത്. നടി സോനാക്ഷി സിന്‍ഹയാണ് പരാമര്‍ശത്തിനെതിരെ ആദ്യം രംഗത്തുവന്നത്. തെറ്റായ അഭിപ്രായപ്രകടനങ്ങളില് താന് പിന്തുണയ്‌ക്കില്ലെന്ന് അഭിജിത്തിന് സോനാക്ഷി തുറന്നുപറയുകയും ചെയ്‌തു. ഇത്തരം ട്വീറ്റുകള് തന്നെ ടാഗ് ചെയ്യരുതെന്ന് താക്കീത് ചെയ്‌തു. ആഭരണ ഡിസൈനര് ഫറാഖാനും റോഡില് കിടന്നുറങ്ങിയവരെയും സര്‍ക്കാരിനെയും വിമര്‍ശിച്ച് ട്വീറ്റ് ചെയ്‌തതും വിവാദമായി. അര്‍ജുന് കപൂര്, ആലിയഭട്ട്, റിഷി കപൂര്, ദിയ മിര്‍സ, ആയുഷ്‌മാന് ഖുറാന തുടങ്ങിയ ഒട്ടേറെപ്പേരും സല്‍മാന് ഖാന് പിന്തുണയുമായി രംഗത്തുണ്ട്.


Cinema – Page3– East Coast Movies & Entertainments News\n”എന്റെ മാറിടത്തില് ഞാന് അഭിമാനിക്കുന്നു”; നടിയുടെ വാക്കുകള് വൈറല്\nസമൂഹ മാധ്യമങ്ങളിലൂടെ ആരാധകരുമായി സംവദിക്കുന്നവരാണ് താരങ്ങളില് അധികവും. എന്നാല് സെലിബ്രിറ്റികള് ഏറ്റവുമധികം വിമര്‍ശനങ്ങള് നേരിടുന്ന ഇടം കൂടിയാണ് സൈബര് ലോകം. പ്രധാനമായും നടിമാര് ആണ് കൂടുതലും വിമര്‍ശനത്തിനു…\nഅച്ഛന്റെ അല്ലെ മകള്; താര പുത്രിയ്ക്കെതിരെ വിമര്‍ശനം\nബോളിവുഡില് വീണ്ടും വിമര്‍ശനത്തിനു വിധേയയാവുകയാണ് നടി സാറ അലി ഖാന്. മാധ്യമപ്രവര്‍ത്തകരുടെ മുന്നില് വെച്ച് ഡ്രൈവറോട് ദേഷ്യപ്പെട്ട് വിവാദത്തിലായ നടന് സെയ്ഫ് അലിഖാന് പിന്നാലെ മോശം പെരുമാറ്റത്തിന്…\nദേശീയ ചലച്ചിത്ര പുരസ്കാര പ്രഖ്യാപനം; മലയാളത്തിനു അഭിമാന നിമിഷം\nഅറുപത്തിയഞ്ചാമാത് ദേശീയ ചലച്ചിത്ര പുരസ്കാര പ്രഖ്യാപനം. ശേഖര് കപൂര് അധ്യക്ഷനായ ജൂറിയാണ് അവാര്‍ഡ് നിര്‍ണ്ണയം നടത്തിയത്. മലയാളത്തില് നിന്നും ആരും തന്നെ ജൂറി അംഗങ്ങളായി ഉണ്ടായിരുന്നില്ല. മികച്ച…\nനടി ശ്വേത വിവാഹിതയാകുന്നു!!\nബോളിവുഡ് യുവ നടി ശ്വേത തൃപാഡി വിവാഹിതയാകുന്നു. നടന് ചൈതന്യ ശര്‍മ്മയാണ് വരന്. അഞ്ചുവര്‍ഷത്തെ പരിചയത്തിനും പ്രണയത്തിനുമൊടുവിലാണ് ഇരുവരും ഒന്നിക്കുന്നത്. ജൂണ് 29നാണ് ഈ താര വിവാഹം.…\nതാര കുടുംബത്തില് നിന്നും ഒരാള് കൂടി സിനിമയിലേക്ക്!!\nബച്ചന് കുടുംബത്തില് നിന്നും ഒരാള് കൂടി ബോളിവുഡിലേയ്ക്ക് എത്തുന്നതായി റിപ്പോര്‍ട്ടുകള്. എന്നാല് അഭിനയ മേഖലയിലേയ്ക്ക് അല്ല പുതിയ അതിഥി കടന്നെത്തുന്നത്. അമിതാഭ് ബച്ചന്റെ ചെറുമകന് അഗസ്ത്യ നന്ദയാണ്…\nനടി പ്രിയങ്ക ഇന്ന് ഇന്ത്യയില് ഉള്ളത് പതിനാറ് മണിക്കൂര്; കാരണം ഇതാണ്\nബോളിവുഡ് താരം പ്രിയങ്ക ചോപ്ര ഇപ്പോള് ഹോളിവുഡിലും തിരക്കിലാണ്. അയർലണ്ടിലെ ക്വിന്റിഗൊ എന്ന ടെലിവിഷൻ പരമ്പരയുടെ ഷൂട്ടിംഗ് തിരക്കിലാണ് താരം. കൂടാതെ ഇരവധി അന്താരാഷ്‌ട്ര സേവന പദ്ധതികളുടെയും…\nപ്രതികരിക്കുന്ന നടിമാരെ നിരുത്സാഹപ്പെടുത്തുകയാണ് സിനിമാ ലോകം; ട്വിങ്കിള് ഖന്ന\nസാമൂഹിക വിഷയങ്ങളില് പ്രതികരിക്കുന്ന നടിമാരെ നിരുത്സാഹപ്പെടുത്തുകയാണ് സിനിമാ ലോകമെന്നു നടി ട്വിങ്കിള് ഖന്ന. പക്ഷേ ഇപ്പോള് അതിന് മാറ്റം വരുന്നുണ്ടെന്നും ട്വിങ്കിള് പറയുന്നു. സമൂഹമാധ്യമങ്ങളില് പ്രതികരിക്കുമ്പോള് ട്രോലുകള്…\nസഹ താരത്തിനെ രക്ഷിക്കാനായി സല്‍മാന് സ്വയം കുറ്റമേറ്റെടുത്തതോ? നടിയുടെ വെളിപ്പെടുത്തല്\nമാന്‍വേട്ടക്കേസില് അഞ്ച് വര്‍ഷത്തെ തടവിന് ശിക്ഷിക്കപ്പെട്ടബോളിവുഡ് നടന് സല്‍മാന് ഖാന് അല്ല തെറ്റുകാരനെന്നും അദ്ദേഹം ഷ താരത്തോടുള്ള സ്നേഹത്തിന്റെ പേരില് കുറ്റം ഏറ്റെടുക്കുകയാണ് ഉണ്ടായതെന്നും മുന്‍കാല നടിയും…\nകഥ മോഷണം; പ്രമുഖ ചിത്രത്തിന്റെ റിലീസ് വിലക്കി കോടതി\nസിനിമാ മേഖലയില് വീണ്ടും കഥ മോഷണം എന്ന് ആരോപണം. സെന്‍സര് ബോര്‍ഡ് സര്‍ട്ടിഫിക്കേറ്റ് ലഭിക്കാത്തതിന്റെ പേരില് വിവാദത്തില്‍പ്പെട്ട രവി ജാദവ് ചിത്രം ന്യൂഡാണ് ഇപ്പോള് പ്രശ്നത്തില്…\nJan 27, 2020, 08:54 pm IST


Bath Bombs | എന്താണ് ബാത്ത് ബോംബ്? നിങ്ങളുടെ ത്വക്കിന് ഇത് ഗുണം ചെയ്യുമോ? – News18 Malayalam\nBath Bombs | എന്താണ് ബാത്ത് ബോംബ്? നിങ്ങളുടെ ത്വക്കിന് ഇത് ഗുണം ചെയ്യുമോ?\nബാത്ത് ബോംബുകൾ ചേർക്കുമ്പോൾ കുളിക്കുന്ന വെള്ളത്തിന് മികച്ച സുഗന്ധം അനുഭവപ്പെടുന്നു\nLast Updated : April 30, 2022, 15:38 IST\nബാത്ത് ബോംബുകൾ (Bath Bombs) - ഈ പേര് കേട്ടവരും കേൾക്കാത്തവരും ഉണ്ടാകും. ബാത്ത് ബോബുകൾ എന്നത് ചർമ്മ സംരക്ഷണ ഉൽപന്നങ്ങളാണ്. ബാത്ത് ടബ്ബിലെ മഴവില്ലഴകുള്ള വെള്ളത്തിൽ, മെഴുകുതിരി കത്തിച്ച പശ്ചാത്തലത്തിൽ ഉള്ള ബാത്ത് ടബുകളിൽ ഇവയുടെ ഫോട്ടോകൾ നിങ്ങൾ തീർച്ചയായും കണ്ടിട്ടുണ്ടാകും. എന്നാൽ എന്താണ് ബാത്ത് ബോംബുകളിലേക്ക് ആളുകളെ ആകർഷിക്കുന്നത്? ബാത്ത് ബോംബുകളിൽ അടങ്ങിയിരിക്കുന്നത് എന്തെല്ലാമാണ്? അവയുടെ ഗുണങ്ങൾ എന്തെല്ലാമാണ് എന്നൊക്കെ ചിന്തിച്ചിട്ടുണ്ടോ? ഇല്ലെങ്കിൽ ബാത്ത് ബോംബുകളെക്കുറിച്ച് വിശദമായി അറിയാം.\nസോഡിയം ബൈകാർബണേറ്റും (sodium bicarbonate) സിട്രിക് ആസിഡും (citric acid) ഉപയോഗിച്ചാണ് ബാത്ത് ബോംബുകൾ നിർമ്മിച്ചിരിക്കുന്നത്. ഇവ വെള്ളത്തിലേക്ക് കാർബൺ ഡൈ ഓക്സൈഡ് പുറന്തള്ളുന്നു, അതുകൊണ്ടാണ് ബാത്ത് ബോംബുകൾ ഉപയോഗിക്കുമ്പോൾ വെള്ളത്തിൽ ഇത്രയധികം പത കാണപ്പെടുന്നത്. ഈ രണ്ട് പ്രധാന ഘടകങ്ങൾ ചർമ്മത്തെ ആരോഗ്യകരവും ചെറുപ്പവും ഉള്ളതാക്കി മാറ്റുന്നു.\nഅവ ശരീരത്തെ ശുദ്ധീകരിക്കുകയും ദുർഗന്ധം അകറ്റുകയും രക്തക്കുഴലുകളെ ശക്തിപ്പെടുത്തുകയും ചർമ്മത്തെ പുനരുജ്ജീവിപ്പിക്കുകയും ചെയ്യുന്നു. സോഡിയം ബൈകാർബണേറ്റിനും സിട്രിക് ആസിഡിനും പുറമേ ഉപ്പ്, കൃത്രിമ കളറുകൾ, ഓയിലുകൾ, പൂവിതളുകളും ഗ്ലിറ്ററുകളും പോലുള്ള മറ്റ് സൗന്ദര്യ വർധക വസ്തുക്കൾ എന്നിവയെല്ലാം ചില ബാത്ത് ബോംബുകളിൽ ഉപയോഗിക്കാറുണ്ട്.\nAlso Read- തിളക്കവും ആരോഗ്യവുമുള്ള ചര്‍മ്മം സ്വന്തമാക്കാം; വേനൽക്കാലത്ത് ഈ5പാനീയങ്ങള് ശീലമാക്കൂ\nനിങ്ങൾ കുളിക്കുന്ന വെള്ളത്തിൽ ഒരു ബാത്ത് ബോംബ് ചേർക്കുന്നത് എണ്ണകളോ ലവണങ്ങളോ ഉപയോഗിച്ചു കുളിക്കുന്നതിന് സമാനമാണ്. ഇതിലെ ഘടകങ്ങൾ പോഷകഗുണമുള്ളതും ശരീരത്തിൽ ഈർപ്പം നിലനിർത്തുന്നതുമാണ്. ബാത്ത് ബോംബുകൾ ചേർക്കുമ്പോൾ കുളിക്കുന്ന വെള്ളത്തിന് മികച്ച സുഗന്ധം അനുഭവപ്പെടുന്നു. എന്നാൽ ബാത്ത് ബോംബുകളിൽ കൃത്രിമ സുഗന്ധങ്ങളും നിറങ്ങളും പോലുള്ള മറ്റ് രാസവസ്തുക്കൾ ഉണ്ടെങ്കിൽ അത് ചർമ്മം വരണ്ടതാക്കും. ബാത്ത് ബോംബിന്റെ പത മാറിക്കഴിഞ്ഞാൽ ഗ്ലിറ്ററും ഇതുപോലുള്ള മറ്റ് സൗന്ദര്യവർദ്ധക വസ്തുക്കളും നിങ്ങളുടെ ശരീരത്തിന് ദോഷകരമായേക്കാം.\nബാത്ത് ബോംബുകളുടെ സുഗന്ധം ഒരാളുടെ മൂഡ് മെച്ചപ്പെടുത്തുന്നതായും പഠനങ്ങൾ പറയുന്നു. ഇതിലെ സുഗന്ധത്തെ ആശ്രയിച്ച്, നിങ്ങളുടെ മാനസികാവസ്ഥ മാറുകയും നിങ്ങൾക്ക് ഉൻമേഷം അനുഭവപ്പെടുകയും ചെയ്യാം. അരോമാതെറാപ്പി ചെയ്യാൻ ബാത്ത് ബോംബ് ഒരു മികച്ച ഓപ്ഷനാണ്. നന്നായി ഉറങ്ങാനും വിശ്രമിക്കാനും ഇത് നിങ്ങളെ സഹായിക്കും.\nബാത്ത് ബോംബുകൾ വീട്ടിൽ നിർമിക്കാം, എങ്ങനെ?\n50 ഗ്രാം സോഡിയം ബൈകാർബണേറ്റ്, 12 ഗ്രാം കോൺ സ്റ്റാർച്ച്,2നുള്ള് റോക്ക് ഉപ്പ്,2ടീസ്പൂൺ റോസ് വാട്ടർ, 1 ടീസ്പൂൺ വെളിച്ചെണ്ണ അല്ലെങ്കിൽ ഒലിവ് ഓയിൽ (നിങ്ങളുടെ ഇഷ്ടാനുസരണം), അരോമാറ്റിക് ഓയിൽ,5ഗ്രാം സിട്രിക് ആസിഡ് എന്നിവ മിക്സ് ചെയ്യുക. നിങ്ങളുടെ പ്രിയപ്പെട്ട പൂക്കളിൽ നിന്ന് കുറച്ച് ഇതളുകൾ പറിച്ച് അവയും ഇവയ്ക്കൊപ്പം മിക്സ് ചെയ്യുക. അതിനു ശേഷം കുറച്ച് വെള്ളം ഒഴിച്ച് ഒരു അച്ചിൽ വയ്ക്കുക. 3-4 മണിക്കൂർ ഉണങ്ങിയ ശേഷം ഇത് പുറത്തെടുക്കുക.\nFirst published: April 30, 2022, 15:35 IST


Baburaj talking about Salt N' Pepper experience - Malayalam Filmibeat\n18 hrs ago അസുരന് പിന്നാലെ രജനീകാന്ത് ചിത്രത്തില് മഞ്ജു വാര്യര്? ആകാംക്ഷയോടെ ആരാധകര്\nആ സിനിമയില് അഭിനയിക്കാനായി കൂടുതല് പ്രതിഫലം ചോദിച്ചു! അതിന് പിന്നിലെ കാരണത്തെക്കുറിച്ച് ബാബുരാജ്!\n| Published: Saturday, February 2, 2019, 11:11 [IST]\nകൊച്ചിന് ഹനീഫ സംവിധാനം ചെയ്ത ഭീഷ്മാചാര്യറിലൂടെയാണ് ബാബുരാജ് സിനിമയില് തുടക്കം കുറിച്ചത്. വില്ലന് വേഷത്തിലൂടെയായിരുന്നു അദ്ദേഹമെത്തിയത്. പിന്നീടങ്ങോട്ട് നിവധി സിനിമകളിലാണ് അദ്ദേഹം വില്ലനായെത്തിയത്. ചുവന്ന കണ്ണുകളും പേടിപ്പെടുത്തുന്ന ഡയോലഗുകളുമായിരുന്നു ഒരുകാലത്ത് താരത്തിന്റെ മുഖമുദ്ര. തമിഴിലും തെലുങ്കിലുമൊക്കെ എത്തിയിരുന്നുവെങ്കിലും വില്ലനില് നിന്നും മോചനമുണ്ടായിരുന്നില്ല. എന്നാല് ആഷിഖ് അബു സംവിധാനം ചെയ്ത സാള്‍ട്ട് ആന്‍ഡ് പെപ്പറിലൂടെയാണ് താരത്തിന്റെ സിനിമാജീവിതം മാറി മറിഞ്ഞത്. മനുഷ്യമൃഗമെന്ന സിനിമ സംവിധാനം ചെയ്യുന്നതിനിടയിലായിരുന്നു ഈ സിനിമയില് അഭിനയിക്കാന് ക്ഷണിച്ചത്.\nഈ സിനിമ ഒഴിവാക്കുന്നതിനായി അന്ന് താന് വലിയ തുക പ്രതിഫലമായി ചോദിച്ചിരുന്നുവെന്നും അവര് താന് പറഞ്ഞ തുക തരാന് സമ്മാതിക്കുകയായിരുന്നുവെന്നും താരം പറയുന്നു. മാതൃഭൂമിക്ക് നല്‍കിയ അഭിമുഖത്തിനിടയിലായിരുന്നു അദ്ദേഹം കാര്യങ്ങള് വ്യക്തമാക്കിയത്. വില്ലന്‍മാര് തമാശയുമായെത്തിയാല് എങ്ങനെയിരിക്കുമെന്ന ആശങ്ക തുടക്കത്തില് അലട്ടിയിരുന്നുവെങ്കിലും സിനിമ ഇറങ്ങിയപ്പോള് അത് അസ്ഥാനത്താവുകയായിരുന്നു. കോമഡി പറയാന് കഴിയുമോ എന്ന സംശയമൊന്നും ഉണ്ടായിരുന്നില്ല. തമാശയൊക്കെ പറഞ്ഞ് നടക്കുന്നയാളായതിനാല് അത് വലിയ വിഷയമായിരുന്നില്ല. താന് കഥാപാത്രമായി മാറിയപ്പോള് സെറ്റിലുള്ളവരെല്ലാം ചിരിക്കുകയായിരുന്നുവെന്നും സിനിമ പ്രേക്ഷകര് സ്വീകരിക്കുമെന്ന് അപ്പോഴാണ് വ്യക്തമായതെന്നും അദ്ദേഹം പറയുന്നു.\nസുഗീത് സംവിധാനം ചെയ്ത ഓര്‍ഡിനറിയിലെ കുടിയനെക്കുറിച്ചായിരുന്നു താന് പിന്നീട് ആശങ്കപ്പെട്ടത്. ആ കഥാപാത്രത്തെ അവതരിപ്പിക്കാന് കോണ്‍ഫിഡന്‍സ് ഉണ്ടായിരുന്നില്ല. മദ്യപിച്ച് വരുന്ന കഥാപാത്രത്തെ അവതരിപ്പിച്ചാല് ശരിയാവുമോയെന്നായിരുന്നു സംശയം. മിമിക്രിക്കാര് കുടിയന് കഥാപാത്രങ്ങളെ അങ്ങേയറ്റം മനോഹരമാക്കിയതാണ്, താന് ചെയ്താല് ജനം സ്വീകരിക്കുമോയെന്നായിരുന്നു ആശങ്ക. അതിലെ പല കോമഡികളും താന് കൈയ്യില് നിന്നിട്ടതാണെന്നും ബാബുരാജ് പറയുന്നു.\nMore BABURAJ News\nസോള്‍ട്ട് ആന്റ് പെപ്പറിനു രണ്ടാം ഭാഗവുമായി ബാബുരാജ്! കുക്ക് ബാബുവും കാളിദാസനുമെല്ലാം ചിത്രത്തില്\nമൈ ഗ്രെയ്റ്റ് ഗ്രാൻഡ്ഫാദർ പേര് പോലെ തന്നെ.., ചിരപുരാതനം!!! ശൈലന്റെ റിവ്യു\nവിന്റേജ് ജയറാം സ്‌റ്റൈല് വീണ്ടും! വൈറലായി മെെ ഗ്രേറ്റ് ഗ്രാന്‍ഡ് ഫാദറിലെ പുതിയ ഗാനം! കാണൂ\nഎന്റെ സുഹൃത്ത് പോലും കൂദാശയ്ക്ക് തിയറ്റര് തന്നില്ല!ബിഗ് ബജറ്റ് ചിത്രങ്ങളാണ് എല്ലാവർക്കും താല്‍പര്യം\nകല്ലൂക്കാരന് ജോയിയായി ബാബുരാജ്! കൂദാശ തിയറ്ററുകളിലേക്ക്.. ആദ്യ പ്രേക്ഷക പ്രതികരണമിങ്ങനെ..\nകായംകുളം കൊച്ചുണ്ണിയ്ക്ക് ഇതൊരു ഭീഷണിയാവുമോ? തിയറ്ററുകളിലേക്ക് എത്താന് പോവുന്നത് അഡാറ് സിനിമകള്!!\nRead more about: baburaj ashiq abu ബാബുരാജ് കൂദാശ ആഷിഖ് അബു\nBaburaj talking about Salt N' Pepper experience\nStory first published: Saturday, February 2, 2019, 11:11 [IST]


Tik toker tweet | വൈറൽ ടിക് ടോക് താരത്തിന്റെ മരണവാർത്തയുമായി ഭാര്യയുടെ ട്വീറ്റ്; പ്രാദേശിക മോസ്‌കിൽ ആദിലിന്റെ മരണവാർത്ത ആചാരപരമായി അനൗൺസ് ചെയ്തു; ആദരാജ്ഞലികളുമായി ആരാധകർ വീട്ടിലേക്കുമെത്തി; ഒടുവിൽ സംഭവിച്ചത് - MarunadanMalayalee.com\nSeptember 18, 202006:05 PM IST Permalink\nകറാച്ചി: ടിക്ക് ടോക്കിൽ വൈറലാകാൻ പലവിധത്തിലുള്ള അഭ്യാസങ്ങളും ആളുകൾ കാണിക്കാറുണ്ട്. ഇത്തരമൊരു അഭ്യാസം പാക്കിസ്ഥാനിലെ വൈറൽ ടിക്ക് ടോക്ക് താരം കാണിച്ചപ്പോൾ അത് നാട്ടിലെ വലിയ പ്രശ്‌നമായി മാറി. ടിക് ടോക്കിലൂടെ മരിച്ചെന്ന വാർത്ത പ്രഖ്യാപിച്ച ടിക് ടോക് താരത്തിന്റെ വാർത്തതാണ് പാക് സൈബർ ലോകത്ത് പുകിലായത്.\nടിക് ടോകിൽ ഏകദേശം 2.5 മില്യൺ ഫോളോവേഴ്സുള്ള പാക്കിസ്ഥാൻ ടിക് ടോക് താരം ആദിൽ രാജ്പുതാണ് തന്റെ മരണ വാർത്ത പ്രഖ്യാപിച്ചത്. താരത്തിന്റെ മരണവാർത്ത ഒരു പബ്ലിസിറ്റി സ്റ്റണ്ടായിരുന്നുവെന്നാണ് ട്വിറ്റർ ഉപയോക്താക്കൾ പറയുന്നത്.\nആദിൽ രാജ്പുതിന്റെ ഭാര്യ ഫറ 'ആദിൽ ഇനി നമുക്കൊപ്പമില്ല' എന്നാണ് ടിക് ടോക് വീഡിയോയിലൂടെ ആരാധകരെ അറിയിച്ചത്. തനിക്കൊരു ഫോൺകോൾ ലഭിച്ചെന്നും ആദിലിന് അപകടം സംഭവിച്ചെന്നും അദ്ദേഹം മരിച്ചെന്നുമാണ് ഭാര്യ ടിക് ടോക്കിലൂടെ അറിയിച്ചത്. ഇതോടെ വിഡിയോ വൈറലായി. പ്രാദേശിക മോസ്‌കിൽ ആദിലിന്റെ മരണവാർത്ത ആചാരപരമായി അനൗൺസ് ചെയ്യുകയും ചെയ്തു. തുടർന്ന് നിരവധി ആരാധകർ ആദിലിന്റെ വീട്ടിലെത്തി.\nഎന്നാൽ, ഇതിനു പിന്നാലെ താരം ജീവനോടെയുണ്ടെന്നുള്ള വാർത്തയുമായി ഫറ വീണ്ടുമെത്തി. 'ആദിക്ക് അള്ളാ മറ്റൊരു ജീവിതം കൂടി നൽകിയിരിക്കുന്നു. ആദിൽ തല കറങ്ങി വീണെന്നും അപ്പോൾ മരിച്ചെന്ന് വിചാരിക്കുകയായിരുന്നെന്നും ഫറ രണ്ടാമത് അപ് ലോഡ് ചെയ്ത വീഡിയോയിൽ പറഞ്ഞു. പിന്നാലെ അടുത്തൊരു വീഡിയോയും സോഷ്യൽ മീഡിയയിൽ പ്രചരിച്ചു. തലയിൽ ബാൻഡേജോടു കൂടി ആദിൽ ഇരിക്കുന്ന വീഡിയോയാണ് പ്രചരിച്ചത്. എന്നാൽ, ആരാധകർ ഇതിനെതിരെ ശക്തമായി രംഗത്തെത്തി. പ്രശസ്തി നേടേണ്ടത് ഇങ്ങനെയല്ലെന്ന് അവർ പറഞ്ഞു.


സ്വവർഗ വിവാഹ ബിൽ ഗവർണ്ണർ ജനറൽ ഒപ്പുവച്ചു; ഓസ്‌ട്രേലിയയിൽ നിയമം പ്രാബല്യത്തിൽ\nമെൽബൺ: സ്വവർഗ വിവാഹ ബിൽ ഗവർണ്ണർ ജനറൽ ഇന്ന് രാവിലെ ഒപ്പു വച്ചു. ഇതോടെ ഓസ്‌ട്രേലിയയിൽ സ്വവർഗ്ഗ വിവാഹ നിയമം പ്രാബല്യത്തിൽ വന്നു. രാജ്യത്തെ ആദ്യ വിവാഹം ജനുവരി ഒൻപതിന് നടക്കും. ചരിത്ര മുഹൂർത്തം സൃഷ്ടിച്ചുകൊണ്ടാണ് വിവാദങ്ങൾ നിറഞ്ഞ സ്വവർഗ്ഗ വിവാഹ ബിൽ വ്യാഴാഴ്‌ച പാർലമെന്റിൽ പാസായത്.\nബിൽ ഗവർണ്ണർ ജനറൽ ഒപ്പു വയ്ക്കുക എന്നതായിരുന്നു ഇത് ഔദ്യോഗികമായി നിയമ ആകാനുള്ള അവസാന പടി. വെള്ളിയാഴ്‌ച രാവിലെ ഗവർണ്ണർ ജനറൽ പീറ്റർ കോസ്ഗ്രോവ് ബിൽ ഒപ്പു വച്ചതോടെ ഇത് രാജ്യത്ത് നിയമം ആയി മാറി. ഇതിനായി പ്രധാനമന്ത്രി മാൽകം ടേൺബുൾ ഇന്ന് രാവിലെ ഗവണ്മെന്റ് ഹൗസിൽ എത്തിയിരുന്നു. നിലവിലെ മാര്യേജ് ആക്ടിൽ ഔദ്യോഗികമായി ഭേദഗതി വരുത്തി എല്ലാ നിയമനടപടികളും പൂർത്തിയാക്കിക്കൊണ്ടാണ് ബിൽ നിയമായത്.\nഇതിനിടെ, 2013 -ൽ സ്വവർഗ്ഗ വിവാഹം സംക്ഷിപ്തമായി നിയമവിധേയമാക്കിയ എ സി ടി സർക്കാർ അന്ന് വിവാഹിതരായ 80 പേരുടെ വിവാഹ സർട്ടിഫിക്കറ്റുകൾ ഫീസ് എടുത്തു കളയുമെന്ന് ഉറപ്പ് നൽകി.\nപതിറ്റാണ്ടുകൾ നീണ്ട ആവശ്യം യാഥാർഥ്യമാക്കിക്കൊണ്ടാണ് ഓസ്ട്രേലിയൻ പാർലമെൻറ് സ്വവർഗ്ഗ വിവാഹ നിയമം വ്യാഴാഴ്ച പാസാക്കിയത്. പാർലമെൻറിൻറെ ജനപ്രതിനിധി സഭയിൽ ബിൽ വോട്ടിനിട്ടപ്പോൾ വൻഭൂരിപക്ഷത്തോടെയാണ് അത് പാസായത്. ആകെ നാല് അംഗങ്ങൾ മാത്രമായിരുന്നു ബില്ലിനെ എതിർത്ത് വോട്ട് ചെയ്തത്. ലിബറൽ സെനറ്റർ ഡീൻസ്മിത്ത് അവതരിപ്പിച്ച ബില്ലായിരുന്നു ഇത്. നേരത്തെ സെനറ്റിലും ബിൽ പാസായിരുന്നു. ഭേദഗതികൾ ഒന്നും കൂടാതെയാണ് ഇരു സഭകളിലും ബിൽ പാസായത്.\nസ്വവർഗ്ഗ പങ്കാളിയെ വിവാഹം കഴിക്കുന്നവർ അതിനായി ഒരു മാസത്തെ നോട്ടീസ് നൽകണമെന്നാണ് നിയമത്തിലെ വ്യവസ്ഥ. അതായത്, ജനുവരി ഒന്പതിനു മാത്രമേ ആദ്യ വിവാഹം യാഥാർത്ഥ്യമാകുള്ളൂ. അതേസമയം, വിദേശ നിയമപ്രകാരം സ്വവർഗ്ഗ വിവാഹം കഴിച്ചിട്ടുള്ളവരുടെ വിവാഹങ്ങൾ ഇന്ന് മുതൽ തന്നെ ഓസ്ട്രേലിയയിലും നിയമപരമായി പ്രാബല്യത്തിൽ വരും.\nസ്വവർഗ്ഗ വിവാഹം നിയമവിധേയമാക്കുന്ന 26ാമത്തെ രാജ്യമാണ് ഓസ്ട്രേലിയ.


ഫോട്ടോഷൂട്ടുകൾ എന്നു പറയുന്നത് ഇപ്പോൾ നിത്യജീവിതത്തിന്റെ ഭാഗമായി മാറി കഴിഞ്ഞു എന്ന് പറയുന്നതാണ് സത്യം. വ്യത്യസ്തമായ പ്രമേയങ്ങളും ആയി നിരവധി ഫോട്ടോഷൂട്ടുകൾ ആണ് സാമൂഹിക മാധ്യമങ്ങളിൽ എത്തുന്നത്. ഇത്തരം ഫോട്ടോഷൂട്ടുകളിൽ താരങ്ങൾ മാത്രമല്ല മോഡലുകളായി എത്തുന്നത്. സാധാരണക്കാർക്കും ഇന്ന് മോഡൽ ആക്കാൻ ഉള്ള ഒരു അവസരമാണ് ഫോട്ടോഷൂട്ടുകൾ സൃഷ്ടിച്ചിരിക്കുന്നത്. ലോക്ഡോൺ കാലത്ത് താരങ്ങളുടെ അടക്കം വരുമാനമാർഗ്ഗം എന്ന് പറയുന്നത് ഫോട്ടോഷൂട്ടുകൾ ആയിരുന്നു.\nഫോട്ടോഷൂട്ടുകളുടെ സ്വീകാര്യത കൊണ്ട് മാത്രം മോഡലിംഗ് രംഗത്തേക്ക് ചുവടു വച്ച ചില സിനിമാതാരങ്ങളും ഉണ്ട്. സാധാരണ താരങ്ങളുടെ ഫോട്ടോഷൂട്ടുകളെക്കാൾ സിനിമാതാരങ്ങളുടെ ഫോട്ടോഷൂട്ടുകൾ സ്വീകാര്യത ലഭിക്കാറുണ്ട്. അത്തരത്തിൽ വലിയ സ്വീകാര്യത ഉള്ള ഒരു മോഡലാണ് ഡയാന അനീഷ്. ഒരു മോഡൽ മാത്രമല്ല മേക്കപ്പ് ആർട്ടിസ്റ്റ്, കോസ്മറ്റൊളജിസ്റ്റ്, ഹെയർ സ്റ്റൈലിസ്റ്റ് എന്നീ നിലകളിലെല്ലാം തിളങ്ങി നിൽക്കുന്ന ഒരു താരമാണ് ഡയാന. സോഷ്യൽ മാധ്യമങ്ങളിലെല്ലാം സജീവ സാന്നിധ്യമാണ് ഡയാന.\n12000 ഇൽ അധികം ഫോളോവേഴ്സാണ് ഇൻസ്റ്റഗ്രാമിൽ മാത്രം ഡയാനയ്ക്ക് ഉള്ളത്. പങ്കുവയ്ക്കുന്നത് എല്ലാം അല്പം ഗ്ലാമറസ് രീതിയിലുള്ള ഫോട്ടോഷൂട്ടുകൾ ആണ്. എന്നാൽ ഫോട്ടോഷൂട്ടുകളുടെ ഒരു പൊതു സ്വഭാവത്തെ തച്ചുടച്ചു കൊണ്ടുള്ള രീതിയിലെ ഫോട്ടോഷൂട്ടുകളും താരം പങ്കുവയ്ക്കാറുണ്ട്. സാധാരണ മോഡൽ എന്ന് പറഞ്ഞാൽ എപ്പോഴും മെലിഞ്ഞ് നീണ്ട മുടിയും ആയിരിക്കണം എന്ന സങ്കൽപ്പത്തെ ആണ് ഡയാന തകർക്കുന്നത്.\nഒരു തടിയുള്ള മോഡൽ എങ്ങനെ ഇരിക്കണം എന്ന കാര്യം സത്യം ആക്കുവാനും ഒരു മോഡൽ ആവാൻ ശരീരം ഒരു പ്രശ്നമല്ല എന്ന ഒരു സന്ദേശം കൂടിയാണ് സമൂഹത്തിന് നൽകുന്നത്. ഡയാനയുടെ ഫോട്ടോഷൂട്ട് ചിത്രങ്ങൾക്കും ആരാധകരുടെ ഭാഗത്തുനിന്നും വലിയ സ്വീകാര്യതയാണ് ലഭിക്കുന്നത്. തടി വച്ചു എന്നതുകൊണ്ട് ഫോട്ടോഷൂട്ടിലേക്ക് കടക്കാൻ സാധിക്കില്ല എന്ന് പ്രതീക്ഷിക്കുന്നു പല പെൺകുട്ടികൾക്കും ഒരു പ്രചോദനം തന്നെയാണ് ഡയാന എന്ന മോഡൽ. സ്റ്റൈലിഷ് ഫോട്ടോഷൂട്ട് ചിത്രങ്ങൾ ആണ് പലപ്പോഴും താരം പങ്കുവയ്ക്കാറുത്\nമികച്ച അഭിപ്രായങ്ങളും ആരാധകരുടെ ഭാഗത്തുനിന്നും ലഭിക്കാറുണ്ട്. സോഷ്യൽ മീഡിയയിൽ നിരവധി മോഡലുകൾ ആണ് ഓരോ ദിനവും ഉദയം ചെയ്തുകൊണ്ടിരിക്കുന്നത്. അവരെല്ലാവരും തന്നെ ഓരോ പുതിയ പ്രമേയവുമായി എത്തുവാൻ ആണ് ശ്രമിക്കാറുള്ളത്. എങ്കിൽ മാത്രമേ ഈ ഒരു മത്സരം കമ്പോളത്തിൽ നിലനിന്നു പോകുവാൻ സാധിക്കുകയുള്ളൂ.\nഞാൻ എന്തിനാണ് വിഷമിക്കുന്നത്.?ഇന്ദ്രൻസിന് വിഷമം കാണും. അവാർഡ് വിഷയത്തിൽ പ്രതികരിച്ച് ഹരിശ്രീ അശോകൻ


Netaji Subhas Chandra Bose | ഗുംനാമി ബാബ നേതാജി തന്നെയോ? യുപിയിലെ ഫൈസാബാദിൽ 1985ൽ മരിച്ച ഈ സന്യാസി സുഭാഷ് ചന്ദ്രബോസ് എന്നതിന് പുതിയ തെളിവുകൾ; ഇരുവരുടെയും കൈപ്പട ഒന്നു തന്നെ; സന്യാസിയുടെ സ്വകാര്യ വസ്തുക്കളും പ്രമുഖർ നടത്തിയ കത്തിടപാടുകളും അനിഷേധ്യ തെളിവുകൾ; ബാബയുടെ ഡിഎൻഎ പരിശോധന നടത്തിയെന്നത് വ്യാജം; ശ്രീജിത്ത് പണിക്കർ ഉൾപ്പെടുന്ന മിഷൻ നേതാജി പുറത്തു വിടുന്നത് ഇന്ത്യൻ രാഷ്ട്രീയത്തെ ഞെട്ടിപ്പിക്കുന്ന കണ്ടെത്തലുകൾ - MarunadanMalayalee.com\nFebruary 22, 202001:23 PM IST Permalink\nതിരുവനന്തപുരം: ഇന്ത്യൻ രാഷ്ട്രീയ- സാമൂഹിക രംഗത്തെ ഏറ്റവും വലിയ വിവാദങ്ങളിൽ ഒന്നായിരുന്നു നേതാജി സുഭാഷ് ചന്ദ്രബോസിന്റെ തിരോധാനം. ലക്ഷങ്ങൾ ചെവലിട്ട മൂന്ന് കമ്മീഷനുകൾ അന്വേഷിച്ചിട്ടും നേതാജിക്ക് എന്താണ് സംഭവിച്ചത് എന്ന് കൃത്യമായ നിഗമനത്തിൽ എത്താനും കഴിഞ്ഞിരുന്നില്ല. 1945 ഓഗസ്റ്റ് 18-ന് തായ് വാനിലെ തായ്‌ഹോക്കുവിൽ നടന്ന വിമാനാപകടത്തിൽ നേതാജി കൊല്ലപ്പെട്ടുവെന്ന് പൊതുവെ വിലയിരുത്തുന്നത്. വാർത്ത വന്ന് 19 വർഷങ്ങൾക്കുശേഷം 1964 ഫെബ്രുവരിയിൽ അദ്ദേഹം ഇന്ത്യയിൽ തിരിച്ചെത്തിയെന്ന് റിപ്പോർട്ടുകൾ ഉണ്ടായിരുന്നു. ഗുംനാമി ബാബ എന്നപേരിലാണ് നേതാജി അവിടെ സ്ഥാപിച്ചതെന്നാണ് പറയുന്നത്. എന്നാൽ ഈ സംശയം ശരിയാണെന്ന് തെളിവുകൾ സഹിതം സമർഥിക്കയാണ്, മിഷൻ നേതാജി എന്ന സ്വതന്ത്ര ഗവേഷണ സംഘം.\nഇതുസംബന്ധിച്ച് ശ്രീജിത്ത് പണിക്കറുടെ പോസ്ററ് ഇങ്ങനെയാണ്\nഉത്തർപ്രദേശിലെ ഫൈസാബാദിൽ 1985ൽ മരിച്ച ഗുംനാമി ബാബ എന്ന സന്യാസി നേതാജി സുഭാഷ് ചന്ദ്ര ബോസ് ആയിരുന്നു എന്ന സത്യം എന്റെ സുഹൃത്തുക്കളും ഞാനും സ്ഥാപിച്ച മിഷൻ നേതാജി എന്ന സ്വതന്ത്ര ഗവേഷണ സംഘം ശാസ്ത്രീയ തെളിവുകളുടെയും സാഹചര്യ തെളിവുകളുടെയും അടിസ്ഥാനത്തിൽ കണ്ടെത്തിയതാണ്. നേതാജിയുടെയും സന്യാസിയുടെയും കൈപ്പട ഒന്നുതന്നെയെന്ന് ഇന്ത്യയിലും അമേരിക്കയിലും ഉള്ള വിദഗ്ദ്ധർ തെളിയിച്ചിട്ടുണ്ട്. സന്യാസിയുടെ സ്വകാര്യ വസ്തുക്കളും, അദ്ദേഹവുമായി പ്രമുഖർ നടത്തിയ കത്തിടപാടുകളും ഒക്കെ അനിഷേധ്യ സാഹചര്യ തെളിവുകളാണ്.\nഗുംനാമി ബാബയുടെ വസതിയിൽ നിന്ന് കിട്ടിയ ഏതാനും പല്ലുകളിൽ കൊൽക്കത്തയിലെ സർക്കാർ ലാബ് ആയ സിഎഫ്എസ്എൽ നടത്തിയ ഡിഎൻഎ ടെസ്റ്റ് പക്ഷെ നെഗറ്റീവ് ആയിരുന്നു. സന്യാസി നേതാജിയല്ല എന്നായിരുന്നു അവരുടെ കണ്ടെത്തൽ. ഈ വാദമാണ് ഇതുവരെയും കോൺഗ്രസും നേതാജിയുടെ കുടുംബവും ഞങ്ങളുടെ കണ്ടെത്തലുകളെ എതിർക്കാൻ ഉപയോഗിച്ചിരുന്നത്.എന്നാൽ മിഷൻ നേതാജിയുടെ സായക് സെൻ നടത്തിയ വിവരാവകാശ പോരാട്ടത്തിനൊടുവിൽ പ്രസ്തുത ഡിഎൻഎ പരിശോധന നടത്തിയതായി യാതൊരു തെളിവുകളും ഇല്ലെന്ന് കൊൽക്കത്ത സിഎഫ്എസ്എൽ സമ്മതിച്ചിരിക്കുകയാണ്. ഡിഎൻഎ ടെസ്റ്റിന്റെ ആധികാരിക രേഖയായ ഇലക്ട്രോഫെറോഗ്രാം പുറത്തുവിടാൻ ഞങ്ങൾ കുറേക്കാലമായി ആവശ്യപ്പെടുന്നുണ്ടായിരുന്നു. എന്നാൽ ഇലക്ട്രോഫെറോഗ്രാം ലഭ്യമല്ലെന്നാണ് ലാബ് ഇപ്പോൾ പറഞ്ഞിരിക്കുന്നത്. 2004ൽ ഡിഎൻഎ ടെസ്റ്റ് നടക്കുന്നതിനു മുൻപു തന്നെ ടെസ്റ്റിന്റെ ഫലം നെഗറ്റീവ് ആണെന്ന് ആനന്ദ് ബസാർ പത്രിക റിപ്പോർട്ട് ചെയ്തത് വരാനിരുന്ന അട്ടിമറിയുടെ സൂചന ആയിരുന്നു.\nഒരു കാലത്ത് ധീരത ആയിരുന്നെങ്കിൽ ഇന്ന് ഭീരുത്വം ആണ് നേതാജി കുടുംബത്തിലെ ഭൂരിപക്ഷത്തിന്റെ മുഖമുദ്ര. ഏതാനും മാസങ്ങൾക്ക് മുൻപാണ് ഞാനുമായി നടത്താമെന്ന് സമ്മതിച്ച പരസ്യ സംവാദത്തിൽ നിന്ന് നേതാജി കുടുംബത്തിന്റെ ഔദ്യോഗിക വക്താവും ബംഗാൾ ബിജെപി ഉപാധ്യക്ഷനുമായ ചന്ദ്ര കുമാർ ബോസ് പിന്മാറിയതും ഇളിഭ്യനായതും. മിഷൻ നേതാജിയോടുള്ള വിരോധം കാരണം ഞങ്ങളുമായുള്ള എല്ലാ ചർച്ചകളും ബഹിഷ്‌കരിക്കുന്നു എന്ന് അവർ പ്രഖ്യാപിച്ചിട്ടുണ്ട്. ഞങ്ങളെ അറസ്റ്റ് ചെയ്യണമെന്നും ഞങ്ങൾക്കെതിരെ ഇന്റലിജൻസ് ബ്യൂറോ അന്വേഷണം നടത്തണമെന്നും ഒക്കെയാണ് പാർട്ടിയിലെ സ്ഥാനം മുൻനിർത്തി ചന്ദ്ര കുമാർ ബോസ് ആവശ്യപ്പെടുന്നത്. എന്നാൽ മുൻപ് രാജ്‌നാഥ് സിങ്ങും ഇപ്പോൾ അമിത് ഷായും അദ്ദേഹത്തിന്റെ ആവശ്യങ്ങളെ ചവറ്റുകുട്ടയിലേക്കാണ് എറിഞ്ഞത്!\nസത്യത്തെ എക്കാലവും മൂടിവെക്കാൻ സാധിക്കില്ല. അത് ഒരിക്കൽ പുറത്തു വന്നേ മതിയാകൂ. നേതാജിയുടെ യഥാർത്ഥ കഥ അറിയപ്പെടാതെ പോയാൽ അത് അദ്ദേഹത്തോടും ചരിത്രത്തോടു തന്നെയുമുള്ള അനീതിയായി കാലം അടയാളപ്പെടുത്തും. അത് അനുവദിച്ചുകൂടാ.- ്ശ്രീജിത്ത് പണിക്കർ ചൂണ്ടിക്കാട്ടി.\nനേതാജിയുടെ മരണാനന്തര ചടങ്ങുകൾ ചെയ്യരുതെന്ന് ഗാന്ധിജി പറഞ്ഞത് എന്തിന്?\nമൂന്നു കമ്മീഷനുകൾ അന്വേഷിച്ചിട്ടും തുമ്പില്ലാത്ത കേസ്\nനേതാജിയുടെ 118ആം പിറന്നാളിന് ദിവസങ്ങൾ മാത്രം ബാക്കിനിൽക്കേ ആയിരുന്നു ഇതു സംബന്ധിച്ച് ബി ജെപി നേതാവ് സുബ്രഹ്മണ്യൻ സ്വാമി വിവാദപ്രസ്താവന നടത്തിയത്. നേതാജി വിമാനാപകടത്തിൽ കൊല്ലപ്പെട്ടതല്ല, സൈബീരിയൻ തടവറയിൽ വെച്ച് സോവിയറ്റ് ഏകാധിപതി ജോസഫ് സ്റ്റാലിൽ വെടിവെച്ചു കൊല്ലുകയായിരുന്നു എന്നായിരുന്നു വെളിപ്പെടുത്തൽ .നേതാജിയെ നെഞ്ചിലേറ്റി നടക്കുന്ന ബംഗാളിൽ വച്ചായിരുന്നു സ്വാമിയുടെ ഈ പ്രസ്താവന.നേരത്തെ കോൺഗ്രസിന്റെ മുൻ എം പിയും നയതന്ത്രജ്ഞനുമായിരുന്ന സത്യനാരായണൻ സിൻഹ സമാനമായ കാര്യം പറഞ്ഞിരുന്നു. പക്ഷേ, അദ്ദേഹത്തിന്റെ വെളിപ്പെടുത്തലുകൾക്ക് ആരും വലിയ വില കല്പിച്ചില്ല. സൈബീരിയൻ തടവറയിലെ 45ആം മുറിയിൽ നേതാജിയെ കണ്ടതായി സോവിയറ്റ് രഹസ്യപൊലീസ് ഏജന്റായ കോസ്ലോവ് തന്നോട് പറഞ്ഞിരുന്നു എന്നായിരുന്നു സിൻഹയുടെ മൊഴി. ഈ മൊഴിയെ മുൻ കമ്മീഷനുകൾ പരിഗണിക്കാതിരുന്നതിൽ മുഖർജി കമ്മീഷൻ അതൃപ്തി പ്രകടിപ്പിച്ചിരുന്നു.\nമുഖർജി കമ്മീഷന്റെ കണ്ടെത്തൽ വിവാദമായതോടെ റിപ്പോർട്ട് മന്മോഹൻ സിങ് ഗവൺമെന്റ് തള്ളിക്കളഞ്ഞു. ബോസിന്റേതെന്ന് ഗവൺമെന്റ് അവകാശപ്പെടുന്ന റെങ്കോജി ക്ഷേത്രത്തിലെ ചിതാഭസ്മം അദ്ദേഹത്തിന്റേത് അല്ലെന്നും കമ്മീഷൻ കണ്ടെത്തിയിരുന്നു. ബോസ് റഷ്യയിലേക്ക് കടന്നിരിക്കാം എന്നും കമ്മീഷൻ സൂചിപ്പിച്ചിരുന്നു. അതേസമയം, നേതാജി എങ്ങനെ കൊല്ലപ്പെട്ടു എന്ന കാര്യത്തിൽ വ്യക്തമായ ഒരു ഉത്തരം മുഖർജി കമ്മീഷനും നല്കുന്നില്ല.ബ്രിട്ടീഷ് ഇന്ത്യയിലെ ബംഗാൾ പ്രൊവിൻസിലെ കട്ടക്കിൽ 1897 ജനുവരി 23ന് ആണ് നേതാജി സുഭാഷ് ചന്ദ്രബോസ് ജനിച്ചത്. 1945 ഓഗസ്റ്റ് 18ന് നേതാജി മരിച്ചെന്നാണ് വിക്കിപീഡിയ അടക്കമുള്ള ഇന്റർനെറ്റ് വിജ്ഞാനശേഖരങ്ങൾ പറയുന്നത്. .\nസ്വാതന്ത്ര്യത്തിനായി അഹിംസാസമരവുമായി ഗാന്ധിജിയുടെ നേതൃത്വത്തിൽ ഇന്ത്യ മുന്നോട്ടുപോകുമ്പോൾ ആണ് ക്ഷുഭിതയൗവനത്തിന്റെ പ്രതിനിധിയായി നേതാജി രംഗപ്രവേശം ചെയ്യുന്നത്. രണ്ടുതവണ ഇന്ത്യൻ നാഷണൽ കോൺഗ്രസിന്റെ പ്രസിഡന്റായി തെരഞ്ഞെടുക്കപ്പെട്ടെങ്കിലും ഗാന്ധിജിയുടെ സമരരീതികളോട് നേതാജി ഒരിക്കലും അനുകൂലമായിരുന്നില്ല. ഇക്കാരണത്താൽ കൊൽക്കട്ടയിലേക്ക് തിരിച്ചുപോയ അദ്ദേഹം അവിടെ ചിത്തരഞ്ജൻ ദാസ് എന്ന ബംഗാളി സ്വാതന്ത്ര്യസമര സേനാനിയുടെ കീഴിൽ പ്രവർത്തനം ആരംഭിച്ചു. പിന്നീട് പല നാടുകളിൽ പല വേഷങ്ങളിൽ നേതാജി എത്തി. അതുകൊണ്ടുതന്നെ നേതാജി മരിച്ചിട്ടില്ലെന്നും വേഷപ്രച്ഛന്നനായി ഇന്ത്യയിൽ തന്നെ തിരിച്ചെത്തിയെന്നും വിശ്വസിക്കുന്നവർ ഒട്ടനവധിയാണ്. ഇപ്പോൾ നേതാജി മിഷൻ പുറത്തുവിട്ട തെളിവുകും വെളിച്ചം വീശുന്നത് ഇതിലേക്കുതന്നെ.


ഷാങ്ഹായ് കരാര് റദ്ദാക്കി; ടെവസ് വീണ്ടും ബൊക്കയില് – Chandrika Daily\nBy chandrika Sunday January 7, 2018 00:15 am\nഷാങ്ഹായ് കരാര് റദ്ദാക്കി; ടെവസ് വീണ്ടും ബൊക്കയില്\nബീജിങ്: വെറ്ററന് അര്‍ജന്റീനാ സ്‌ട്രൈക്കര് കാര്‍ലോസ് ടെവസ് ബാല്യകാല ക്ലബ്ബായ ബൊക്ക ജൂനിയേഴ്‌സില്. ചൈനീസ് സൂപ്പര് ലീഗിലെ ഷാങ്ഹായ് ഷെന്‍ഹുവ കരാര് റദ്ദാക്കിയതോടെയാണ് 33-കാരന് നാട്ടിലേക്കു മടങ്ങിയത്….\nCarlos Tevez of Argenntina's Boca Juniors, celebrates after scoringasecond goal for his team against Peru's Sporting Cristal during their Libertadores of America cup eight of finals game, Wednesday, May, 12, 2004 in Buenos Aires. (AP Photo/Natacha Pisarenko)\nബീജിങ്: വെറ്ററന് അര്‍ജന്റീനാ സ്‌ട്രൈക്കര് കാര്‍ലോസ് ടെവസ് ബാല്യകാല ക്ലബ്ബായ ബൊക്ക ജൂനിയേഴ്‌സില്. ചൈനീസ് സൂപ്പര് ലീഗിലെ ഷാങ്ഹായ് ഷെന്‍ഹുവ കരാര് റദ്ദാക്കിയതോടെയാണ് 33-കാരന് നാട്ടിലേക്കു മടങ്ങിയത്. നിലവിലെ കരാറില് ഒരു വര്‍ഷം കൂടി ശേഷിക്കുന്നുണ്ടെങ്കിലും, പരിക്കും ഫോമില്ലായ്മയും കാരണം വിഷമിക്കുന്ന ടെവസിനെ ക്ലബ്ബ് വിടാന് ഷിന്‍ഹുവ അനുവദിക്കുകയായിരുന്നു.\nമോശം ഫോമും പരിക്കും താല്‍പര്യമില്ലാത്തതു പോലുള്ള പെരുമാറ്റവുമാണ് ലോകത്ത് ഏറ്റവുമധികം പ്രതിഫലം പറ്റുന്ന ഫുട്‌ബോളര്‍മാരിലൊരാളായ ടെവസിന് തിരിച്ചടിയായത്. ബൊക്ക ജൂനിയേഴ്‌സില് നിന്ന് 2016-ല് ചൈനയിലെത്തിയ താരത്തിന് 16 സി.എസ്.എല് മത്സരങ്ങളില് നിന്ന് വെറും നാല് ഗോളേ നേടാന് കഴിഞ്ഞുള്ളൂ.\nചൈനീസ് എഫ്.എ കപ്പ് ഫൈനലിനുള്ള ഷാങ്ഹായ് ടീമില് ഇടം നേടാന് കഴിയാതിരുന്നതോടെ ടെവസ് അര്‍ജന്റീനയിലേക്കു മടങ്ങിയിരുന്നു. ഇതിനു പിന്നാലെയാണ് കരാര് റദ്ദാക്കിയ വാര്‍ത്ത പുറത്തറിഞ്ഞത്. ബൊക്കയുടെ ജിമ്മില് പരിശീലനം നടത്തുന്ന ടെവസിന്റെ ഫോട്ടോ ട്വിറ്ററിലൂടെ പുറത്തുവിട്ട അര്‍ജന്റീനാ ക്ലബ്ബ്, താരം തങ്ങള്‍ക്കൊപ്പം ചേര്‍ന്നതായി വ്യക്തമാക്കുകയായിരുന്നു.\nCategories: Culture, More, Views Tags: tevez


അന്ന് പാക് താരത്തിന് വേണ്ടി ശ്രീദേവി പൊട്ടിക്കരഞ്ഞു: 'അമ്മയെ വീണ്ടും നഷ്ടപ്പെട്ടെന്ന്' സജല് അലി\nSridevis Mom Co Star And Pakistani Actor Sajal Ali I%e2%80%89lost My Mom Again Today\nഅന്ന് പാക് നടിയ്ക്ക് വേണ്ടി ശ്രീദേവി പൊട്ടിക്കരഞ്ഞു: 'അമ്മയെ വീണ്ടും നഷ്ടപ്പെട്ടെന്ന്' സജല് അലി\n'മോം' ചിത്രീകരിച്ച് കൊണ്ടിരിക്കെ ആയിരുന്നു സജലിന് സ്വന്തം മാതാവിനെ നഷ്ടമായത്. അന്ന് സ്വന്തം മകളെ പോലെയാണ് സജലിനെ ശ്രീദേവി കണ്ടത്\nഅന്തരിച്ച ചലച്ചിത്ര താരം ശ്രീദേവിയുടെ അവസാനമായി റിലീസ് ചെയ്ത ചിത്രം ‘മോം’ ആയിരുന്നു. ബോക്സോഫീസില് വന് ഹിറ്റായി മാറിയ സ്ത്രീ പ്രാധാന്യമുളള ചിത്രത്തില് ശ്രീദേവിയും പാക്കിസ്ഥാനി നടിയായ സജല് അലിയും ആയിരുന്നു പ്രധാന കഥാപാത്രങ്ങളെ അവതരിപ്പിച്ചത്. ശ്രീദേവിയ്ക് സജല് അലിയും ആദരാഞ്ജലി അര്‍പ്പിച്ചു.\n‘എന്റെ അമ്മയെ എനിക്ക് വീണ്ടും നഷ്ടമായി’ എന്നാണ് സജല് ഇന്‍സ്റ്റഗ്രാമില് പോസ്റ്റ് ചെയ്തിരിക്കുന്നത്. ‘മോം’ ചിത്രീകരിച്ച് കൊണ്ടിരിക്കെ ആയിരുന്നു സജലിന് സ്വന്തം മാതാവിനെ നഷ്ടമായത്. അന്ന് ശ്രീദേവി എല്ലാ പിന്തുണകളുമായി സജലിന്റെ കൂടെ ഉണ്ടായിരുന്നു. അന്ന് സ്വന്തം മകളെ പോലെയാണ് ചിത്രീകരണ വേളയില് ശ്രീദേവി സജലിനോട് പെരുമാറിയതെന്ന് അന്നത്തെ മാധ്യമ റിപ്പോര്‍ട്ടുകളില് കാണാം. പിന്നീട് പാക്കിസ്ഥാനില് നിന്ന് ശ്രീദേവിക്ക് നന്ദി അറിയിച്ച് സജല് ഫോണ് വിളിക്കുകയും ചെയ്തു.\nനേരത്തേ മോമിന്റെ വിശേഷങ്ങള് പങ്കുവെയ്കകുന്നതിനിടെ സജലിനെ ഓര്‍ത്ത് ശ്രീദേവി പൊട്ടിക്കരുകയും ചെയ്തിരുന്നു. മോം തിയേറ്ററുകളില് വിജയകരമായി പ്രദര്‍ശനം തുടരുന്നതിനിടെ പ്രമുഖ ചാനല് ഷോയ്ക്കിടെ ആയിരുന്നു ശ്രീദേവി പൊട്ടിക്കരഞ്ഞത്. പരിപാടിയുടെ വിഡിയോ അന്ന് സമൂഹ മാധ്യമങ്ങളിലൂടെ വൈറലാവുകയും ചെയ്തിരുന്നു.\nമോം സിനിമയെക്കുറിച്ച് എല്ലായിടത്തു നിന്നും നല്ല പ്രതികരണങ്ങള് ലഭിക്കുമ്പോള് ഇത് കാണാന് തന്റെ കൂടെ വളര്‍ത്തുമകളായി അഭിനയിച്ച സജല് അലിയും ഭര്‍ത്താവായി വേഷമിട്ട അദ്‌നന് സിദ്ദിഖിയും ഒപ്പമില്ലല്ലോ എന്ന കാര്യമാണ് ശ്രീദേവിയെ കരയിച്ചത്. മോം സിനിമയില് ശ്രീദേവിയുടെ വളര്‍ത്തുമകളായാണ് സജല് അഭിനയിച്ചത്. ഉറി സംഭവത്തെത്തുടര്‍ന്ന് പാക് താരങ്ങള്‍ക്ക് ഇന്ത്യയില് വരുന്നതിന് ഏര്‍പ്പെടുത്തിയ അപ്രഖ്യാപിത വിലക്കാണ് താരങ്ങള്‍ക്ക് അന്ന് വിനയായി മാറിയത്.\nസിനിമയെക്കുറിച്ചുള്ള പ്രതികരണമൊന്നും അവര് അറിയുന്നില്ല. പ്രമോഷണല് പരിപാടികളിലൊന്നും അവര്‍ക്ക് പങ്കെടുക്കാനും കഴിഞ്ഞില്ല. ഇതാണ് ശ്രീദേവിയെ സങ്കടപ്പെടുത്തിയത്. പാക് താരങ്ങള്‍ക്ക് വിലക്ക് ഏര്‍പ്പെടുത്തുന്നതിനു മുന്‍പാണ് സിനിമയുടെ ഷൂട്ടിങ്ങ് നടന്നത്.\n‘അദ്‌നന്, സജല്, നിങ്ങളെക്കുറിച്ചോര്‍ത്താണ് എനിക്ക് സങ്കടം വരുന്നത്. നിങ്ങളില്ലായിരുന്നുവെങ്കില് ഈ സിനിമ ഇത്ര വലിയ വിജയമാകുമായിരുന്നില്ല. ശരിക്കും നിങ്ങളെ ഞാന് മിസ്സ് ചെയ്യുന്നു’, ശ്രീദേവി പറഞ്ഞു.\nTags: Death, Sridevi\nഎവറസ്റ്റ് കൊടുമുടിയില് ‘തിക്കും തിരക്കും’; ഇന്ത്യക്കാരടക്കം ഏഴു പേര് മരിച്ചു


Garden | വീടിനു ഉണർവേകും ഗാർഡൻ - Malayalivartha.com Widgets Magazine\n30 JULY 2018 04:23 PM IST\nവീട്ടില് ഒരു ഉദ്യാനമെന്നത് എല്ലാവരുടെയും സ്വപ്നമാണ്. അതുകൊണ്ടുതന്നെ വീടിന് അനുയോജ്യമായ പൂന്തോട്ടം എങ്ങനെയാവണമെന്ന് ആദ്യംതന്നെ ഒരു പ്ലാന് മനസ്സിലുണ്ടാകണം. ഓരോ വശത്തുനിന്നും നോക്കുമ്പോള് പൂന്തോട്ടം എങ്ങനെ ആയിരിക്കണമെന്ന് ഒരു ധാരണ ഉണ്ടാവണം. എങ്കില് മാത്രമേ പൂന്തോട്ടം മനോഹരമാകൂ.ഒരു നല്ല പൂന്തോട്ടം ഒരുക്കാന് ഒരുപാട് കാര്യങ്ങള് ശ്രദ്ധിക്കേണ്ടതുണ്ട്. പൂന്തോട്ടം നിര്‍മ്മിക്കുമ്പോള് ആദ്യം തന്നെ നിലം ഒരുക്കി എടുക്കുക. അതിനായി പ്രധാനമായും ചെയ്യേണ്ടത് മേല് മണ്ണ് സംരക്ഷിക്കുക എന്നതാണ്. വളക്കൂര് ധാരാളമായി അടങ്ങിയിരിക്കുന്നത് മേല് മണ്ണിലാണ്. അതിനാല് നഷ്ടപ്പെടാത്തെയും, വളം ചേര്‍ത്ത് എപ്പോഴും സമ്പുഷ്ടമാക്കിയും മേല് മണ്ണിനെ നിലനിര്‍ത്തുക. രണ്ടാമതായി ചെയ്യേണ്ട ഏറ്റവും പ്രധാനപ്പെട്ട ഒന്നാണ് മണ്ണില് വളം ചേര്‍ക്കുകയെന്നത്. ജൈവവളം ഉപയോഗിക്കുന്നതാണ് ചെടികള്‍ക്കും മണ്ണിനും ഏറ്റവും ഗുണം ചെയുന്നത്. പാച്ചിലവളം, എല്ലുപൊടി, കാലിവളം,മീന്‍വളം എന്നീ ജൈവ വളങ്ങള് ചെടികള്‍ക്ക് കൂടുതല് ഫലം ചെയ്യും. അതിനാല് ചെടികള്‍ക്ക് വളമായി ഇവ ഉപയോഗിക്കം. മണ്ണില് കമ്പുകൊണ്ട് മൂന്ന് സെ.മി. ഇടവിട്ട് ചെറുചാലുകലെടുക്കണം. വിത്തുകള് അല്പം മണല് ചേര്‍ത്ത് പാകിയതിനു ശേഷം മണ്ണിട്ട് മൂടുക. നനയ്ക്കുമ്പോള് നനവ് കൂടുകയോ വെള്ളം കുത്തനെവീഴുകയോ അരുത്. വിത്തു പാകിയ ശേഷം ഒരു കടലാസുപരത്തുകയും ചുറ്റും ചാരമൊ ഉറുമ്പുപൊടിയൊ വിതറുകയും വേണം. വിത്ത് ഉറുമ്പുകൊണ്ടുപോകാതിരിക്കാനാണ് ഇതു ചെയുന്നത്. വിത്തു പാകി തൈ ഉണ്ടാക്കുന്നതിനു പകരം തണ്ടു മുറിച്ചുനട്ടും പതി വെച്ചും തൈകള് ഉണ്ടാക്കാവുന്നതാണ്. വീട്ടിനുള്ളില് ചെടികള് നട്ടുവളര്‍ത്തുന്നത് ഇന്ന് സര്‍വ്വ സാധാരണമാണ്. വീടിന്റെ മനോഹാരിത വര്‍ദ്ധിപ്പാക്കാന് ഇത്തരത്തില് ചെടികള് നട്ടുവളര്‍ത്തുന്നത് സഹായിക്കുന്നു.വീട്ടിനുള്ളില് തന്നെ ഒരു കുഞ്ഞ് പൂന്തോട്ടം നമുക്ക് ഒരുക്കാം. എന്നാല് നമുക്ക് ഇഷടമുള്ള എല്ലാ ചെടികളും അവിടെ ഒരുക്കാം എന്ന് വിചാരിക്കരുത്. മണിപ്ലാന്റ്, അഗ്ലോനിമ, ശതാവരി എന്നീ ചെടികള്‍കൊണ്ട് വീടിന്റെ അകത്തളം നമുക്ക് ഒരുക്കാം . ഈ മൂന്ന് ചെടികളും പടരുന്നതാണ്. പായലും ചകിരിയും കൊണ്ട് ഇവ പടര്‍ത്തുവാനുള്ള തണ്ടു പൊതിഞ്ഞു കയറുകൊണ്ട് കെട്ടിയാല് ചെടികള് നന്നായി വളരും.ഇത് കൂടാതെ ഫൈക്കസ്, അഗ്ലോനിമ, , ഡ്രസീന , ഫിലഡെന്‍ഡ്രോണ്, അലോക്കേഷിയ, കലേഡിയം തുടങ്ങിയ ചെടികളും വീടിനകത്ത് വളര്‍ത്താം . കള്ളിച്ചെടികളും അലങ്കാരമായി മുറിക്കകത്ത് വയ്ക്കാം . വരാന്തയിലും മറ്റും തൂക്ക് ചെടികള് വളര്‍ത്തുന്നത് മനോഹരമായിരിക്കും.


എല്ലാവര്‍ക്കും സ്വീകാര്യമായ തീരുമാനം : ഉമ്മന്‍ചാണ്ടി\nFri Jan 18 2019 16:17:43 GMT+0530 (IST)\nതിരുവനന്തപുരം : എ.ഐ.സി.സിയുടെ തീരുമാനത്തെ എല്ലാവരും ഉള്‍ക്കൊള്ളുന്നെന്ന് എ.ഐ.സി.സി ജനറല് സെക്രട്ടറി ഉമ്മന്‍ചാണ്ടി. കെ.പി.സി.സി പ്രസിഡന്റ് എന്നനിലയില് മികച്ച പ്രവര്‍ത്തനമാണ് എം.എം.ഹസന് നടത്തിയത്. പാര്‍ട്ടിയെ ശക്തിപ്പെടുത്തുന്ന നിരവധി പ്രവര്‍ത്തനങ്ങള് ചുരുങ്ങിയ കാലം കൊണ്ട് അദ്ദേഹം നടപ്പാക്കിയെന്ന് ഉമ്മന്‍ചാണ്ടി മാധ്യമ പ്രവര്‍ത്തകരോട് പറഞ്ഞു.\nഎ.ഐ.സി.സി പ്രഖ്യാപിച്ചത് പുതിയ ടീമാണ്. അതിന്റെ ക്യാപ്്റ്റനാണ് മുല്ലപ്പള്ളി രാമചന്ദ്രന്. കെ.പി.സി.സിയെ നയിക്കാന് കഴിവുള്ളവരാണ് മുല്ലപ്പള്ളി രാമചന്ദ്രനും എ.ഐ.സി.സി പ്രഖ്യാപിച്ച പുതിയ ടീമും. മറ്റുസംസ്ഥാനങ്ങളില് നടത്തിവന്ന അതേ മാതൃക യിലാണ് എ.ഐ.സി.സി കേരളത്തിലും വര്‍ക്കിംഗ് പ്രസിഡന്റുമാരെ നിയോഗിച്ചത്. കെ.മുരളീധരന്റെ പ്രവര്‍ത്തനമികവിന് പാര്‍ട്ടി നല്‍കിയ അംഗീകരാണ് പുതിയ പദവി.\nനേതാക്കള്‍ക്കും ഗ്രൂപ്പിനും പാര്‍ട്ടിയില് പ്രസക്തിയില്ല. പാര്‍ട്ടിയാണു പ്രധാനം. അതിന്റെ ക്യാപ്റ്റനാണ് കെ.പി.സി.സി പ്രസിഡന്റ്. പുതിയ കെ.പി.സി.സി ഭാരവാഹികളെ സംബന്ധിച്ച തീരുമാനം പ്രസിഡന്റും വര്‍ക്കിംഗ് പ്രസിഡന്റുമാരും നേതാക്കളും ചേര്‍ന്ന് കൂടിയാലോചിച്ച് എടുക്കുമെന്നും ഉമ്മന്‍ചാണ്ടി പറഞ്ഞു.\nഎത്രതവണ അന്വേഷിച്ചാലും ബാര്‍കോഴക്കേസില് കെ.എം.മാണി കുറ്റവിമുക്തനായിരിക്കും. യു.ഡി.എഫിന്റെ കാലത്ത് ഒരു തവണയും എല്.ഡി.എഫിന്റെ കാലത്ത് രണ്ട് തവണയും അന്വേഷിച്ചു. എന്നിട്ടും ഒന്നും സംഭവിച്ചില്ലെന്നും ഉമ്മന്‍ചാണ്ടി പറഞ്ഞു.


ചിക്കന് പുലാവ് ഇങ്ങനെ തയാറാക്കി നോക്കൂ | Chicken Pulao Recipe\nചിക്കന് പുലാവ് ഇങ്ങനെ തയാറാക്കി നോക്കൂ...\nസൈബ November 12, 2019 03:38 PM IST\nരസമുകുളങ്ങൾക്ക് പുതു രുചി സമ്മാനിക്കുന്നൊരു ചിക്കൻ പുലാവ് തയാറാക്കിയാലോ?\nകാശ്മീരി ചില്ലിപൗഡർ – 1 ടേബിൾസ്പൂൺ\nഎണ്ണ –2ടേബിൾസ്പൂൺ + 1/4 കപ്പ്\nകറുവപ്പട്ട –4ചെറിയ കഷണം\nവറ്റൽ മുളക് – 4\nബസ്മതി/ജീരകശാല -4കപ്പ്\nകറുവപ്പട്ട -2 ചെറിയ കഷണം\nഗ്രാമ്പൂ - 2\nനെയ്യ് -1 ടേബിൾസ്പൂൺ\nവെള്ളം -6കപ്പ്\nഉപ്പ് –21/2 ടീസ്പൂൺ\nചിക്കന് മാരിനേറ്റ് ചെയ്യാം. അതിനുവേണ്ടി 1ടേബിള് സ്പൂണ് വീതം കുരുമുളകു പൊടിയും കാശ്മിരി മുളകുപൊടിയും കഴുകി വൃത്തിയാക്കിയ ചിക്കന് കഷ്ണങ്ങളിലേക്ക് ചേര്‍ക്കുക. കൂടാതെ 1ടീസ്പൂണ് ഉപ്പും ചേര്‍ത്ത് നന്നായി തേച്ച് പിടിപ്പിക്കുക.ഇത് 1/2 മണിക്കൂര് ഫ്രിജില് സൂക്ഷിക്കുക.\nബസ്മതി അല്ലെങ്കിൽ ജീരകശാല അരി നന്നായി കഴുകി വെള്ളത്തില് 1/2 മണിക്കൂർ മുതല് 1 മണിക്കൂര് വരെ കുതിര്‍ത്ത് വയ്ക്കുക.\nസവാളയും തക്കാളിയും മിക്സിയില് വെള്ളം ചേര്‍ക്കാതെ അരച്ചെടുക്കുക.\nമാരിനേറ്റ് ചെയ്ത് ഫ്രിജില് വച്ചിട്ടുള്ള ചിക്കന് എണ്ണയില് വറുത്ത് മാറ്റിവയ്ക്കാം. ഒരു പാനില്2ടേബിള്‍സ്പൂണ് എണ്ണ ചേര്‍ത്ത ശേഷം അതിലേക്ക്4ഗ്രാമ്പൂ,4ഏലയ്ക്ക,4ചെറിയ കഷ്ണം കറുവപ്പട്ട,4വറ്റല് മുളക് എന്നിവ ചേര്‍ക്കുക. ഒന്ന് മൂപ്പിച്ച ശേഷം അതിലേക്ക് അരച്ചു വച്ച സവാള – തക്കാളി മിക്സ് ചേര്‍ക്കുക. 1/2 ടീസ്പൂണ് ഉപ്പും ചേര്‍ത്ത് കുറുകി വരുമ്പോള് വറുത്തു മാറ്റിവച്ച ചിക്കന് കൂടെ ചേര്‍ത്ത് നന്നായി വറ്റിക്കുക. അല്പം മല്ലിയിലയും ചേര്‍ത്ത് അടുപ്പില് നിന്ന് മാറ്റാം\nമസാല തയാറാക്കുന്ന അതേ സമയം രണ്ടാമത്തെ അടുപ്പില് ചോറ് തയാറാക്കാം. അതിനു വേണ്ടി ഒരു പാന് വച്ച് അതിലേയ്ക്ക് 1 ടേബിള് സ്പൂണ് നെയ്യും2ടേബിള് സ്പൂണ് എണ്ണയും ചേര്‍ക്കുക. അതിലേയ്ക്ക്2ഏലയ്ക്ക, 2ഗ്രാമ്പൂ, 1 കഷ്ണം കറുകപ്പട്ട എന്നിവ ചേര്‍ക്കുക. അതിലേയ്ക്ക്6കപ്പ് വെള്ളം 21/2 ടീസ്പൂണ് ഉപ്പ് എന്നിവ ചേര്‍ത്ത് തിളയ്ക്കുമ്പോള് കുതിര്‍ത്ത് ഊറ്റി വെച്ച അരി ചേര്‍ത്ത് കൊടുക്കുക.നന്നായി മിക്സ് ചെയ്യുക. അടച്ച് വെച്ച് തിളച്ച ശേഷം തീ കുറച്ച് വെച്ച് വേവിക്കുക. ഇടയ്ക്ക് ഒന്ന് ഇളക്കിയിടുക. വെള്ളം വറ്റിക്കഴിഞ്ഞാല് തീയണച്ച്5മിനിറ്റ് അടച്ച് തന്നെ സൂക്ഷിക്കുക.\nഅതിനു ശേഷം ചോറ് കുറച്ച് നീക്കി തയാറാക്കിയ മസാല ചേര്‍ത്ത് മുകളില് ചോറ് ചേര്‍ക്കുക. രണ്ട് മൂന്ന് ഭാഗത്തായി ഇതേ പോലെ മസാല ചേര്‍ത്ത് കൊടുക്കാം.\nഇനി പാത്രം അലൂമിനിയം ഫോയില് കൊണ്ടു കവര് ചെയ്ത് അടച്ചു വെച്ച് അടുപ്പിന്‍റെ മുകളില് പഴയ ഒരു തട്ട് വച്ച ശേഷം തീ കുറച്ചു വെച്ച് 15 മിനിറ്റ് വേവിക്കുക. ശേഷം തീ അണച്ച്5മിനിറ്റ് കഴിഞ്ഞ് ചൂടോടു കൂടെ വിളമ്പാം. തൈര്, അച്ചാര്, സാലഡ്, ചട്നി ഇതില് ഏതും നമുക്ക് സൈഡ് ഡിഷായി ഉപയോഗിക്കാം.


'ഗ്രില്‍ഡ് ചിക്കന് കഴിക്കണ്ട ആരോഗ്യത്തിന് നല്ലത് കരിങ്കോഴി കഴിക്കുന്നതാണ്'; കോഹ്‌ലിയോട് ഇത് പറയണം; ബിസിസിഐക്ക് കത്ത്\n3 Jan 2019 10:05 AM GMT\nആരോഗ്യ കാര്യങ്ങളിലും ശാരീരികക്ഷമത നിലനിര്‍ത്തുന്നതിലും ഇന്ത്യന് ക്രിക്കറ്റ് ടീമില് നായകന് വിരാട് കോഹ്‌ലിയും സഹതാരങ്ങളും ഏറെ ശ്രദ്ധ കൊടുക്കാറുണ്ട്. ഇത് രാജ്യത്തെ മറ്റു കായിക താരങ്ങള്‍ക്ക് തന്നെ മാതൃകയാണ്. നോണ് വെജ് ഭക്ഷണങ്ങള് കഴിച്ചിരുന്നകാലത്ത് കോലിയുടെ ഇഷ്ട ഭക്ഷണമാകട്ടെ ഗ്രില്‍ഡ് ചിക്കനും ഉരുളക്കിഴങ്ങ് വേവിച്ചതുമായിരുന്നു. എന്നാല് ഗ്രില്‍ഡ് ചിക്കന് കഴിക്കുന്നത് ആരോഗ്യത്തിന് അത്ര നല്ലതല്ല. അതില് കൊഴുപ്പ് അധികം ഉണ്ടെന്നുമാണ് കോഹ്‌ലിക്കായി ബിസിസിഐയുടെ പേരിലെത്തിയ കത്തിലെ ഉപദേശം.\nസമീപകാലത്ത് പൂര്‍ണമായും വെജിറ്റേറിയനായി മാറിയെങ്കിലും കോലിയോട് ഗ്രില്‍ഡ് ചിക്കന് പകരം കരിങ്കോഴി കഴിക്കാനും കത്തില് ആവശ്യപ്പെട്ടിട്ടുണ്ട്. മധ്യപ്രദേശിലെ ജാബുവയിലുള്ള കൃഷി വിജ്ഞാന് കേന്ദ്രത്തിന്റെ പേരിലാണ് ബിസിസിഐക്ക് കത്ത് ലഭിച്ചിരിക്കുന്നത്. കരിങ്കോഴി കഴിക്കുന്നത് കൊളസ്‌ട്രേള് കുറക്കാനും കൊഴുപ്പ് കുറക്കാനും നല്ലതാണെന്നു മാത്രമല്ല കരിങ്കോഴിയില് ഉയര്‍ന്ന തോതില് അയേണും പ്രോട്ടീനും ഉണ്ടെന്നും കൃഷി വിജ്ഞാന് കേന്ദ്രം എഴുതിയ കത്തില് വ്യക്തമാക്കുന്നു. കഴിഞ്ഞ വര്‍ഷം യുട്യൂബ് ഷോ ആയ ബ്രേക്ക്ഫാസ്റ്റ് വിത്ത് ചാമ്പ്യനിലാണ് തന്റെ ഇഷ്ടവിഭവം ഗ്രില്‍ഡ് ചിക്കനും പുഴുങ്ങിയ ഉരുളക്കിഴങ്ങും ആണെന്ന് കോലി വെളിപ്പെടുത്തിയത്.\nbcci IndianSkipper Krishi Vigyan Kendra Special Request virat kohli


Wives on Rent: പത്ത് രൂപയ്ക്ക് ഭാര്യയെ വാടകയ്ക്ക് നൽകും; മധ്യപ്രദേശ് ഗ്രാമത്തിലെ വിചിത്ര ആചാരം! | Wife hired for Rs 10 Strange custom in the village of Madhya Pradesh – News18 Malayalam\nWives on Rent: പത്ത് രൂപയ്ക്ക് ഭാര്യയെ വാടകയ്ക്ക് നൽകും; മധ്യപ്രദേശ് ഗ്രാമത്തിലെ വിചിത്ര ആചാരം!\nവളരെ സമ്പന്നനായ ഒരു പുരുഷനോ അല്ലെങ്കിൽ ഒരു പങ്കാളിയെ കണ്ടെത്താൻ കഴിയാത്ത ഒരു ഉയർന്ന ജാതിയിൽപ്പെട്ട പുരുഷനോ വാടകയ്ക്ക് ഭാര്യയെ വിട്ടുനൽകുന്ന ഏർപ്പാടാണിത്\nLast Updated : November 09, 2021, 21:01 IST\nവിവാഹിതയായ സ്ത്രീയെ വാടകയ്ക്ക് (Wives on Rent) കൊടുക്കുന്നുവെന്ന് കേട്ടാൽ ആർക്കും ആശ്ചര്യം തോന്നും. എന്നാൽ അങ്ങനെയൊരു ആചാരം നിലനനിൽക്കുന്ന ഒരു ഗ്രാമമുണ്ട് നമ്മുടെ രാജ്യത്ത്. മധ്യപ്രദേശിലാണ് (Madhya Pradesh) ഈ വിചിത്ര ആചാരം. ഇവിടെ വളരെ സമ്പന്നനായ ഒരു പുരുഷനോ അല്ലെങ്കിൽ ഒരു പങ്കാളിയെ കണ്ടെത്താൻ കഴിയാത്ത ഒരു ഉയർന്ന ജാതിയിൽപ്പെട്ട പുരുഷനോ വാടകയ്ക്ക് ഭാര്യയെ വിട്ടുനൽകുന്ന ഏർപ്പാടാണിത്. ഭാര്യയെ ഒരു മാസത്തേക്കോ ഒരു വർഷത്തേക്കോ ആയിരിക്കും വാടകയ്ക്ക് നൽകുക.\nഇത്തരത്തിലുള്ള ഒരു ആചാരമാണ് മധ്യപ്രദേശിലെ ശിവപുരി ജില്ലയിൽ ധാദിച പ്രാത എന്നറിയപ്പെടുന്നത്. മാത്രവുമല്ല, സ്റ്റാമ്പ് പേപ്പറിൽ ഒപ്പിട്ടാണ് സ്ത്രീകളെ കരാർ അടിസ്ഥാനത്തിൽ നിയമിക്കുന്നത്. 10 രൂപയുടെ അല്ലെങ്കിൽ 100 രൂപയുടെ സ്റ്റാമ്പ് പേപ്പർ ഉപയോഗിച്ച് കരാറടിസ്ഥാനത്തിൽ ആവശ്യമുള്ള പുരുഷന് സ്ത്രീയെ കൈമാറുന്നു.\nഇത്തരത്തിൽ സ്ത്രീകളെ കൈമാറാൻ ഒരു വിപണി തന്നെയുണ്ട്. ഇവിടെ ആവശ്യക്കാരായ പുരുഷന്മാർ അവർക്കിഷ്ടമുള്ള സ്ത്രീകളെ വാടക നിശ്ചയിച്ച് മുദ്ര പേപ്പറിൽ കരാർ അടിസ്ഥാനത്തിൽ സ്വന്തമാക്കുന്നു. കരാർ അവസാനിച്ചതിന് ശേഷം സ്ത്രീ മറ്റൊരു പുരുഷനൊപ്പം താമസിക്കുന്നു. കൂടുതൽ വാടക നൽകുകയാണെങ്കിൽ അവൾ ഒരു പുരുഷനൊപ്പം കൂടുതൽ സമയം ചെലവഴിക്കുന്നു.\nമധ്യപ്രദേശിൽ മാത്രമല്ല, ഗുജറാത്തിലും ഈ രീതി റിപ്പോർട്ട് ചെയ്യപ്പെട്ടിട്ടുണ്ട്. ഗുജറാത്തിൽ നിന്നുള്ള കർഷകത്തൊഴിലാളിയായ ആട്ട പ്രജാപതി, പെൺ ശിശുഹത്യയെത്തുടർന്ന് സ്ത്രീകളുടെ കുറവ് കാരണം ഭാര്യ ലക്ഷ്മിയെ ഒരു സമ്പന്നനായ ഭൂവുടമയ്ക്ക് ഒരു മാസത്തേക്ക് പാട്ടത്തിന് നൽകിയിരുന്നു. ഈ കൈമാറ്റത്തിലൂടെ അയാളുടെ പ്രതിമാസ ശമ്പളത്തിന്റെ 10 ഇരട്ടി (8000 രൂപ.) സ്വന്തമാക്കാനായി എന്നാണ് റിപ്പോർട്ട്.\nAlso Read- മൂന്നു പെൺകുട്ടികളെ ബലാത്സംഗം ചെയ്തു, ഒരാളെ കൊലപ്പെടുത്തി; സൈക്കോ കില്ലർ പിടിയിൽ\nസ്ത്രീ പുരുഷനൊപ്പം ജീവിക്കുകയും അവനോടൊപ്പം കിടക്ക പങ്കിടുകയും കരാർ പ്രകാരം കുടുംബം നോക്കുകയും വേണം. ഗുജറാത്ത്-മധ്യപ്രദേശ് മേഖലയിലെ നിരവധി ഗ്രാമീണർക്ക് ഇത് ലാഭകരമായ ബിസിനസ്സാണ്. ചില കേസുകളിൽ സ്ത്രീകളെ 500 രൂപയിൽ താഴെ വിലയ്ക്ക് വിൽക്കുമ്പോൾ ചില കുടുംബങ്ങളിൽ അവരുടെ പെൺമക്കളെ ചില സമുദായങ്ങളിലെ പുരുഷന്മാർക്ക് 50,000 രൂപയ്ക്ക് കൈമാറുന്നു.\nഇത്തരം ബിസിനസുകളെ പ്രോത്സാഹിപ്പിക്കുന്ന ഇടനിലക്കാരുണ്ട്. കുടുംബ ദാരിദ്ര്യത്തിൽ നിന്ന് മോചനം നേടാൻ സ്ത്രീകൾ ഇത്തരം പ്രവൃത്തികൾക്ക് ഇരയാകുന്നു. പ്രത്യേകിച്ച് ആദിവാസി കുടുംബങ്ങൾ ഇത്തരം പ്രവർത്തനങ്ങളിൽ ഏർപ്പെടുന്നതായി റിപ്പോർട്ടുണ്ട്.\nFirst published: November 09, 2021, 21:01 IST


മികച്ച Baer Chain എക്സ്ചേഞ്ച്\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച Baer Chain എക്സ്ചേഞ്ച് നിരക്ക്. ഇന്ന് Baer Chain വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച വാങ്ങൽ വില Baer Chain $\nഏറ്റവും മികച്ച വിൽപ്പന വില Baer Chain $\nക്രിപ്‌റ്റോകറൻസി എക്‌സ്‌ചേഞ്ചുകളിലെ ഏറ്റവും മികച്ച നിരക്ക് Baer Chain ആണ്. Baer Chain ക്രിപ്റ്റോകറൻസി നിരക്ക് ഓരോ വ്യാപാര ഇടപാടുകൾക്കും സജ്ജമാക്കിയിരിക്കുന്നു, ഇത് വിതരണത്തിന്റെയും ഡിമാന്റിന്റെയും ബാലൻസിനെ ആശ്രയിച്ചിരിക്കുന്നു. ഓരോ ക്രിപ്റ്റോ എക്സ്ചേഞ്ചറിലും Baer Chain വാങ്ങുന്നവരുടെയും വിൽക്കുന്നവരുടെയും എണ്ണം വ്യത്യസ്തമാണ്. അക്കാലത്ത് ക്രിപ്‌റ്റോ കറൻസി മാർക്കറ്റിൽ പ്രവർത്തിക്കുന്ന മിക്ക എക്‌സ്‌ചേഞ്ചുകളുടെയും എല്ലാ എക്‌സ്‌ചേഞ്ച് നിരക്കുകളുടെയും ഒരു സാമ്പിളിന്റെ അനന്തരഫലമാണ് മികച്ച Baer Chain നിരക്ക്.\nമികച്ച Baer Chain വാലറ്റ്\nഇന്ന് Baer Chain യുടെ മികച്ച വാങ്ങൽ നിരക്ക് എക്സ്ചേഞ്ച് മാർക്കറ്റിൽ ട്രേഡ് ജോഡി ഉപയോഗപ്പെടുത്തി $ ആണ്.\nഇന്ന് Baer Chain യുടെ മികച്ച വിൽപന നിരക്ക് എക്സ്ചേഞ്ച് മാർക്കറ്റിൽ ട്രേഡിംഗ് ജോടിയായ $ ആണ്.\nഓരോ ക്രിപ്‌റ്റോ കറൻസി ഉടമയുടെയും വ്യക്തിഗത അഭിപ്രായമാണ് മികച്ച Baer Chain വാലറ്റ്. ഒരു ക്രിപ്റ്റോ വാലറ്റിന് പ്രധാന പാരാമീറ്ററുകൾ ഉണ്ട്: വിശ്വാസ്യത, ലാളിത്യം, സുരക്ഷ. മികച്ച Baer Chain വാലറ്റിന് മികച്ച വിശ്വാസ്യതയും സുരക്ഷാ ക്രമീകരണങ്ങളും ഉണ്ട്. ലോകത്തിലെ എല്ലാ എക്സ്ചേഞ്ചുകളിലും ക്രിപ്റ്റോ Baer Chain വാങ്ങുന്നതിനും വിൽക്കുന്നതിനുമായി മികച്ച എക്സ്ചേഞ്ച് നിരക്കുകളും എല്ലാ വ്യാപാര ഇടപാടുകളും ഞങ്ങൾ തിരഞ്ഞെടുക്കുന്നു.\nമികച്ച Baer Chain വിൽപ്പനസ്ഥലത്ത്\nBaer Chain ഇന്നത്തെ മികച്ച നിരക്ക് 26/09/2020 - ഇന്നത്തെ എല്ലാ വ്യാപാര ഇടപാടുകളുടെയും പട്ടികയുടെ രൂപത്തിൽ പ്രദർശിപ്പിക്കുന്നു. പേജിന്റെ മുകൾ‌ഭാഗത്തുള്ള 26/09/2020 എന്നിവയാണ് ഏറ്റവും മികച്ച Baer Chain ഇന്നത്തെ വാങ്ങൽ, വിൽ‌പന നിരക്കുകൾ. ഈ പട്ടികയിൽ, മികച്ച Baer Chain ക്രിപ്‌റ്റോകറൻസി നിരക്കുകൾ കാണിക്കുമ്പോൾ, നിങ്ങൾക്ക് Baer Chain ഇടപാടുകളുടെ വില സ്വതന്ത്രമായി കാണാനും മികച്ചവ വിലയിരുത്താനും കഴിയും. തൽഫലമായി, ഏറ്റവും മികച്ച എക്സ്ചേഞ്ച് ഏത് മാർക്കറ്റിൽ തിരഞ്ഞെടുക്കുക. Baer Chain മികച്ച വാങ്ങൽ നിരക്ക് - വ്യാപാര ഇടപാട് പൂർത്തിയായ കറൻസി പരിഗണിക്കാതെ ഞങ്ങൾ ഡോളറിൽ പ്രദർശിപ്പിക്കുന്നു.\nഎല്ലാ ക്രിപ്റ്റോകൗണ്ടര് മാര്ക്കറ്റില് നിന്നും ഇന്നത്തെ Baer Chain എക്സ്ചേഞ്ച് നിരക്കുകള് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nBaer Chain ഏറ്റവും വിലകുറഞ്ഞത് വാങ്ങാൻ കഴിയുന്ന കറൻസി കറൻസി ഫീൽഡ് പ്രദർശിപ്പിക്കുന്നു. മികച്ച Baer Chain വിൽപ്പന നിരക്ക് പേജിന്റെ മുകളിൽ പ്രദർശിപ്പിക്കും. Baer Chain എല്ലായ്പ്പോഴും യുഎസ് ഡോളറിലേക്ക് പരിവർത്തനം ചെയ്യുന്നു. മികച്ച ക്രിപ്‌റ്റോകറൻസി വിൽപ്പന നിരക്കിന്റെ വലതുവശത്ത് എക്‌സ്‌ചേഞ്ചറിലേക്കുള്ള ഒരു ലിങ്ക് ഉണ്ട്. ഈ കൈമാറ്റത്തിലാണ് Baer Chain മികച്ച വിലയ്ക്ക് വിറ്റത്. ഏറ്റവും മികച്ച വിൽപ്പന നിരക്ക് Baer Chain ചിലപ്പോൾ മറ്റൊരു ക്രിപ്‌റ്റോകറൻസിക്ക് വിൽക്കുമ്പോൾ ഉണ്ടാകുന്നു, ഡോളറിനല്ല.\nBaer Chain വാങ്ങുന്നതിനോ വിൽക്കുന്നതിനോ ഉള്ള മികച്ച എക്സ്ചേഞ്ചുകൾ ഈ പേജിലെ പട്ടികയിൽ പട്ടികപ്പെടുത്തിയിട്ടുണ്ട്. Baer Chain വിൽക്കുന്നതിനും വാങ്ങുന്നതിനുമുള്ള മികച്ച വിനിമയ നിരക്ക് അനുസരിച്ച് എക്സ്ചേഞ്ചുകളുടെ പ്രദർശനം അടുക്കുന്നു. നിരക്ക് യുഎസ് ഡോളറിൽ പ്രദർശിപ്പിക്കും. മികച്ച ക്രിപ്‌റ്റോ കറൻസി എക്‌സ്‌ചേഞ്ചുകളുടെ പട്ടികയ്‌ക്ക് മുകളിലുള്ള മറ്റ് കറൻസികളുടെ ഫിൽട്ടറുകൾ ഉപയോഗിക്കുകയാണെങ്കിൽ നിങ്ങൾക്ക് Baer Chain മറ്റൊരു കറൻസിയിലേക്കോ ക്രിപ്‌റ്റോകറൻസിയിലേക്കോ ട്രേഡ് ഇടപാടുകൾ കാണാൻ കഴിയും. Baer Chain വാങ്ങുന്നതിനും വിൽക്കുന്നതിനുമുള്ള മികച്ച എക്സ്ചേഞ്ചുകളെക്കുറിച്ചുള്ള പേജ് നിരന്തരം അപ്‌ഡേറ്റുചെയ്യുന്നു. ക്രിപ്റ്റോ വ്യാപാരം നടക്കുന്നു.


'ഇംഗ്ലീഷ് ആക്രമണം' ലോകകപ്പില് നാണക്കേടിന്റെ റെക്കോര്‍ഡുമായി ചാഹല് | Yuzvendra Chahal Becomes Most Expensive Indian Bowler in World Cup History– News18 Malayalam\n'ഇംഗ്ലീഷ് ആക്രമണം' ലോകകപ്പില് നാണക്കേടിന്റെ റെക്കോര്‍ഡുമായി ചാഹല്\nമത്സരത്തില് 10 ഓവര് എറിഞ്ഞ താരം 88 റണ്‍സാണ് വഴങ്ങിയത്.\nUpdated: June 30, 2019, 7:56 PM IST\nLast Updated: June 30, 2019, 7:56 PM IST IST\nബിര്‍മിങ്ഹാം: ഇംഗ്ലീഷ് താരങ്ങള് കൂറ്റനടികളുമായി കളം നിറഞ്ഞ ലോകകപ്പ് മത്സരത്തില് ഇന്ത്യന് സ്പിന്നര് യുസവേന്ദ്ര ചാഹലിന് നാണക്കേടിന്റെ റെക്കോര്‍ഡ്. ലോകകപ്പ് ചരിത്രത്തില് ഒരു മത്സരത്തില് ഏറ്റവും കൂടുതല് റണ്‍സ് വഴങ്ങുന്ന ഇന്ത്യന് താരമായാണ് ചാഹല് മാറിയത്. ഇന്നത്തെ മത്സരത്തില് 10 ഓവര് എറിഞ്ഞ താരം 88 റണ്‍സാണ് വഴങ്ങിയത്.\n2003 ലെ ലോകകപ്പില് ഓസീസിനെതിരെ ജവഗല് ശ്രീനാഥ് വഴങ്ങിയ 87 റണ്‍സായിരുന്നു ഇതുവരെയുള്ള മോശം റെക്കോര്‍ഡ്. 10 ഓവര് എറിഞ്ഞെങ്കിലും ഒരുവിക്കറ്റുപോലും സ്വന്തമാക്കാന് ചാഹലിന് കഴിഞ്ഞിരുന്നില്ല. 2003 ലെ പ്രകടനത്തില് ശ്രീനാഥിനും വിക്കറ്റ് ലഭിച്ചിരുന്നില്ല.\nAlso Read: 'ബാറ്റിങ്ങിലും തിരിച്ചടി' അക്കൗണ്ട് തുറക്കാതെ രാഹുല് മടങ്ങി; ഇംഗ്ലണ്ട് പിടിമുറുക്കുന്നു\nകൂടുതല് റണ്‍സ് വഴങ്ങിയ ഇന്ത്യന് താരങ്ങളുടെ പട്ടികയില് സ്പിന്നര് ആര് അശ്വിനുമുണ്ട്. 2015 ലോകകപ്പില് സിംബാബ്‌വെക്കെതിരെ 10 ഓവറില് 75 റണ്‍സാണ് താരം വഴങ്ങിയത്. അന്ന ഒരുവിക്കറ്റ് അശ്വിന് വീഴ്ത്തിയിരുന്നു. ചാഹലിന് പുറമെ മറ്റൊരു സ്പിന്നറായ കുല്‍ദീപ് യാദവും എഴുപതിന് മുകളില് റണ്‍സ് വഴങ്ങിയിരുന്നു. 10 ഓഴറില് 72 റണ്‍സാണ് താരത്തിന് വഴങ്ങേണ്ടി വന്നത്. യാദവ് ഒരു വിക്കറ്റും നേടിയിരുന്നു.


"മൂർച്ചയെ ചവിട്ടുക" എന്ന പ്രയോഗത്തിന്റെ അർത്ഥമെന്താണ്? - BibleAsk\n“മൂർച്ചയെ ചവിട്ടുക” എന്ന പ്രയോഗത്തിന്റെ അർത്ഥമെന്താണ്?\nപോൾ ദൈവത്തിനു കീഴടങ്ങുന്നു\nശൗൽ (മതപരിവർത്തനത്തിന് മുമ്പ് പൗലോസിന്റെ പേര്) ജറുസലേമിലെ മഹാപുരോഹിതന്റെ അടുത്ത് ചെന്ന് ദമാസ്കസിലെ സിനഗോഗുകളിലേക്ക് കൊണ്ടുപോകാൻ കത്തുകൾ ആവശ്യപ്പെട്ടതായി പ്രവൃത്തികളുടെ പുസ്തകം 9-ാം അധ്യായത്തിൽ രേഖപ്പെടുത്തിയിട്ടുണ്ട്. ഈ കത്തുകൾ യാത്രയിലുടനീളം (യേശുക്രിസ്തുവിന്റെ അനുയായികളെ ) പിടികൂടാൻ അവനെ അധികാരപ്പെടുത്തും. ഈ വിശ്വാസികളെ ന്യായവിധിക്കായി ജറുസലേമിലേക്ക് കൊണ്ടുവരാൻ അവൻ ആഗ്രഹിച്ചു. ഈ കത്തുകൾ ലഭിച്ചപ്പോൾ പൗലോസ് ദമാസ്‌കസിലേക്കു പോയി.\nഎന്നാൽ വഴിയിൽ പെട്ടെന്ന് സ്വർഗത്തിൽ നിന്ന് ഒരു പ്രകാശം ശൗലിന് ചുറ്റും പ്രകാശിച്ചു.അവൻ നിലത്തു വീണു; ശൗലേ, ശൗലേ, നീ എന്നെ ഉപദ്രവിക്കുന്നതു എന്തു എന്നു തന്നോടു പറയുന്ന ഒരു ശബ്ദം കേട്ടു. നീ ആരാകുന്നു, കർത്താവേ, എന്നു അവൻ ചോദിച്ചതിന്നു: നീ ഉപദ്രവിക്കുന്ന യേശു ആകുന്നു ഞാൻ. നീ എഴുന്നേറ്റു പട്ടണത്തിൽ ചെല്ലുക; നീ ചെയ്യേണ്ടുന്നതു അവിടെ വെച്ചു നിന്നോടു പറയും എന്നു അവൻ പറഞ്ഞു. “എഴുന്നേറ്റ് നഗരത്തിലേക്ക് പോകുക, നിങ്ങൾ ചെയ്യേണ്ടത് എന്താണെന്ന് നിങ്ങളോട് പറയും” (പ്രവൃത്തികൾ 9:4-6).\n“ആടുകൾക്ക് നേരെ ചവിട്ടുക” എന്ന പ്രയോഗം അറിയപ്പെടുന്ന ഒരു ഗ്രീക്ക് പഴഞ്ചൊല്ലാണെന്ന് തോന്നുന്നു, ഇത് കർഷകർക്കിടയിൽ സാധാരണമായിരുന്നിരിക്കാം. തന്റെ കാളകളുടെ മന്ദഗതിയിലുള്ള ചുവടുവെയ്പ്പ് ത്വരിതപ്പെടുത്തുന്നതിന് ഇരുമ്പ് ഉലയാണിക്കോൽ കുത്തു ഉപയോഗിക്കുന്ന കിഴക്കൻ കർഷകരുടെ സമ്പ്രദായത്തിൽ നിന്നാണ് ഈ പഴഞ്ചൊല്ല് എടുത്തത്. സ്വാഭാവികമായും, വേദനിക്കുന്നതിനാൽ കാളകൾ കുത്തുന്നതിന് നേരെ ചവിട്ടുകയില്ല. ദമാസ്‌കസ് റോഡിന്റെ അരികിൽ ഈ രംഗം നടക്കുന്നുവെന്നും പീഡകനോടുള്ള തന്റെ സന്ദേശത്തിന് കർത്താവ് ഇത് ഒരു ഉദാഹരണമായി എടുത്തിരിക്കാം.\n“ആടുകൾക്ക് നേരെ ചവിട്ടുക” എന്ന വാക്യത്തിലൂടെ കർത്താവായ യേശു ശൗലിനോട് പറയുകയായിരുന്നു, പരിശുദ്ധാത്മാവിന്റെ യാചനകളെ ചെറുത്തുനിൽക്കാൻ തനിക്ക് കഴിയില്ലെന്ന്. പ്രത്യേകിച്ച് ക്രിസ്ത്യൻ സഭയുടെ ആദ്യ രക്തസാക്ഷിയായ സ്റ്റീഫന്റെ (പ്രവൃത്തികൾ 8:1) മരണശേഷം ശൗലിന്റെ മനസ്സാക്ഷി ദൈവാത്മാവിനെക്കുറിച്ചുള്ള ബോധ്യങ്ങളെ ശക്തമായി നിരാകരിക്കുകയായിരുന്നു. “ശൗൽ എന്നു പേരുള്ള ഒരു യുവാവിന്റെ കാൽക്കൽ തങ്ങളുടെ അങ്കികൾ വെച്ച” (പ്രവൃത്തികൾ 7:57) ആളുകൾ സ്റ്റീഫനെ കല്ലെറിഞ്ഞു.\nദൈവം ശൗലിനെ തന്റെ ആത്മാവിനാൽ വശീകരിക്കുകയായിരുന്നു,അത് പാപം ചെയ്യുന്നവരെ കുറ്റക്കാരനെന്നു ബോധം വരുത്തും. (യോഹന്നാൻ 16:7-8) അവൻ യേശുവിലുള്ള രക്ഷയെ ചൂണ്ടിക്കാണിച്ചു (റോമർ 10:3-10; ഗലാത്യർ 2:20; ഫിലിപ്പിയർ 2:13; ), പാപത്തിൽ തുടരുന്നതിന്റെ അനന്തരഫലങ്ങളെക്കുറിച്ച് മുന്നറിയിപ്പ് നൽകി (മത്തായി 5:21, 22; 10:15; 12:36).\nപരിശുദ്ധാത്മാവിലൂടെയുള്ള ദൈവത്തിന്റെ മഹത്തായ പ്രവർത്തനവും ശൗലിന്റെ വിദ്യാഭ്യാസ പശ്ചാത്തലവും പൗലോസിന്റെ പരിവർത്തനത്തിനുള്ള വഴിയൊരുക്കാൻ സഹായിച്ചു. ഇസ്രായേലിലെ മഹത്തായ മത യഹൂദ ആചാര്യനായ ഗമാലിയേൽ, സാവൂളിന്റെ അധ്യാപകൻ (പ്രവൃത്തികൾ 22:3), ക്രിസ്തുവിന്റെ അനുയായികളോട് ശൗലിനെ ക്കാൾ സഹിഷ്ണുത പുലർത്തുന്നതായി തോന്നി. കൂടാതെ, പൗലോസിനെ സ്വാധീനിച്ചേക്കാവുന്ന യേശുക്രിസ്തുവിന്റെ (റോമർ 16:7) അനുയായികളായ ബന്ധുക്കളും ഉണ്ടായിരുന്നു. ഈ ഘടകങ്ങളെല്ലാം പൗലോസിന്റെ ആത്മീയ പ്രബുദ്ധതയിലേക്കും പരിവർത്തനത്തിലേക്കും നയിച്ചു (പ്രവൃത്തികൾ 9-10).\nഒടുവിൽ പൗലോസ് പ്രഖ്യാപിച്ചു, “ഞാൻ സ്വർഗ്ഗീയ ദർശനത്തോട് അനുസരണക്കേട് കാണിച്ചില്ല.” അവൻ “ആടുകൾക്ക് നേരെ ചവിട്ടുക” (വാക്യം 14) അല്ല, മറിച്ച് ക്രിസ്തുവിന്റെ വിളിക്ക് വഴങ്ങി. അതിനാൽ, കടമയുടെ പാതയിൽ അദ്ദേഹം ഒരിക്കലും പതറാത്ത ഭക്തി നിറഞ്ഞതായിരുന്നു. തന്റെ നാഥൻ തന്നോട് എന്താണ് ചോദിച്ചതെന്ന് അറിയാൻ മാത്രം അവൻ അന്വേഷിച്ചു, എന്നിട്ട് അത് ചെയ്തു (അപ്പ. 16:6-12). “ക്രിസ്തുവിന്റെ സ്നേഹം” അവനെ പ്രേരിപ്പിച്ചു (2 കൊരിന്ത്യർ 5:14).\nലൂക്കോസ് 14:26-ലെ വാക്യം കൊണ്ട് യേശു എന്താണ് അർത്ഥമാക്കുന്നത്?\nThis post is also available in: English (ഇംഗ്ലീഷ്) हिन्दी (ഹിന്ദി)ലൂക്കോസ് 14:26 ലൂക്കോസ് 14:26-ലെ വാക്യം കൊണ്ട് യേശു എന്താണ് അർത്ഥമാക്കുന്നത്? ആശയക്കുഴപ്പത്തിലാകുകയും ആശ്ചര്യപ്പെടുകയും ചെയ്യുന്നു: നാം നമ്മുടെ കുടുംബാംഗങ്ങളെ വെറുക്കണമെന്ന് കർത്താവ് ആഗ്രഹിക്കുന്നുണ്ടോ? ലൂക്കോസ് 14:26 ലെ…\nപൗലോസ് മുന്നറിയിപ്പ് നൽകിയ അപ്പൊ പ്രവൃത്തി 20-ലെ ചെന്നായ്ക്കൾ ആരായിരുന്നു?\nThis post is also available in: English (ഇംഗ്ലീഷ്) हिन्दी (ഹിന്ദി)അപ്പോസ്തലനായ പൗലോസ് ചെന്നായ്ക്കളെക്കുറിച്ച് പ്രവൃത്തി 20-ൽ എഫെസൊസിലെ മൂപ്പന്മാർക്ക് എഴുതി, അവരെ അവൻ “മേൽവിചാരകന്മാർ” എന്ന് വിളിച്ചു.(പ്രവൃത്തികൾ 20:28) “ഞാൻ പോയ ശേഷം ആട്ടിൻ കൂട്ടത്തെ ആദരിക്കാത്ത കൊടിയ…


ഗുരുവായൂർ - തൃശ്ശൂർ തീവണ്ടി യാത്രയുടെ സുഖമുള്ള ഓർമ്മകൾ • Tech Travel Eat\nഗുരുവായൂരിൽ തീവണ്ടി എത്തുന്നത് 1994 ൽ ആണ്. പടി പടി ആയി തീവണ്ടികളുടെ എണ്ണവും ട്രിപ്പുകളും കൂടി വന്നു. തീവണ്ടി പാതകൾ സ്പീഡ് ട്രാക്കുകൾ ആക്കി മാറ്റി. അതിൽ ഞങ്ങൾ ഗുരുവായൂർക്കാരുടെ ഒരു സ്വകാര്യ അഹങ്കാരമായിരുന്നു രാവിലേയും വൈകീട്ടും രണ്ട് ട്രിപ്പുകളിലായി തൃശ്ശൂർ വരെ മാത്രം എത്തി മടങ്ങിയിരുന്ന ആ തീവണ്ടികളും അതിലെ യാത്രകളും. ആർക്കും ലഭിക്കാത്തൊരു പത്രാസ്സും ആർഭാടവും ഉണ്ടായിരുന്നതിന്.\nഗുരുവായൂരിലേക്ക് മൂളിപ്പാടി എത്തിയിരുന്ന ആ തീവണ്ടികൾ നിലച്ചിട്ട് മാസങ്ങൾ തന്നെ കടന്നു പോയിരിക്കുന്നു. വെറുതെ തീവണ്ടി കയറി തൃശ്ശൂരിലെത്തി ചില്ലറ കാര്യങ്ങൾ നിർവഹിച്ചു അതേ തീവണ്ടിയിൽ തിരിച്ചു വന്നിരുന്ന ഏറെ പേരുണ്ടായിരുന്നു ഗുരുവായൂരും പരിസരങ്ങളിലും. ചിലർക്കാകട്ടേ ഭാവനാ ലോകത്തുകൂടിയുള്ള സഞ്ചാരങ്ങളായിരുന്നു ഓരോ യാത്രകളും. ഗുരുവായൂർ വിട്ടാൽ പിന്നെ പൂങ്കുന്നം സ്റ്റേഷൻ. അതിനിടയിൽ ലഭിച്ചിരുന്നത് അത്രമേൽ ശാലീനമായ ഗ്രാമീണതയുടെയും വയൽഭംഗികളുടെയും സ്വസ്ഥമായ അസുലഭ ഭാവങ്ങളായിരുന്നു.\nയാത്ര പുറപ്പെടാൻ തയ്യാറായി നിൽക്കുകയാണ് തീവണ്ടി. നിങ്ങളെത്തുമ്പോൾ സ്റ്റേഷൻ കവാടത്തിനരികിലെ കോച്ചുകൾ ഒരുപക്ഷേ തീർത്ഥാടകരെകൊണ്ടും തൃശ്ശൂരിലേക്കുള്ള ജോലിക്കാരെകൊണ്ടും നിറഞ്ഞിരിക്കുകയാവും. പുറകിലേക്ക് നടക്കാം. തിരക്ക് ആനുപാതികമായി കുറഞ്ഞു വരും. കാലിയായ കോച്ചുകൾ കണ്ടു തുടങ്ങുന്നു. കയറുന്നില്ലേ? നിങ്ങൾ ഏതു തരക്കാരനാണ്? ഏകാന്തപഥികനോ വർത്തമാനപ്രിയനോ വെറും കാഴ്ചക്കാരനോ ആരുമായിക്കൊള്ളട്ടെ, കയറി വരിക. പറ്റിയ ഇരിപ്പിടങ്ങൾ വേണ്ടുവോളം ഉണ്ട്. ആരുടേയൊക്കയോ ക്ഷണിതങ്ങൾ. ചിലപ്പോൾ സുഹൃത്തുക്കളുടെ, അല്ലെങ്കിൽ തീവണ്ടിയുടെ തന്നെ.\nഒഴിഞ്ഞു കിടക്കുന്ന ഇരിപ്പിടങ്ങളിൽ എവിടെയെങ്കിലും ചെന്നിരിക്കാം. ജാലകത്തിനരികിൽ പുറത്തേക്കു നോക്കിയങ്ങിനെ… ആരേയും ഗൗനിക്കാതെ… കാലുകൾ നിവർത്തി വച്ച്… തീവണ്ടിമുറിയുടെ അധിപനെ പോലെ. ഇളംവെയിൽ എത്തിനോക്കുന്നുണ്ട്. തൊട്ടപ്പുറത്തു നിന്നും ചെറുപ്പക്കാരുടെ കലപിലകളും പൊട്ടിച്ചിരികളും. ചിലർ ആർത്തി പിടിച്ച വായനയിലാണ്. പതിഞ്ഞൊരു ചൂളമടി കേൾക്കുന്നു. തീവണ്ടി ചലിച്ചു തുടങ്ങി.\nപിന്നിലേക്ക് നീങ്ങുന്ന സ്റ്റേഷനും പരിസരവും, വെളുത്ത ഉടുപ്പണിഞ്ഞ സ്റ്റേഷൻ മാസ്റ്റർ, പുസ്തകശാല, പാറാവുകാർ, ഗദ പോലെ ഉയർന്നു നിൽക്കുന്ന ജലസംഭരണി, കാത്തുനിൽപ്പിന്റെ ചിത്രം പകരുന്ന ലെവൽ ക്രോസ്സ്, ഒരു പള്ളിമദ്രസ്സ, കുറച്ചു മാറി ബാലകൃഷ്ണ തിയ്യേറ്റർ… എല്ലാം ഒരു വളവു വരെ മാത്രം. ഗുരുവായൂർ മറഞ്ഞു കഴിഞ്ഞു. ഗ്രാമങ്ങൾ തുടങ്ങുകയായി.\nതണലേകി നിൽക്കുന്ന തെങ്ങിൻതോപ്പുകൾ. അവക്കിടയിലൂടെ നെന്മിനിയിലേക്ക് നീളുന്ന വെളുത്ത നാട്ടുവഴികൾ. കൗതുകത്തോടെ തല ഉയർത്തുന്ന പശുവും കിടാവും. ചെങ്കല്ലിൽ പണിത ഒരു അമ്പലകുളം. ഗ്രാമീണ ചിത്രങ്ങളിലൂടെ തീവണ്ടി വേഗത ആർജ്ജിക്കകയാണ്. ചിറ്റാട്ടുകര ലെവൽ ക്രോസ്സ് വരെ വൃത്താകാരത്തിലാണ് ട്രാക്ക്. തുടർന്ന് തോളൂർ തോട് വരെ വരവടി പോലെ നേർരേഖയിൽ.\nറയിലുകൾ അനന്തതയിലേക്ക് ലയിക്കുന്ന കാഴ്ച കണ്ണുകൾക്കുള്ള പരീക്ഷണമാണ്. ചിലപ്പോൾ ചലിക്കുന്ന ചില നിഴലുകൾ കാണാം. കൊച്ചിൻ ഫ്രോണ്ടിയർ തോടും കടന്നാൽ മലബാറിൽ നിന്നും കൊച്ചി രാജ്യത്തിലേക്കെത്തി. തെങ്ങിൻ തോപ്പുകൾക്ക് വിരാമമാകുന്നു. നെൽവയലുകളുടെ പ്രവേശം. വാക പാടങ്ങൾ തെളിഞ്ഞു. തീവണ്ടിമുറിയിൽ പെട്ടെന്ന് പ്രകാശം പരന്നു. മാണിച്ചാൽ പുഴയും ചെറുതോടുകളും കടന്നു പോകുന്നു.\nപാടവരമ്പുകളിൽ അരങ്ങൊഴിയുവാൻ മടിക്കുന്ന പ്രഭാത മഞ്ഞിന്റെ തിരുശേഷിപ്പുകൾ. മേയുവാൻ വിട്ട പോത്തിൻ കൂട്ടങ്ങൾ, വട്ടമിടുന്ന പലതരം കിളികൾ. രണ്ട് മൈനകൾ ഊക്കിൽ പറന്ന് തീവണ്ടിയോടു മത്സരിക്കുന്നു. വൈദ്യുത കമ്പിയിൽ കാഴ്ചക്കാരായി ഒരുകൂട്ടം മണ്ണാത്തി പുളളുകളും കത്രിക കിളികളും. ചാരുതയാർന്ന പാടപ്പച്ചകൾ, മച്ചാട് മലകളിൽ നിന്നെത്തുന്ന കേച്ചേരിപുഴ ആളൂർ തോടായി മുഖം കാണിക്കുന്നു. ഇരുവശവും പരിപാലനം ഏൽക്കുന്ന ഇരുണ്ട തോപ്പുകൾ. വേലിപൊന്തകളിൽ ഒരു കൂട്ടം മയിലുകൾ. ഒച്ച കേട്ട് അതിലൊരു ആണ്മയിൽ ഉച്ചത്തിൽ ജാഗ്രതപെടുന്നു.\nതീവണ്ടി കരപറമ്പുകളിൽ നിന്നും മുള്ളൂർ കായലിന്റെ വിശാലതയിലേക്ക് ഇറങ്ങി. ചുറ്റുപാടും നോക്കെത്താ ദൂരത്തോളം നെൽവയലുകൾ. അകലെ വരമ്പ് പോലെ കാണുന്ന പറപ്പൂർ പാതയിലൂടെ പൊട്ടു പോലെ ചലിക്കുന്ന വാഹനങ്ങൾ. ട്രാക്ടറുകൾ നിലങ്ങൾ ഉഴുതു മറിക്കുന്നു. ഒരിടത്തും ഇരിപ്പുറക്കാതെ തീറ്റി തിരയുന്ന ഒരു പറ്റം കൊറ്റികൾ. പരിസരമാകെ ഒരു മൺമണം. ഞാറ് വീശുന്ന അതിഥി തൊഴിലാളികൾ… അവരുടെ തലയ്ക്കു മുകളിൽ നാട്ടിലകിളികളുടെ വട്ടം ചുറ്റൽ. മേപ്പറമ്പിൽ ആരോ ഒരു ആനയെ തളച്ചിരിക്കുന്നു. സൂക്ഷിച്ചു നോക്കിയാൽ അതിന്റെ ശോഷിച്ച രൂപം കണ്ടറിയാം.\nതോളൂർ തോടും കടന്നു തീവണ്ടി വിലങ്ങൻ കുന്നിന്റെ പള്ളയിലേക്ക് പ്രവേശിച്ചു. വലിയൊരു ചാലിലൂടെയാണവിടെ തീവണ്ടി പാത. മുകളിലൂടെ ദേശിയപാത കടന്നു പോകുന്നു. കാടു പിടിച്ച അമലാനഗർ സ്റ്റേഷൻ. പുറത്തു കടന്നാൽ പുഴയ്ക്കൽ പാടങ്ങളായി. അകലെയായി വിലങ്ങന്റെ തലയെടുപ്പ്. വയലുകളിൽ തളം കെട്ടിയ ജലപരപ്പിൽ തെളിയുന്ന പാർപ്പിട സമുച്ചയങ്ങളുടെ പ്രതിബിംബങ്ങൾ. അവക്കിടയിലൂടെ വളഞ്ഞു പുളയുന്ന പുഴയ്ക്കൽ തോടും വിയൂർ തോടും. വശങ്ങളിൽ വളർന്നു വലുതായ പാഴ്മരങ്ങളുടെ നിര. അവയുടെ ശാഖകളിൽ ചേക്കേറിയ ചെലച്ചാട്ടി ക്കുരുവികളുടെ ചിലമ്പലുകൾ കേൾക്കാം.\nതീവണ്ടി കുതിക്കുകയാണ്. പട്ടിക്കാട് മലകളിൽ നിന്നും എത്തുന്ന താണിക്കുടം പുഴയും കടന്നാൽ പൂങ്കുന്നം എത്താറായി. മുന്നിൽ വടക്കോട്ട് പോകുന്ന തീവണ്ടി പാളങ്ങൾ കാണുന്നു. ചിലപ്പോൾ കുറച്ചു നേരം കാത്തുനിൽക്കേണ്ടി വരും. തിരക്കുള്ളവർക്കു കടന്നു പോകാനാണത്. ചൂളമടിച്ചു കൊണ്ടേയിരിക്കുമ്പോൾ പച്ച വിളക്ക് തെളിയുമ്പോൾ പിന്നെ പൂങ്കുന്നം സ്റ്റേഷനിലേക്ക് പ്രവേശിക്കുകയായി. യാത്രയുടെ നൊസ്റ്റാൾജിക് വശത്തിനു പരിസമാപ്തിയായെന്നു പറയാം.\nഇനിയെന്നായിരിക്കും ഈ തീവണ്ടികളൊക്കെ ഒന്നു ഓടി തുടങ്ങുക. നാളിതുവരെ യാതൊരുവിധ തിട്ടവുമായില്ല. വെള്ളി മിന്നിയിരുന്ന റയിലുകളിൽ ഇപ്പോൾ തുരുമ്പിന്റെ ചുവപ്പു രാശി. ഗുരുവായൂർ – ചെന്നൈ എഗ്‌മോർ ഇപ്പോഴും ഉണ്ട് ഈ വഴിയിലൂടെ. പക്ഷേ രാത്രി സഞ്ചാരിയാണ്. ഒരു അണു വരുത്തി വച്ച വിന. അല്ലാതെന്തു പറയാൻ…